Răspuns dat de dl Barrot în numele Comisiei
(18 decembrie 2009)
Rețeaua de alertă privind infrastructurile critice (CIWIN) reprezintă una din componentele de punere în aplicare a Programului european privind protecția infrastructurilor critice (PEPIC), descris în comunicarea privind PEPIC din decembrie 2006 (16932/06).
Comisia a intenționat, într-adevăr, să lanseze o fază-pilot de 6 luni pentru CIWIN în octombrie 2009.
Cu toate acestea, datorită unor circumstanțe neprevăzute, lansarea fazei-pilot a trebuit să fie amânată.
Există două motive ale acestei întârzieri: lucrările de construcții în Ispra, acolo unde sunt amplasate serverele CIWIN și întârzierea în predarea componentelor de hard ale CIWIN.
În prezent, sunt în curs de instalare componentele de soft ale CIWIN, iar Comisia speră să poată lansa faza-pilot în decembrie 2009 sau cel mai târziu în ianuarie 2010.
Faza-pilot va dura șase luni, iar Comisia va primi destule observații din partea utilizatorilor CIWIN pentru a putea evalua sistemul și a lua, împreună cu toate părțile interesate, o decizie cu privire la sfera de aplicare a sistemului CIWIN final.
