ÎNTREBARE CU SOLICITARE DE RĂSPUNS SCRIS E-3116/07
adresată de Cristian Silviu Buşoi (ALDE) şi Horia-Victor Toma (ALDE)
Comisiei
(21 iunie 2007)
Subiect: Centre de examinare pentru concursurile EPSO
România este o ţară relativ mare, cu o suprafaţă de 237 500 de kilometri pătraţi şi o infrastructură de transport care necesită îmbunătăţiri.
EPSO a organizat, în Bucureşti, un centru de testare pentru competiţiile sale.
1.
Cunoaşte Comisia faptul că, pentru a participa la un examen, mulţi candidaţi trebuie să efectueze o lungă călătorie cu trenul până la Bucureşti, adesea peste 9-10 ore, uneori chiar 12 ore?
2.
În opinia Comisiei, acest fapt nu discriminează mulţi tineri cetăţeni europeni care trebuie să se poată concentra în timpul unui examen lung şi dificil, în timp ce în alte state ale UE, precum Germania sau Franţa, există trei centre de examinare şi o structură de transport care permite un timp mai scurt de călătorie?
3.
Nu consideră Comisia că ar fi mai oportun să se deschidă încă un centru de examinare în România, pentru a garanta participarea la concurs a unui număr sporit de candidaţi după o călătorie mai scurtă?
