Întrebarea pentru timpul afectat întrebărilor H-000212/2011
adresată Comisiei
Perioada de sesiune: iunie 2011
Articolul 116 din Regulamentul de procedură
Anne E. Jensen
(ALDE) Subiect: Indeplinirea obiectivelor în domeniul plăţilor din fondurile structurale
La sfârşitul lunii iunie 2011, Comisia îşi va prezenta propunerea privind următorul cadru bugetar pe 7 ani (2014-2020).
În ceea ce priveşte politica regională a UE, au existat probleme grave în domeniul capacităţii de absorbţie în cadrul programelor individuale.
În plus, mai multe programe nu au reuşit să-şi îndeplinească obiectivele.
În ce mod intenţionează Comisia să includă capacitatea de absorbţie a fiecărui stat membru drept un criteriu pentru alocarea de credite din fondurile structurale în următoarea perioadă bugetară?
Este Comisia de acord cu faptul că aceste plăţi ar trebui revizuite în cazul acelor regiuni care au primit credite din fondurile structurale timp de ani de zile, fără ca acest lucru să aibă drept consecinţă îndeplinirea obiectivelor propuse?
Intenţionează Comisia să ia în considerare un „mecanism de apus de soare”, prin care să fie stabilită o dată finală pentru alocarea creditelor din fondurile structurale către regiunile individuale care beneficiază de acestea?
Este Comisia de acord cu faptul că un astfel de mecanism ar contribui la crearea unei politici de coeziune orientate în mai mare măsură către rezultate?
În Raportul anual al Curţii de Conturi pentru 2009 este evidenţiat faptul că cea mai mare incidenţă a erorilor are loc în domeniul plăţilor efectuate în cadrul politicii de coeziune a UE.
Acelaşi lucru este valabil şi pentru anii precedenţi.
Cum intenţionează Comisia să remedieze această situaţie?
