A6-0207/2009
2.4.2009
***II
RECOMANDARE PENTRU A DOUA LECTURĂ
referitoare la poziția comună a Consiliului în vederea adoptării propunerii de regulament al Parlamentului European și al Consiliului de modificare a Regulamentului (CE) nr.
883/2004 privind coordonarea sistemelor de securitate socială și de stabilire a conținutului anexelor acestuia
(14518/1/2008 – C6‑0003/2009 – 2006/0008(COD))
Comisia pentru ocuparea forței de muncă și afaceri sociale
Raportor:
Jan Cremers
PE 418.290v01-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................8
PROCEDURĂ...........................................................................................................................10
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la poziția comună a Consiliului în vederea adoptării propunerii de regulament al Parlamentului European și al Consiliului de modificare a Regulamentului (CE) nr.
883/2004 privind coordonarea sistemelor de securitate socială și de stabilire a conținutului anexelor acestuia
(14518/1/2008 – C6‑0003/2009 – 2006/0008(COD) )
(Procedura de codecizie: a doua lectură)
Parlamentul European,
– având în vedere poziția comună a Consiliului (14518/1/2008 – C6-0003/2009 ),
– având în vedere poziția sa în primă lectură
Texte adoptate, 9.7.2008, P6_TA(2008)0349 . referitoare la propunerile Comisiei prezentate Parlamentului European și Consiliului ( COM(2006)0007 ) și ( COM(2007)0376 ),
– având în vedere propunerea modificată a Comisiei ( COM(2008)0648 ),
– având în vedere articolul 251 alineatul (2) din Tratatul CE,
– având în vedere articolul 62 din Regulamentul său de procedură,
– având în vedere recomandarea pentru a doua lectură a Comisiei pentru ocuparea forței de muncă și afaceri sociale ( A6-0207/2009 ),
1. aprobă poziția comună astfel cum a fost modificată;
2. încredințează Președintelui sarcina de a transmite Consiliului și Comisiei poziția Parlamentului.
Amendamentul
1
Poziția comună a Consiliului – act de modificare
Considerentul 7a (nou)
Poziția comună a Consiliului
Amendamentul
(7a) Este important să se evalueze semnificația, frecvența, amploarea și costurile legate de aplicarea restricțiilor privind dreptul membrilor de familie ai unui lucrător frontalier la prestații în natură în conformitate cu anexa III la Regulamentul (CE) nr.
883/2004 pentru acele state membre enumerate încă în respectiva anexă după intrarea în vigoare a articolului 1 alineatul (19) litera (b) din prezentul regulament.
Amendamentul
2
Poziția comună a Consiliului – act de modificare
Articolul 1 – punctul 7
Regulamentul (CE) nr.
883/2004
Articolul 18 – alineatul 2 – paragraful 3
Poziția comună a Consiliului
Amendamentul
Lista cuprinsă în anexa III este reexaminată în cel mult . . .
1  pe baza unui raport al Comisiei administrative.
Din perspectiva acestui raport, Comisia Europeană poate introduce o propunere de revizuire a listei, dacă este necesar.”;
eliminat
1 Cinci ani de la data aplicării prezentului regulament.
Amendamentul
3
Poziția comună a Consiliului – act de modificare
Articolul 1 – punctul 8
Regulamentul (CE) nr.
883/2004
Articolul 28 – alineatul 1 – paragraful 3
Poziția comună a Consiliului
Amendamentul
Lista cuprinsă în anexa III este reexaminată în cel mult . . .
1 pe baza unui raport al Comisiei administrative.
Din perspectiva acestui raport, Comisia Europeană poate introduce o propunere de revizuire a listei, dacă este necesar.”;
eliminat
1 Cinci ani de la data aplicării prezentului regulament.
Amendamentul
4
Poziția comună a Consiliului – act de modificare
Articolul 1 – punctul 19 – litera ba (nouă)
Regulamentul (CE) nr.
883/2004
Articolul 87 – alineatul 10b (nou)
Poziția comună a Consiliului
Amendamentul
(ba) Se introduce următorul alineat:
„10b.
Lista cuprinsă în anexa III este reexaminată în cel mult . . .
1 , pe baza unui raport al Comisiei administrative.
Acest raport prezintă un studiu de impact al semnificației, frecvenței, amplorii și costurilor, atât în termeni absoluți, cât și relativi, ale aplicării dispozițiilor de la anexa III, precum și efectul posibilei abrogări a acestora pentru acele state membre care vor fi încă enumerate în respectiva anexă după intrarea în vigoare a alineatului (10a).
Pe baza acestui raport, Comisia va decide cu privire la prezentarea unei propuneri pentru reexaminarea listei, în principiu cu scopul de a o abroga, cu excepția cazului în care raportul Comisiei administrative prezintă motive clare pentru a nu face acest lucru.
1 Cinci ani de la data intrării în vigoare a prezentului regulament.
Justificare
Poziția comună a Consiliului ia în considerare poziția Parlamentului European, acceptând 69 din cele 77 de amendamente.
Singurul aspect problematic care a mai rămas deschis este anexa III care conține o listă de state membre care aplică „restricția dreptului la prestații în natură pentru membrii familiei unui lucrător frontalier” în statul membru competent.
Consiliul nu dorește abrogarea anexei III, ci propune o reexaminare a acesteia în termen de 5 ani.
Deși acest lucru reprezintă un pas în direcția poziției Parlamentului European, raportorul dvs. consideră că ar trebui să fie evident că scopul acestei reexaminări este abrogarea anexei III, cu excepția cazului în care există motive clare pentru a nu face acest lucru.
EXPUNERE DE MOTIVE
La 17 decembrie 2008, Consiliul a adoptat o poziție comună cu privire la punerea în aplicare a Regulamentului Parlamentului European și al Consiliului de modificare a Regulamentului (CE) nr.
883/2004 privind coordonarea sistemelor de securitate socială și de stabilire a conținutului anexelor acestuia.
Poziția comună a Consiliului a ținut seama în mare măsură de poziția Parlamentului European, acceptând 69 din cele 77 de amendamente.
PE a avut prima lectură la 9 iulie 2008.
Regulamentul de bază, adoptat în 2004, are drept scop modificarea și modernizarea Regulamentului nr.
1408/71 și a modificărilor sale ulterioare
Regulamentul (CEE) nr.
1408/71 al Consiliului privind aplicarea regimurilor de securitate socială în raport cu lucrătorii salariați, cu lucrătorii care desfășoară o activitate independentă și cu familiile acestora care se deplasează în cadrul Comunității, JO L 149, 5.7.1971, p.
2.
Regulament modificat ultima dată prin Regulamentul (CE) nr.
1992/2006 (JO L 392, 30.12.2006, p.
1). .
Este un dosar foarte tehnic care urmărește ameliorarea coordonării sistemelor de securitate socială aplicabile atunci când cetățenii hotărăsc să își folosească dreptul la libera circulație.
Trebuie făcută o observație preliminară: competența legată de organizarea, finanțarea și gestionarea sistemelor naționale de securitate socială rămâne la latitudinea statelor membre.
Regulamentul nr.
883/2004 are drept scop ameliorarea coordonării dintre administrațiile naționale și instituțiile competente în domeniul securității sociale și nu urmărește armonizarea dispozițiilor naționale.
De asemenea, are drept obiectiv simplificarea procedurilor.
Acesta cuprinde anexe care conțin prevederi legate de statele membre.
Conținutul unora dintre aceste anexe nu fusese încă stabilit la momentul adoptării regulamentului.
Propunerile inițiale pentru anexe au fost formulate în două documente separate:
- Propunerea de regulament al Parlamentului European și al Consiliului de modificare a Regulamentului (CE) nr.
883/2004 privind coordonarea sistemelor de securitate socială și stabilirea conținutului anexei XI;
- Propunerea de regulament al Parlamentului European și al Consiliului de modificare a anexelor la Regulamentul (CE) nr.
883/2004 privind coordonarea sistemelor de securitate socială.
În urma primei lecturi a PE, Comisia a prezentat propunerea sa modificată la 15 octombrie 2008
COM(2008)0648 . , luând în considerare modificarea Parlamentului European pentru a fuziona cele două propuneri originale în cadrul unui singur text.
Singurul aspect problematic care a mai rămas deschis este anexa III care conține o listă de state membre care aplică „restricția dreptului la prestații în natură pentru membrii familiei unui lucrător frontalier” în statul membru competent.
Conținutul acesteia constituie deja, pentru multe dintre persoanele interesate, un progres în comparație cu situația actuală în conformitate cu Regulamentul nr.
1408/71, deoarece această abordare va permite membrilor familiilor lucrătorilor frontalieri care au reședința în opt state membre să beneficieze de noul drept.
Însă PE a solicitat de urgență abrogarea sa completă într-un amendament.
Negocierile în acest context au fost foarte complicate, cu argumente variate:
- unele dintre statele membre preferă o perioadă de punere în aplicare și doresc să evalueze efectul anexei, având în vedere lipsa de experiență în aplicarea regulamentului;
- altele leagă conținutul anexei de dosarul asistenței medicale transfrontaliere.
Rezultatul a fost că, în temeiul articolului 18 alineatul (2) și al articolului 24 alineatul (2) din Regulamentul (CE) nr.
883/04, membrii familiei unui lucrător frontalier au dreptul la prestații în natură pe perioada șederii în statul membru competent, cu unele excepții de la acest principiu, prevăzute în anexa III, întrucât poziția comună a Consiliului prevede că:
- articolul 1 - punctul 19 alineatul (ba) (nou) din Regulamentul 883/2004 va fi modificat în vederea reexaminării anexei III în termen de cinci ani de la data punerii în aplicare a regulamentului, precum și
- un nou alineat (10a) va fi adăugat la articolul 87 din Regulamentul (CE) nr.
883/2004 pentru a prevedea că perioada de validitate a unor rubrici ale anexei III în cazul anumitor state membre va fi limitată la patru ani.
Adevăratul impact al aplicării restricțiilor pe baza listei și legate de articolul 18 alineatul (2) și de articolul 28 alineatul (1) este neclar și nu există cifre disponibile în sprijinul continuării.
Parlamentul European consideră că poziția comună coincide în mare măsură cu preocupările exprimate de Parlament.
Acesta este dispus, pentru a ajunge cât mai repede la un acord final, să accepte ideea unei clauze de reexaminare, ținând seama de importanța regulamentului.
Pentru a se găsi o soluție, se propune formularea unor condiții clare legate de reexaminarea propusă.
Raportul Comisiei administrative trebuie să aibă drept rezultat o sinteză clară a efectelor și impactului anexei III în privința costurilor, semnificației, amplorii și frecvenței aplicării sale.
Scopul reexaminării ar trebui să fie abrogarea anexei III, cu excepția situației în care există argumente importante în favoarea continuării existenței acestei liste.
Comisia Europeană este dispusă să accepte compromisul deoarece este un pas înainte comparativ cu situația actuală a anexei III.
Aceasta și-a luat un angajament ferm de a încerca să urmeze procesul de reexaminare în termen de cinci ani și să contribuie la acesta.
Între timp, Președinția cehă și-a exprimat dorința de a finaliza acest dosar.
Adoptarea prezentului regulament este o condiție preliminară de a permite ca Regulamentul 883/2004 să devină aplicabil în 2010.
Ambii raportori (dna Lambert pentru regulamentul de punere în aplicare și dl Cremers pentru prezenta propunere) susțin încheierea rapidă și fără probleme a acestei proceduri.
Impactul general al punerii în aplicare (mai ales ameliorarea cooperării dintre instituții și dintre acestea și cetățeni) este foarte important pentru persoanele asigurate și pentru familiile acestora deoarece garantează drepturile individuale ale cetățenilor mobili.
PROCEDURĂ
Titlu
Coordonarea sistemelor de securitate socială: Anexe
Referințe
14518/1/2008 – C6-0003/2009 – 2006/0008(COD)
Data primei lecturi a PE - Numărul P
9.7.2008 T6-0349/2008
Propunerea Comisiei
COM(2006)0007 - C6-0029/2006
Propunerea modificată a Comisiei
COM(2008)0648
Data anunțului în plen al primirii poziției comune
15.1.2009
Comisia competentă în fond
Data anunțului în plen
EMPL
15.1.2009
Raportor(i)
Data numirii
Jan Cremers
2.12.2008
Examinare în comisie
20.1.2009
11.2.2009
30.3.2009
Data adoptării
31.3.2009
Rezultatul votului final
+:
–:
0:
37
1
Membri titulari prezenți la votul final
Jan Andersson, Jean-Pierre Audy, Edit Bauer, Iles Braghetto, Philip Bushill-Matthews, Alejandro Cercas, Derek Roland Clark, Jean Louis Cottigny, Jan Cremers, Proinsias De Rossa, Harald Ettl, Richard Falbr, Joel Hasse Ferreira, Roger Helmer, Stephen Hughes, Jean Lambert, Bernard Lehideux, Elizabeth Lynne, Elisabeth Morin, Juan Andrés Naranjo Escobar, Csaba Őry, Siiri Oviir, Marie Panayotopoulos-Cassiotou, Elisabeth Schroedter, José Albino Silva Peneda, Jean Spautz, Gabriele Stauner, Ewa Tomaszewska, Anne Van Lancker
Membri supleanți prezenți la votul final
Udo Bullmann, Gabriela Crețu, Richard Howitt, Rumiana Jeleva, Magda Kósáné Kovács, Jamila Madeira, Adrian Manole, Ria Oomen-Ruijten, Csaba Sógor
Data depunerii
2.4.2009
