Întrebarea pentru timpul afectat întrebărilor H-0361/2010
adresată Consiliului
Perioada de sesiune: septembrie I 2010
Articolul 116 din Regulamentul de procedură
Silvia-Adriana Ţicău
(S&D) Subiect: Revizuirea rețelei TEN-T
În perioada 7-8 iunie 2010 a avut loc conferința ministerială de la Zaragoza, organizată de Comisia Europeană și având ca obiectiv lansarea procesului de revizuire a rețelei TEN-T.
Acest proces se va desfășura în principal în a doua jumătate a acestui an și începutul anului următor și va viza dezvoltarea metodologiei pentru definirea nucleului rețelei TEN-T și a nodurilor de interconectare a acesteia cu infrastructura de transport din statele vecine UE.
În urma acestui proces, fiecare mod de transport ar trebui să își sporească contribuția la transportul trans-european, să fie asigurată intermodalitatea între diferitele tipuri de transport și, mai ales, să fie stabilite mecanisme de finanțare adecvate.
Având în vedere că acest proces se va suprapune în mare parte cu perioada președinției belgiene a Consiliului UE, aș dori să întreb Consiliul care este calendarul și acțiunile planificate de președinția belgiană a Consiliului UE aferent procesului de revizuire a rețelei TEN-T?
