Bulgara, româna şi irlandeza intră în familia limbilor europene
Cultură
2007-01-10 - 18:14
Acum sunt 23 de limbi oficiale în UE
România şi Bulgaria au adus, la începutul anului 2007, limbile lor naţionale ca limbi oficiale UE.
Odată cu ele, irlandeza a devenit a 23-a limbă.
Cele trei limbi vin să îmbogăţească patrimoniul cultural european şi diversitatea Uniunii.
De acum, în UE există trei alfabete: latin, grec şi chirilic.
Multilingvismul se bucură de o poziţie privilegiată în special în Parlament, unde se folosesc toate limbile oficiale.
Numărul de limbi oficiale în UE a crescut odată cu extinderile succesive.
La început, în 1957, erau doar patru limbi: franceza, germana, italiana, olandeza.
În 1995, după patru extinderi, numărul de limbi oficiale ale UE se ridica la 11.
Cea mai mare extindere (10 state membre), în 2000, a adus încă nouă limbi.
Acum sunt 23.
Deputaţii pot vorbi în limba lor maternă în şedinţe
Deputaţii europeni sunt aleşi pentru a-şi reprezenta electoratul, nu pe baza competenţelor lor lingvistice.
De aceea, ei au dreptul de a folosi în timpul şedinţelor limba lor maternă.
De asemenea, toate documentele oficiale trebuie să fie traduse în toate limbile oficiale - altfel nu au statut legal.
Organizarea muncii în Parlament trebuie să ţină cont de acest lucru, de exemplu, o comisie parlamentară trebuie să calculeze de fiecare dată timpul necesar traducerii documentelor de lucru, astfel ca deputaţii să poată lucra cu un conţinut pe care să îl înţeleagă perfect.
Multilingvismul şi Parlamentul European
Multilingvismul este un aspect important în UE, fapt demonstrat şi de crearea unui post de comisar european pentru multilingvism.
Uniunea Europeană promovează învăţarea limbilor străine prin diferite programe, cel mai cunoscut fiind Erasmus, în care au participat 1,2 milioane de studenţi şi care îşi serbează anul acesta a 20-a aniversare.
În plus, ziua de 26 septembrie a fost proclamată Ziua Europeană a Limbilor, iar anul 2001 - Anul European al Limbilor.
Pentru a asigura diversitatea şi egalitatea la Parlamentul european, o muncă enormă este depusă de către traducători şi interpreţi: numai în anul 2005 de exemplu au fost traduse 1.324.231 de pagini de documente.
Parlamentul european tratează acest subiect cu multă atenţie.
În septembrie anul trecut deputatul finlandez Alexander Stubb a redactat un raport asupra multilingvismului şi interpretării, aducând sugestii de îmbunătăţire a metodelor de lucru în instituţiile europene.
Raportul subliniază zonele în care se pot face economii, subliniind în acelaşi timp faptul că a se face înţeles şi a înţelege alţi vorbitori în Parlament este crucial pentru democraţia europeană.
După câteva săptămâni, în noiembrie, Parlamentul a susţinut noua strategie-cadru pentru multilingvism propusă de Comisie, care încurajează cunoaşterea limbilor pentru a obţine avantaje culturale şi socio-economice.
Raportul insistă, printre altele, că îmbunătăţirea calităţii, eficienţei şi accesibilităţii educaţiei în UE prin promovarea învăţării limbilor străine este esenţială.
20070110STO01817 Limbile Europei (Comisia Europeană) (în engleză) Raportul PE asupra costurilor multilingvismului (în engleză) Costurile interpretării în instituţiile europene - comunicat de presă (în engleză) Raportul PE asupra multilingvismului (în engleză) Parlamentul este de acord cu strategia pentru multilingvism (în engleză) Interpreţii la Parlamentul European
RO
1
PHOTO
20070110PHT01823.jpg
RO
2
LINK
http://ec.europa.eu/education/policies/lang/languages/index_en.html
-//EP//TEXT TA P6-TA-2006-0331 0 NOT XML V0//RO
-//EP//TEXT IM-PRESS 20060901IPR10242 0 NOT XML V0//RO
-//EP//TEXT TA P6-TA-2006-0488 0 NOT XML V0//RO
-//EP//TEXT IM-PRESS 20061113BRI12514 ITEM-014-EN NOT XML V0//RO
-//EP//TEXT IM-PRESS 20060403FCS06935 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
