Întrebarea pentru timpul afectat întrebărilor H-0291/2010
adresată Comisiei
Perioada de sesiune: iunie 2010
Articolul 116 din Regulamentul de procedură
Laima Liucija Andrikienė
(PPE) Subiect: Desfășurarea și rezultatul alegerilor locale din Belarus
Republica Belarus a organizat un tur de scrutin pentru consiliile sale locale la sfârșitul lunii aprilie 2010.
Au existat o serie de sesizări cu privire la încălcarea principiilor și procedurilor electorale democratice.
Deși peste 21 000 de locuri în consiliile locale erau eligibile, se estimează că au existat doar aproximativ 360 de candidați din opoziție care și-au disputat aceste locuri cu candidații proguvernamentali.
Ce poziție a adoptat Comisia față de alegerile susmenționate?
A existat vreo îmbunătățire în ceea ce privește standardele democratice în comparație cu alegerile anterioare?
Care este poziția Comisiei cu privire la încălcările continue ale drepturilor omului din această țară?
Cum evaluează Comisia situația politică și a drepturilor omului din Belarus în perioada premergătoare alegerilor prezidențiale din 2011?
