Întrebarea cu solicitare de răspuns scris E-9718/2010
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(26 noiembrie 2010)
Subiect: Introducerea măsurii 113 privind pensionarea anticipată a agricultorilor
Programul de dezvoltare rurală al României menţionează că se preconizează introducerea măsurii 113 privind pensionarea anticipată în programul pentru anul 2010, împreună cu alte patru măsuri, după modificarea legislaţiei naţionale referitoare la sistemul de pensii din agricultură şi crearea unui sistem de înregistrare a agricultorilor şi a lucrătorilor din agricultură.
Comisia este rugată să precizeze dacă până în prezent România a informat Comisia în legătură cu vreo schimbare a legislaţiei naţionale care să fi creat condiţiile pentru implementarea măsurii, precum şi dacă Comisia a fost deocamdată consultată în legătură cu propunerea de introducere a măsurii 113.
De asemenea, Comisia este rugată să precizeze care ar fi consecinţele depăşirii termenelor asumate prin Programul de dezvoltare rurală cu privire la introducerea acestei măsuri.
