ÎNTREBARE ORALĂ H-0074/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Catherine Bearder
Comisiei
Subiect: Biodiversitatea și subjugarea priorităților ecologice în fața intereselor comerciale
Reamenințarea speciei elefantului african subliniază pericolul pe care îl reprezintă transformarea într-o marfă a uneia dintre speciile cele mai rare de pe Pământ, aflate pe cale de dispariție.
Amenințarea acestui animal este simptomatică pentru modul în care cererea economică dobândește prioritate asupra necesității de a ne proteja ecosistemul și speciile de animale pe care acesta le adăpostește în calitate de gazdă.
Un al doilea exemplu poate fi documentul recent dezvăluit al Comisiei în care se arată intenția acesteia de a reclasifica plantațiile de palmieri drept „păduri” pentru a permite utilizarea uleiului de palmier ca biocombustibil.
Reclasificarea plantațiilor de palmieri de către Comisie oferă mână liberă industriei uleiului de palmier, a exploatării forestiere și a hârtiei să despădurească, să distrugă și să ucidă.
La nivel mondial, organizațiile luptă pentru supraviețuirea speciilor care sunt împinse către extincție din cauza proliferării agresive a acestor industrii.
În acest An ONU al Biodiversității, ce măsuri suplimentare intenționează Comisia să adopte pentru a salva cele mai vulnerabile specii expuse la exploatare în scopuri comerciale?
