ÎNTREBARE ORALĂ H-0378/09
pentru timpul afectat întrebărilor din perioada de sesiune noiembrie 2009
în conformitate cu articolul 116 din Regulamentul de procedură
de
Nikolaos Chountis
Consiliul
Subiect: Anularea instalării unui scut antirachetă în Europa
În ceea ce priveşte instalarea scutului antirachetă american în Polonia şi în Republica Cehă, Consiliul şi Înaltul Reprezentant pentru PESC s-au raliat poziţiilor adoptate de administraţia Bush şi de serviciile de securitate americane, care divizau din nou Europa, fie refuzând să adopte o poziţie în această problemă, fie transmiţând această chestiune autorităţilor naţionale sau NATO.
La 17 septembrie 2009, noul preşedinte al Statelor Unite, Barack Obama, punând la îndoială exactitudinea informaţiilor pe care se sprijinea decizia de a instala scutul antirachetă în partea de est a Europei, a anunţat că instalarea scutului în cauză a fost anulată.
Ar putea Consiliul să ia poziţie cu privire la modificarea politicii americane privind instalarea scutului antirachetă în Europa?
Ar putea Consiliul să declare oficial că anularea instalării acestui scut reprezintă o evoluţie pozitivă pentru viitorul comun al popoarelor din Europa?
