ÎNTREBARE ORALĂ H-0110/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Charalampos Angourakis
Comisiei
Subiect: Privatizarea şantierelor navale din Skaramanga
Privatizarea şantierelor navale din Skaramanga, pe care au impus-o mai multe guverne greceşti succesive, a avut consecinţe nefericite pentru lucrători, fiind suprimate sute de locuri de muncă.
Acum, societatea Thyssen Krupp, proprietara şantierelor navale, le vinde după ce a încasat trei miliarde de euro pentru construirea unor submarine şi după ce a reziliat contractele încheiate cu guvernul grec.
Societatea nu a livrat submarinele în cauză.
Şantierele navale au fost împărţite şi a fost înfiinţată o societate separată, specializată în material rulant.
Cei 160 de lucrători angajaţi la aceste şantiere navale nu au mai fost plătiţi de aproape zece luni.
Presa vorbeşte de noi concedieri, de ordinul sutelor, şi de târguieli desfăşurate pentru a intra în posesia şantierelor navale, nu numai între multinaţionale, ci şi cu guvernul grec, pentru ca acesta să verse noilor proprietari miliarde de euro din sumele prinse în programele de înarmare 2010-2011.
Ţine Comisia seama de faptul că liberalizarea pieţelor şi aplicarea normelor concurenţei în sectorul construcţiilor navale, hotărâtă de Uniunea Europeană şi de guvernele naţionale, au avut condus la decăderea acestui sector din Grecia, ţară martitimă prin excelenţă, la pierderi de locuri de muncă şi la încălcarea drepturilor lucrătorilor, şi aceasta pentru a permite unor grupuri monopoliste să realizeze beneficii?
