P6_TA-PROV(2009)0390
Proiect de regulament al Comisiei privind (REACH), în ceea ce privește anexa XVII
B6-0258/2009
Rezoluţia Parlamentului European din 7 mai 2009 privind proiectul de regulament al Comisiei de modificare a Regulamentului (CE) nr.
1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) în ceea ce privește anexa XVII
Parlamentul European
, –
având în vedere Regulamentul (CE) nr.
1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) şi de înființare a Agenției Europene pentru Produse Chimice JO L 396, 30.12.2006, p.
1.
Rectificat în JO L 136, 29.5.2007, p.
3.
, în special articolul 131,
–
având în vedere Directiva 83/477/CEE a Consiliului din 19 septembrie 1983 privind protecția lucrătorilor împotriva riscurilor legate de expunerea la azbest la locul de muncă (a doua directivă specială în sensul articolului 8 din Directiva 80/1107/CEE) JO L 263, 24.9.1983, p.
25.
,
–
având în vedere Directiva 96/59/CE a Consiliului din 16 septembrie 1996 privind eliminarea bifenililor policlorurați și a terfenililor policlorurați (PCB/TPC) JO L 243, 24.9.1996, p.
31.
,
–
având în vedere proiectul de regulament al Comisiei modificare a Regulamentului (CE) nr.
1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) în ceea ce privește anexa XVII ("proiectul de regulament al Comisiei"),
–
având în vedere avizul prezentat de către comitetul menționat la articolul 133 din Regulamentul (CE) nr.
1907/2006,
–
având în vedere articolul 5a alineatul(3) litera (b) din Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei,
–
având în vedere articolul 108 alineatul (5) din Regulamentul său de procedură,
A.
întrucât Regulamentul (CE) nr.
1907/2006 abrogă și modifică Directiva 76/769/CEE a Consiliului din 27 iulie 1976 privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase, cu începere de la 1 iunie 2009;
B.
întrucât anexa XVII la regulamentul (CE) nr.
1907/2006, astfel cum este modificată prin proiectul de regulament al Comisiei, ar trebui să înlocuiască anexa I la Directiva 76/769/CEE, instituind restricții pentru anumite substanțe și preparate periculoase;
C.
întrucât articolul 67 din Regulamentul (CE) nr.
1907/2006 dispune că substanțele, amestecurile sau articolele nu pot fi produse, introduse pe piață sau utilizate decât în cazul în care respectă condițiile prevăzute de restricțiile care se aplică în acest sens în anexa XVII;
D.
întrucât punctul 2 elementul 6 din anexa la proiectul de regulament al Comisiei vizează extinderea interdicției în vigoare privind introducerea pe piață și utilizarea fibrelor de azbest și a produselor care le conțin la fabricarea fibrelor respective și la articolele care conțin fibre de azbest;
E.
întrucât punctul 2 elementul 6 din anexa la proiectul de regulament al Comisiei menține derogări privind interdicția privind fibrele de azbest:
–
pentru articolele care conțin fibre de azbest care au fost deja instalate sau erau funcționale înainte de 1 ianuarie 2005 în condiții specifice, care garantează un nivel înalt de protecție al sănătății umane; şi
–
pentru diafragmele care conțin crisolit în instalațiile existente de electroliză;
F.
întrucât nu se poate introduce mai mult azbest pe piața comunitară, cu excepția diafragmelor pentru electroliză, și întrucât există dispoziții comunitare specifice pentru protejarea lucrătorilor de riscurile legate de expunerea la azbest la locul de muncă în timpul operațiunilor de îndepărtare a azbestului și întrucât din păcate nu există dispoziții comunitare privind decontaminarea articolelor care conțin azbest, acest domeniu fiind de competența statelor membre;
G.
întrucât azbestul rămâne responsabil pentru un număr substanțial de boli datorită expunerii la fibre de azbest;
H.
întrucât Directiva 96/59/CE a instituit obligații pentru statele membre privind decontaminarea sau eliminarea echipamentelor care conțin PCB și/sau eliminarea compușilor PCB folosiți în vederea eliminării lor complete; întrucât Comunitatea ar trebui să ia măsuri similare cu privire la fibrele de azbest;
I.
întrucât legislația comunitară acoperă șase minerale de azbest (crocidolit, amosit, antofilit, actinolit, tremolit și crisotil), dar nu acoperă încă mineralele azbestiforme cum ar fi rihteritul și winchita, deși se poate considera că acestea nu sunt mai puțin periculoase decât tremolitul, amositul sau crocidolitul și deși ar putea fi folosite în mod similar în materialele izolatoare;
J.
întrucât după primirea rapoartelor statelor membre care se prevalează de excepția referitoare la diafragme, Comisia va reexamina excepția și va solicita Agenției să pregătească un dosar în conformitate cu articolul 69 din Regulamentul (CE) nr.
1907/2006 în vederea interzicerii introducerii pe piață și a utilizării diafragmelor care conțin crisolit;
K.
întrucât unele părți interesate susțin că derogarea ar trebui să nu mai existe în prezent, dat fiind că deja există tehnologii de substituție (membrane fără azbest), care sunt deja folosite de majoritatea fabricanților europeni de produse chimice;
L.
întrucât modalitatea cea mai eficientă de protejare a sănătății umane ar fi, într-adevăr, interzicerea utilizării fibrelor de azbest crisotil și a produselor care le conțin, fără excepție;
M.
întrucât în momentul de față pentru azbestul crisotil există în majoritatea cazurilor produse alternative sau de substituție care nu sunt clasificate drept carcinogene și sunt considerate mai puțin periculoase;
N.
întrucât în cadrul revizuiri derogării privind diafragmele din azbest crisotil efectuată în temeiul Directivei 76/769/CEE http://ec.europa.eu/enterprise/chemicals/legislation/markrestr/index_en.htm
au fost examinate și luate în considerare atât efectele asupra sănătății, cât și impactul economic în abordarea diferenţiată a Comisiei cuprinsă în proiectul de regulament al Comisiei, această abordare fiind sprijinită de marea majoritate a statelor membre,
1.
Având în vedere
–
perspectiva abordată de proiectul de regulament al Comisiei, care prevede eliminarea utilizării fibrelor de azbest pe termen mediu;
–
revizuirea derogării privind diafragmele din azbest crisotil, efectuată în temeiul Directivei 1999/77/CE a Comisiei ,și
–
declarația Comisiei cu ocazia adoptării proiectului de regulament al Comisiei în cadrul comitetului menţionat la articolul 133 din Regulamentul (CE) nr.
1907/2006 la 20 februarie 2008,
nu se opune adoptării proiectului de regulament al Comisiei;
2.
ia act de revizuirea derogării privind diafragmele din azbest crisotil și subliniază că instalațiile de înaltă tensiune pot fi operate fără probleme cu materiale de substituție, precum și că unele dintre instalațiile de acest tip din UE au fost deja convertite;
3.
subliniază că, în momentul de față, patru state membre folosesc încă diafragme de azbest în instalații de joasă tensiune pentru care nu există materiale de substituție pentru diafragmă, în ciuda unui important program de cercetare desfășurat de societățile implicate;
4.
subliniază că, în conformitate cu revizuirea derogării privind diafragmele din azbest crisotil, lucrătorii pot fi expuși doar în momentul în care trebuie înlocuite diafragmele (care au o durată de viață de până la 10 ani), dat fiind că celulele de electroliză sunt închise ermetic pe durata de funcționare pentru a conserva gazul de clor, iar în sector se raportează că limitele de expunere a lucrătorilor la crisotil sunt respectate întru totul;
5.
solicită statelor membre și Comisiei să asigure aplicarea strictă a Directivei 83/477/CEE;
6.
regretă că, până în prezent, a fost imposibilă crearea unei liste europene de articole în cazul cărora să se aplice o derogare de la interdicție, în conformitate cu punctul 2 elementul 6 din anexa la proiectul de regulament al Comisiei de modificare a anexei XVII la Regulamentul (CE) nr.
1907/2006 (REACH);
7.
solicită Comisiei să redacteze o astfel de listă imediat după comunicarea măsurilor naționale aplicabile, cel târziu la 1 ianuarie 2012;
8.
îndeamnă Comisia să prezinte o propunere legislativă înainte de sfârșitul anului 2009 privind eliminarea controlată a fibrelor de azbest și decontaminarea sau eliminarea echipamentelor care conțin fibre de azbest în vederea eliminării lor complete;
9.
îndeamnă de asemenea Comisia să instituie până în 2015 o strategie pentru interzicerea tuturor formelor de azbest și a tuturor utilizărilor date fibrelor de azbest, inclusiv cerințe corespunzătoare la export în conformitate cu Regulamentul (CE) nr.
1013/2006 al Parlamentului European şi al Consiliului din 14 iunie 2006 privind transferurile de deșeuri și ținând seama de principiul proximității stabilit în Directiva 2008/98/CE a Parlamentului European şi a Consiliului din 19 noiembrie 2008 privind deșeurile, dat fiind că azbestul continuă să fie responsabil pentru un număr substanțial de boli datorate expunerii la fibrele de azbest;
10.
solicită Comisiei să transmită Parlamentului rapoarte regulate privind aplicarea proiectului de regulament al Comisiei;
11.
încredințează Președintelui sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.
