Adopțiile în UE: dreptul copilului de a avea o familie
Drepturile cetăţenilor
Şedinţe plenare
2011-01-19 - 13:58
Problema copiilor abandonați și instituționalizați în Europa este importantă și trebuie tratată în mod serios, se arată în rezoluția Parlamentului European adoptată miercuri, 19 ianuarie.
Adopția, inclusiv la nivel internațional, ar trebui să fie încurajată pentru a asigura dreptul copilului la o viață de familie.
Rezoluția, depusă de grupurile politice PPE, S&D, ALDE, ECR și GUE, subliniază protecţia dreptului copiilor la o viaţă de familie, garantând că aceştia nu sunt forţaţi să petreacă perioade lungi de timp în orfelinate.
Adopţiei în ţara de origine a copilului ar trebui să i se acorde prioritate, ori de câte ori este posibil, interesul copilului fiind prioritar.
Soluţii alternative pot fi găsirea unei familii de plasament, precum îngrijirea personală sau de tip rezidenţial, sau găsirea unei familii prin adopţie internaţională, în conformitate cu legislaţia naţională relevantă şi convenţiile internaţională.
Plasarea într-o instituţie ar trebui folosită doar ca soluţie temporară, se arată în textul rezoluției adoptate de Parlamentului European.
În cazul adopțiilor internaționale, statele membre ar trebui "să recunoască implicaţiile psihologice, emoţionale, fizice şi social/educaţionale" care pot interveni atunci când un copil este mutat din locul său de origine şi să ofere asistenţa corespunzătoare părinţilor adoptivi şi copilului adoptat.
În plus, autorităţilor naţionale li se solicită să prezinte rapoarte periodice statelor membre de origine în legătură cu dezvoltarea unui copil care a făcut obiectul unei adopţii internaţionale.
Facilitarea adopțiilor în UE
Potrivit deputaților, toate instituțiile UE ar trebui să joace un rol mai activ în cadrul forurilor internaționale pentru a îmbunătăţi, a simplifica şi a facilita procedurile aferente adopţiei internaţionale şi a elimina birocraţia inutilă asigurând, totodată, apărarea drepturilor copiilor din ţările terţe.
Deputații solicită un proces de reflecție asupra posibilităţii coordonării la nivel european a politicilor şi strategiilor privind instrumentul adopţiei internaţionale, având însă în vedere că statelor membre le revine competența în domeniul adopțiilor.
Această măsură ar putea îmbunătății asistența în domeniul serviciilor de informare, pregătirea adopţiei interstatale, procesarea cererilor de adopţii internaţionale şi serviciile post-adopţie.
Prevenirea traficului de copii
În rezoluție se solicită instituţiilor UE şi statelor membre să participe în mod activ la lupta împotriva traficului de copii în scopul adopţiei.
Elementele de protecţie procedurale şi examinarea atentă a tuturor documentelor de adopţie, inclusiv certificatele de naştere, contribuie la protecţia copilului împotriva încălcării drepturilor sale, care apare atunci când există dubii cu privire la vârsta sau identitatea copilului.
Un sistem fiabil de înregistrare a naşterii poate împiedica traficul de copii în scopul adopţiei și recunoaşterea reciprocă a documentelor necesare pentru adopţie sunt unele din instrumentele disponibile.
20110119IPR11957 Textele adoptate vor fi disponibile aici (selectați 19 ianuarie 2011) Întrebare orală adresată Comisiei privind adopția internațională în Uniunea Europeană
RO
1
LINK
/activities/plenary/ta/calendar.do?language=RO
-//EP//TEXT OQ O-2010-0193 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
