Întrebarea cu solicitare de răspuns scris P-000797/2011
adresată Comisiei
Articolul 117 din Regulamentul de procedură
George Sabin Cutaş (S&D)
(4 februarie 2011)
Subiect: Problematica aderării la Spaţiul Schengen
Obstacolele întâmpinate de România în procesul de aderare la Spaţiul Schengen par să indice divizarea UE în state de primă mână şi state de rang secundar.
Este regretabil că statele membre, în ansamblul lor, refuză să vadă dincolo de o logică perimată a interesului naţional, în contextul unor provocări comune care necesită un răspuns coordonat.
Faptul că Parlamentului European i-a fost refuzat accesul de către Consiliu la raportul privind aderarea României şi Bulgariei la Schengen poate să confirme această stare de fapt.
Cu toate acestea, aderarea României la Spaţiul Schengen merge dincolo de polemică, ea reprezintă o obligaţie prevăzută prin articolul 4 al Actului de aderare la UE.
În calitatea sa de gardian al tratatelor, cum interpretează Comisia refuzul Consiliului de a permite accesul la documente care pot influenţa rezultatul votului în Parlament?
Consideră Comisia legitimă invocarea de condiţii de aderare la Schengen suplimentare celor deja îndeplinite cu succes de către statul român?
