18.6.2007
PROPUNERE DE REZOLUŢIE
depusă în conformitate cu articolul 81 din Regulamentul de procedură
de Comisia pentru dezvoltare
privind proiectul de decizie a Comisiei de stabilire a unui Document de strategie regională 2007-2013 şi a unui Program indicativ multianual pentru Asia (CMT‑2007-1122)
Rezoluţia Parlamentului European privind proiectul de decizie a Comisiei de stabilire a unui Document de strategie regională 2007-2013 şi a unui Program indicativ multianual pentru Asia (CMT 2007-1122)
Parlamentul European,
–
având în vedere Regulamentul (CE) nr.
1905/2006 al Parlamentului European şi al Consiliului din 18 decembrie 2006 de înfiinţare a unui instrument de finanţare a cooperării pentru dezvoltare JO L 378, 27.
12.2006, p.
41. ,
–
având în vedere proiectul de decizie a Comisiei de stabilire a unui Document de strategie regională 2007-2013 şi a unui Program indicativ multianual pentru Asia (CMT-2007-1122),
–
având în vedere avizul prezentat la 8 iunie 2007 de comitetul prevăzut la articolul 35 alineatul (1) din regulamentul menţionat mai sus (numit, în continuare, „Comitetul de gestionare a instrumentului de cooperare pentru dezvoltare (ICD)”),
–
având în vedere articolul 8 din Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei JO L 184, 17.07.1999, p.
23.
–
având în vedere articolul 81 din Regulamentul său de procedură,
A.
întrucât, la 8 iunie 2007, comitetul de gestionare ICD a votat în favoarea proiectului de Document de strategie regională 2007-2013 şi a unui Program indicativ multianual pentru Asia, (CMT-2007-1122),
B.
întrucât, în conformitate cu articolul 7 alineatul (3) din Decizia 1999/468/CE şi articolul 1 din Acordul între Parlamentul European şi Comisie privind procedurile de aplicare a Deciziei 1999/468/EC a Consiliului JO L 256,10.10.2006, p.
19. , Parlamentul European a primit rezultatele votului,
C.
întrucât articolul 2 alineatul (1) din Regulamentul (CE) nr.
1905/2006 stipulează că „primul şi cel mai important obiectiv de cooperare, în conformitate cu prezentul regulament, îl constituie eradicarea sărăciei în ţările şi regiunile partenere, în contextul dezvoltării durabile”,
D.
întrucât articolul 2 alineatul (4) din Regulamentul (CE) nr.
1905/2006 prevede că „măsurile menţionate la articolul 1 alineatul (1) Articolul 1 alineatul (1): „Comunitatea finanţează măsuri care au ca obiectiv sprijinirea cooperării cu ţările, teritoriile şi regiunile în curs de dezvoltare (…).” sunt concepute astfel încât să îndeplinească criteriile de Asistenţă oficială pentru dezvoltare (AOD) instituite de Comitetul de asistenţă pentru dezvoltare al Organizaţiei pentru Cooperare şi Dezvoltare Economică (OCDE/CAD)”;
E.
întrucât în documentul său „Directive de raportare pentru sistemul de raportare a creditorului” (DCD/CAD(2002)21), OCDE/CAD defineşte AOD ca fluxuri financiare către ţările de pe lista CAD a beneficiarilor AOD, pentru care, printre altele, „fiecare tranzacţie este efectuată în scopul principal de a promova dezvoltarea economică şi bunăstarea ţărilor în curs de dezvoltare”,
F.
întrucât la articolul 19 alineatele (3) şi (8) din Regulamentul (CE) nr.
1905/2006 se prevede că „în principiu, documentele de strategie sunt bazate pe un dialog cu ţara sau regiunea parteneră, care implică societatea civilă şi autorităţile locale şi regionale” şi că „statele membre şi Comisia se consultă reciproc, precum şi cu alţi finanţatori şi actori ai dezvoltării, inclusiv reprezentanţi ai societăţii civile şi ai autorităţilor locale şi regionale, într-o etapă timpurie a procesului de programare, în vederea promovării complementarităţii activităţilor lor de cooperare”,
1.
consideră că, în cadrul proiectului său de Document de strategie 2007-2010 şi al proiectului de Program indicativ multianual 2007-2010 pentru Asia, Comisia îşi depăşeşte competenţele de executare prevăzute în actul de bază, prin includerea, în cadrul sectorului prioritar 1 („sprijin acordat integrării regionale”) a următoarelor elemente, care nu respectă prevederile articolului 2 alineatele (1) şi (4) din Regulamentul (CE) nr.
1905/2006, deoarece aceste elemente nu au ca obiectiv principal eradicarea sărăciei şi nu îndeplinesc criteriile pentru AOD stabilite de OCDE/CAD:
- în ceea ce priveşte reuniunea Asia-Europa (ASEM) şi, în special, Fundaţia Asia-Europa (ASEF), una dintre priorităţile declarate o constituie „facilitarea diseminării informaţiilor şi a folosirii în comun a resurselor, precum şi creşterea sensibilizării publicului cu privire la ASEM/ASEF”;
- în domeniul Asociaţiei pentru Cooperare Regională din Asia de Sud (SAARC), unul dintre programele propuse îl constituie Programul privind aviaţia civilă din Asia de Sud; în cadrul acestui program, Comisia include ca obiectiv promovarea adoptării de dispoziţii europene în materie de securitate;
- în domeniul sprijinirii Asociaţiei Naţiunilor din Asia de Sud-Est (ASEAN), obiectivele declarate privind programul de „susţinere instituţională a dialogului interregional” include „susţinerea unor posibile negocieri şi punerea în aplicare a Acordului de liber schimb între statele ASEAN şi UE” şi creşterea vizibilităţii contribuţiei UE în cadrul ASEAN”;
- de asemenea, în domeniul sprijinului acordat ASEAN, obiectivul general privind programul de „cooperare şi reformă a politicii în domeniul securităţii” constă în „susţinerea cooperării şi reformei în domeniul securităţii, în vederea dezvoltării unui sistem mai coerent de gestionare a frontierelor în principalele porturi de intrare/ieşire selectate din ţările membre ale ASEAN (...); concret, este destinat întăririi capacităţilor sistemului de gestionare a frontierelor ASEAN, atât la nivelul cooperării regionale, cât şi în punctele selectate de trecere a frontierei ”;
2.
Consideră că, în cadrul proiectului său de Document de strategie 2007-2010 şi al proiectului de Program indicativ multianual 2007-2010 pentru Asia, Comisia îşi depăşeşte competenţele de executare prevăzute în actul de bază prin includerea, în cadrul sectorului prioritar 2 („institute de cercetare şi învăţământ universitar”) – pentru care acordă aproximativ 15% din fondurile Programului indicativ multianual – a următoarelor elemente, care nu respectă prevederile articolului 2 alineatele (1) şi (4) din Regulamentul (CE) nr.
1905/2006, deoarece aceste elemente nu au ca obiectiv principal eradicarea sărăciei şi nu îndeplinesc criteriile pentru AOD stabilite de OCDE/CAD:
- în domeniul „învăţământului universitar”, unul dintre obiectivele specifice îl constituie „ promovarea unei mai bune înţelegeri a învăţământului superior din ţările în curs de dezvoltare din Asia”, şi activităţile propuse includ: „scheme de mobilitate pentru studenţi şi cadre universitare; colaborare în reţea şi transferul celor mai bune practici între universităţile din UE şi Asia” şi „ateliere de lucru, târguri universitare, reuniuni ale părţilor implicate, activităţi de promovare, producerea documentelor de lucru, susţinerea recunoaşterii reciproce a calificărilor, sondaje”; nu există dispoziţii care să garanteze selectarea domeniilor de studiu eligibile în conformitate cu programul, în funcţie de necesităţile de dezvoltare din regiune, sau că selectarea beneficiarilor programului sprijină cele mai defavorizate pături ale populaţiei şi nu măreşte decalajul dintre bogaţi şi săraci; de asemenea, nu există dispoziţii specifice privind „migraţia valorilor”;
- în domeniul „susţinerii institutelor de cercetare”, obiectivul enunţat constă în „consolidarea înţelegerii reciproce în vederea dezvoltării regiunii asiatice”; activităţile specifice includ: „reunirea grupurilor de reflecţie şi a factorilor de decizie din ambele regiuni, lărgirea şi intensificarea gamei de seminarii şi a conferinţe”; Comisia declară că, în acest scop, se vor aloca fonduri în vederea „susţinerii activităţii institutelor specializate în relaţiile dintre Asia şi UE” şi că activităţile se vor concentra pe întărirea capacităţilor din domeniul cercetării, promovarea de dezbateri publice privind relaţiile ASIA – UE şi înfrăţirea dintre institutele europene şi cele asiatice, dintre grupurile de reflecţie şi cercurile asemănătoare”.
3.
invită Comisia să îşi retragă proiectul de decizie privind stabilirea unui Document de strategie regională 2007-2013 şi a unui Program indicativ multianual pentru Asia , şi să înainteze comitetului un nou proiect de decizie, care să respecte pe deplin dispoziţiile Regulamentului (CE) nr.
1905/2006;
4.
încredinţează Preşedintelui sarcina de a transmite prezenta rezoluţie Consiliului, Comisiei, precum şi parlamentelor şi guvernelor statelor membre.
