Ședințele plenare: 13-16 februarie
Instituţii
2012-02-10 - 16:23
Deputaţii europeni se reunesc în plen la Strasbourg Între 13 și 16 februarie, deputații europeni se vor reuni în plen la Strasbourg.
Printre temele de pe ordinea de zi se numără: situația persoanelor fără locuință din Europa, schimbările politice recente din Ungaria, alegerile din Rusia, situația din Siria, redirecționarea fondurilor UE pentru crearea de locuri de muncă pentru tineri, producătorii din sectorul lactatelor și euroobligațiunile.
Dosarul de față vă prezintă evoluția ședințelor plenare.
În dosarul de față vom publica informații despre dezbaterile și voturile principalelor teme ale sesiunii.
20120203FCS37185
Newsletter, sesiune plenară - Strasbourg, 13-16 februarie 2012
Deputaţii europeni vor aborda situația economică Situația persoanelor fără locuință din Europa
Având în vedere că mai multe sute de persoane, majoritatea fără locuință, au murit în Europa din cauza frigului din ultima perioadă, deputații vor cere Comisiei Europene să inițieze, așa cum a solicitat Parlamentul în septembrie 2011, o strategie pentru persoanele fără adăpost.
În UE sunt înregistrate 3 milioane de persoane fără locuință.
Pregătiri pentru Consiliul European
În perioada 1- 2 martie a.c., va avea loc următorul Consiliu European, care se va focaliza asupra situației economice din Europa.
Miercuri, Parlamentul European va discuta și va prezenta prioritățile sale înainte de summit-ul care va evalua prima etapă a așa-numitului semestru european (un instrument de coordonare economică), precum și progresele înregistrate până acum, cu privire la deciziile luate pentru a ieși din criză .
Prim-ministrul italian Mario Monti, în ședința în plen
Membrii vor discuta despre situația economică din Italia și Europa într-o dezbatere cu prim-ministrul italian Mario Monti, miercuri, la ora 15.00.
După ce domnul Monti se va adresa deputaților în plen, liderii grupurilor politice vor lua cuvântul.
Situația din Siria
Miercuri după-amiază, un reprezentant al președinției daneze va participa la dezbaterea din plen, în numele Înaltului Reprezentant pentru Afaceri Externe Catherine Ashton, cu privire la situația din Siria.
Parlamentul va vota de asemenea o rezoluție.
Rezoluţie cu privire la schimbările politice recente din Ungaria
În urma unei discuții aprinse în plen cu premierul ungar Viktor Orban, la 18 ianuarie, deputații europeni vor vota o rezoluție cu privire la schimbările politice recente din Ungaria.
Deputații se exprimă cu privire la alegerile din Rusia
Deputații europeni vor lua o poziție cu privire la situația din Rusia în propunerea de rezoluție care urmează să fie votată miercuri.
Alegerile legislative din decembrie, recentele demonstrații și viitoarele alegeri prezidențiale din luna martie vor fi printre subiectele abordate în text.
Salvarea programului de ajutor alimentar pentru cetăţenii defavorizați din UE
Un plan pentru a salva programul de ajutor alimentar pentru cetățenii nevoiași din UE va fi dezbătut în Parlamentul European marți și votat miercuri.
Dacă deputații aprobă compromisul la care a ajuns cu Consiliul, programul se va derula până la sfârșitul anului 2013, cu un buget anual de 500 milioane.
Punerea în ordine a bugetului, și rezolvarea creșterii economice si ocupării forței de muncă
Deputații europeni consideră că, pentru a realiza o coordonare economică mai bună, statele membre vor trebui să acționeze decisiv cu privire la reformele recomandate, conform răspunsului pregătit de Parlament la evaluarea anuală a Comisiei privind liniile directoare pentru creștere economică și locuri de muncă.
Redirecționarea fondurilor UE pentru crearea de locuri de muncă pentru tineri
Marți, deputații vor adresa întrebări Comisiei cu privire la planurile de utilizare a peste 82 de milioane de euro din fondurile structurale nealocate unor proiecte specifice pentru ajuta micile companii și pentru a combate șomajul în rândul tinerilor.
Ce viitor pentru euro-obligațiuni ?
Deputații vor pune întrebări Comisiei Europene cu privire la situația Cartei verzi privind euro-obligațiunile.
Pe termen mediu, euro-obligațiunile ar putea deveni o sursă de stabilitate pentru zona euro, dar alte instrumente sunt necesare pentru a rezolva problemele pe termen scurt, se arată într-o rezoluție care va fi supusă aprobării plenului.
Contracte mai bune pentru producătorii din sectorul lactatelor
Consolidarea puterii de negociere a fermierilor din sectorul lactatelor, pentru ca aceștia să primească un preț corect pentru laptele proaspăt și pentru a-i pregăti pentru încheierea, din 2015, a cotelor la producția de lapte - acestea sunt principalele obiective ale noii legislații pe care o vor dezbate deputații europeni marți, în sesiune plenară.
Textul va fi supus la vot miercuri.
Proiect de ordine de zi Sesiunea plenară în direct - EP Live Conferințe de presă și alte evenimente Europarl TV Website-ul Serviciului Audiovizual al Parlamentului European
Deschiderea sesiunii: jurnalist saudit riscă pedeapsa cu moartea; un website olandez incită la discriminare
Deputaţii europeni se îndreaptă către aulă Preşedintele PE Martin Schulz a criticat in deschiderea sesiunii de la Strasbourg condamnarea ziaristului saudit Hamza Kashgari la pedeapsa cu moartea pe baza acuzaţiei de postare de comentarii "blasfematoare" pe Twitter, precum şi deschiderea unui site olandez pentru a aduna "plângeri" împotriva europenilor din Europa centrală şi de est, considerându-le afronturi la adresa valorilor universale şi europene.
Jurnalistul saudit Hamza Kashgari se confruntă cu pedeapsa cu moartea pentru postarea de comentarii aşa-zise "blasfematoare" pe Twitter, a spus Martin Schulz, care a promis "să facă totul pentru a împiedica această pedeapsă" şi a reiterat ataşamentul profund al Parlamentului European pentru valoarea universală a libertăţii de expresie.
Website olandez care incită la discriminare
Domnul Schulz s-a referit la problema ridicată de Membri ai Parlamentului European în legătură cu faptul că Partidul Olandez al Libertăţii (PVV) a deschis un website pentru a aduna "plângeri" anonime la adresa muncitorilor migranți din Europa centrală şi de est care locuiesc în Olanda.
Site-ul a fost de asemenea criticat de Comisarul pentru justiție, Viviane Reding, a menţionat domnul Schulz.
Preşedintele Parlamentului European a promis că se va informa şi va investiga chestiunea aceasta, urmând să ridice problema în discuţia pe care o va avea la începutul lunii martie a.c. cu primul ministru olandez.
Noi deputați/deputați care au părăsit Parlamentul
Președintele Schulz a luat notă de faptul că deputata Liz Lynne (ALDE, UK) a fost înlocuită de Philip Bunyan, precum și de demisia deputatului Kurt Lechner (PPE, DE), începând cu data de 17 martie.
Codul de conduită pentru Membrii PE
Domnul Schulz a anunțat componența Comisiei consultative privind codul de conduită pentru deputați :
Membri:
Carlo Casini (PPE, IT)
Evelyn Regner (S&D, DE)
Cecilia Wikström (ALDE, SV)
Gerald Häfner (Grupul Verzilor, DE)
Sajjad Karim (ECR, UK)
Supleanţi
Jiří Maštálka (GUE/NGL, CZ)
Francesco Enrico Speroni (ALE, IT)
Schimbări ale ordinii de zi
Întrebarea orală privind euro-obligațiunile va fi prezentată după dezbaterea comună privind acordul UE-Maroc pentru produse agricole și pescuit.
Newsletter, sesiune plenara - Strasbourg, 13-16 februarie 2012 Proiect de ordine de zi Sesiunea plenara în direct - EP Live Conferințe de presă și alte evenimente Europarl TV Website-ul Serviciului Audiovizual al Parlamentului European
Parlamentul European menține programul de ajutor alimentar pentru cetățenii defavorizați din Uniunea Europeană
Programul "Alimente pentru cei nevoiași" va continua să furnizeze hrană pentru cei mai defavorizați cetățeni ai Uniunii Europene ©NOVOSTI Programul "Alimente pentru cei nevoiași" va continua să furnizeze hrană pentru cei mai defavorizați cetățeni ai Uniunii Europene încă doi ani, datorită unui plan de salvare a programului agreat împreună cu Consiliul și aprobat în sesiunea plenară de miercuri.
Programul, de care beneficiază 18 milioane dintre cei mai săraci cetățeni din 20 de state membre ale Uniunii Europene, se va derula până la sfârșitul anului 2013 bazându-se pe un buget anual de 500 milioane euro.
Noile prevederi se vor aplica retroactiv de la 1 ianuarie 2012, permițând programului să continue până la sfârșitul anului 2013 cu un plafon bugetar anual de 500 milioane euro.
Istoric
Programul pentru distribuirea de alimente gratuite către cei mai defavorizați cetățeni ai Uniunii Europene inițiat în 1987 în cadrul Politicii Agricole Comune (CAP) acordă, în prezent, ajutoare pentru 18 milioane de persoane care trăiesc în sărăcie în 20 de state membre ale Uniunii Europene.
Inițial, hrana gratuită a provenit din stocurile de intervenție ale CAP dar, pe măsură ce acestea s-au redus, programul a început să se bazeze din ce în ce mai mult pe achizițiile de hrană de pe piață, în paralel cu creșterea, datorită crizei economice globale, a numărului de cetățeni nevoiași.
Totuși, în aprilie 2011 Curtea de Justiție a Uniunii Europene a stabilit că programul poate folosi doar hrana din stocurile de intervenție.
În cazul în care nu se ia nicio măsură, fondurile pentru acest program vor trebui reduse în 2012 până la valoarea de 133 milioane euro, față de 500 milioane euro în 2011.
Pentru a preveni o reducere drastică a ajutoarelor alimentare într-o perioadă în care numărul cetățenilor nevoiași din Uniunea Europeană este în creștere, Parlamentul European a solicitat, printr-o rezoluție din iunie 2011, găsirea unei soluții de tranziție pentru salvarea acestui program.
O propunere de modificare a regulamentului, care ar permite programului să achiziționeze hrană de pe piață, a rămas blocată la Consiliu până în noiembrie 2011 când Germania fost de acord să susțină continuarea programului, cu fonduri adecvate, până la sfârșitul anului 2013.
Textele adoptate vor fi disponibile aici (selectați 15 februarie 2012) Înregistrarea dezbaterii (selectați 14 februarie 2012) Profilul raportorului Czesław Adam Siekierski (PPE, PL) Fișa de procedură legislativă Textul rezoluției Parlamentului European
Euro-obligațiunile și soluțiile pe termen mai scurt sunt necesare pentru stabilitatea zonei euro
monedă euro ©Belga/DPA Euro-obligațiunile vor fi o sursă de stabilitate pentru zona euro pe termen mediu dar numai dacă celelalte probleme conexe vor fi rezolvate, spune Parlamentul într-o rezoluție votată miercuri.
În același timp, alte instrumente financiare trebuie puse în practică rapid pentru a rezolva problemele pe termen scurt, cum ar fi pactul european de rambursare propus de Consiliul german al experților economici, mai spune rezoluția.
Marți, plenul Parlamentului European a pus întrebări Comisiei Europene privind răspunsurile primite până acum cu privire la Cartea verde privind introducerea "obligațiunilor de stabilitate".
Mai rămân întrebări deschise privind cartea verde
Rezoluția salută cartea verde a Comisiei dar notează că e nevoie în continuare de muncă în privința unor aspecte importante.
Acestea includ căile concrete de a rezolva potențialul risc moral, făcând mai atrăgător sistemul inclusiv pentru țările de tip AAA, precum și pentru țările cu datorii mari, ducând la o creștere a competitivității și introducând sisteme obligatorii de reducere a datoriilor.
Euro-obligațiuni pentru a menține euro-zona
Rezoluția nu spune că euro-obligațiunile rezolvă pe loc toate dificultățile curente.
Argumentează însă că sunt o componentă importantă pentru soluții pe termen mediu.
Rezoluția ține de asemenea cont de faptul că pentru emiterea obligațiunilor este necesară o coordonare fiscală mai puternică, care să țintească atât o guvernare economică mai bună precum și creșterea economică.
Pentru a rezolva dificultăți imediate, rezoluția cere Comisiei să elaboreze rapid propuneri "pentru a rezolva în mod decisiv această criză, cum ar fi pactul european de rambursare propus de Consiliul german al experților economici (...) , finalizarea și ratificarea tratatului mecanismului european de stabilitate (...), euro-bonduri precum și gestionarea comună a emiterii titlurilor de stat".
Rezoluția a fost votată cu 515 voturi pentru, 125 voturi împotrivă și 52 abțineri.
Următorii pași
Comisia economică și monetară a Parlamentului European va pregăti un raport non-legislativ (procedura INI), având-o ca Raportor pe deputata Sylvie Goulard (ALDE, FR), care va furniza o reacție mai detaliată la cartea verde a Comisiei Europene.
Textele adoptate vor fi disponibile aici (selectați 15 februarie 2012) Înregistrarea dezbaterii (selectați 14 februarie 2012)
Dincolo de reduceri bugetare: deputații dezbat creșterea economică în Grecia precum și în restul UE
Deputaţii europeni votează în plen Următorul Summit UE din 1-2 martie trebuie să abordeze problema creșterii economice, au declarat deputații europeni în dezbaterea cu Consiliul și Comisia din această dimineață, în plenul de la Strasbourg.
Numeroși deputați și-au exprimat scepticismul și îngrijorarea cu privire la ultimul val de măsuri de austeritate din Grecia, inițiate de Comisia Europeană, BCE și Troika.
"Summit-ul următor al UE din luna martie nu se va concentra pe chestiunile obișnuite care caracterizează summit-urile", a declarat ministrul danez pentru Afaceri Europene, Nicolai Wammen, adăugând că semestrul european și pachetul legislativ "six-pack" pentru guvernanță economică adoptate recent ar trebui să accelereze reformele structurale și să creeze " mai multă competiție, ocuparea forței de muncă și o economie care să integreze mai bine principiile protecției mediului".
Reprezentantul Comisiei Europene Maroš Šefčovič a avertizat deputații cu privire la faptul că în momentul de față "creșterea economică este în impas", referindu-se în mod deosebit la șomajul în rândul tinerilor și a menționat că va vizita opt dintre cele mai afectate țări pentru a vedea cum se pot utiliza mai bine aceste fonduri.
Încrederea este baza atât a piețelor financiare cât și a Uniunii Europene, a spus președintele grupului PPE, Joseph Daul.
Taxele fiscale pentru întreprinderi ar trebui să fie mai reduse cu condiția ca acestea să recruteze mai mulți tineri, a sugerat el.
"Avem nevoie de o mai bună guvernanță la nivel european pentru a evita declarații contradictorii", a spus el, referindu-se la declarația recentă a comisarului Neelie Kroes, conform căreia "euro va supraviețui și fără Grecia".
Întrebat despre poziția Comisiei, Comisarul Šefčovič a declarat: "Comisia este cel mai bun aliat al Greciei" și a subliniat: "Vrem ca Grecia să rămână stat membru al zonei euro".
"Troika agravează situația din Grecia ... și nu lasă loc dialogului social", a declarat Preşedintele grupului S&D, Hannes Swoboda, care a avertizat că reducerea salariului minim va însemna mai mult recesiune și mai multă sărăcie.
"Guvernul grec a promis mult, dar a livrat puțin", a declarat Alexander Graf Lambsdorff (ALDE, DE).
El a cerut reforma sistemului de impozitare și privatizarea porturilor şi a sectorul energetic, deoarece "statul grec deține prea mult".
Co-președintele Grupului Verzilor/ALE, Daniel Cohn-Bendit, a respins afirmația conform căreia Grecia a fost inactivă, având în vedere valurile anterioare de măsuri de austeritate.
El a comparat Troika cu un sistem "taliban neoliberal" și a criticat faptul că a insistat asupra reducerilor de pensii în loc să facă reduceri la bugetul de apărare, așa cum propusese guvernul grec.
"Strategia 2020" a Comisiei, în opinia sa, începe să arate ca "o poveste cu zâne".
"Reuniunile UE la nivel înalt devin un ritual politic", a declarat, Președintele ECR, Martin Callanan, care consideră că masurile de austeritate încep sa piardă încrederea economiștilor sau a piețelor.
Acesta a adăugat că nimeni crede că măsurile din Grecia vor funcționa, nici măcar membrii Parlamentului grec care le-au votat duminica trecută.
El a susținut că reforma economică pe termen lung este esențială, dar pe termen scurt, doar o devalorizare ar putea salva ceva din economia Greciei.
Tăierile bugetare și speculațiile financiare agravează situația, a declarat liderul grupului GUE/NGL Lothar Bisky.
"Avem nevoie de creștere durabilă", a spus el, și a cerut BCE să permită Statelor Membre să beneficieze de rate de dobândă mai favorabile.
Grecia este condusă prin intermediul Troicii, și nu ca o democrație, a declarat președintele EFD, Nigel Farage.
El a subliniat că economia greacă se învârte într-o "spirală a morții" și a adăugat că, departe de abordarea problemelor-cheie, precum șomajul în rândul tinerilor, politicile Troicii au condus Grecia spre revoluție.
Grecia ar trebui să se întoarcă la drahma, a concluzionat acesta.
Înregistrarea dezbaterii (selectați 15 februarie 2012)
Controlul bugetar trebuie întărit, dar în paralel cu creșterea economică și ocuparea forței de muncă
Rezoluțiile parlamentare cer mai multe eforturi pentru creștere, ocuparea forței de muncă și combaterea sărăciei. ©Belga/AFP O coordonare economică mai puternică va avea nevoie de o mai bună implementare de către statele membre a recomandărilor privind reformele structurale și va conduce la creșterea transparenței, este poziția Parlamentului European cu privire la Analiza anuală a creșterii pentru 2012 realizată de Comisia Europeană.
Rezoluțiile adoptate miercuri cer mai multe eforturi pentru creștere, ocuparea forței de muncă și combaterea sărăciei.
Înaintea votului, Jean-Paul Gauzès (PPE, FR), raportor pentru Analiza anuală a creșterii, a declarat: „Vrem ca Statele Membre să implementeze reformele structurale pentru care s-au angajat.
Această politică a reformelor nu trebuie să ajungă literă moartă“.
Marije Cornelissen (Verzi/ALE, NL), raportoare pentru aspectele sociale și cele legate de ocuparea forței de muncă ale Analizei anuale a creșterii, a spus: „Există o divergență între politica fiscală și cea pentru ocuparea forței de muncă, trebuie să ne asigurăm că între acestea va exista mai multă coerență.
Există o modalitate de a le aborda pe amândouă, printr-o guvernanță economică mai bună“.
Pervenche Berès (S&D, FR), raportoare pentru direcțiile din domeniul ocupării forței de muncă, a spus: „Parlamentul European dorește să găsească un echilibru între obiectivele Strategiei UE 2020 și Pactul de stabilitate și creștere.
Statele membre se concentrează în momentul de față prea mult asupra Pactului, în detrimentul creșterii economice și investițiilor“.
Reducerile bugetare singure nu vor restaura economiile și încrederea
Măsurile bugetare, cele legate de creștere și cele din domeniul ocupării forței de muncă trebuie luate împreună, spun toate rezoluțiile.
De exemplu, rezoluția referitoare la contribuția la Analiza anuală a creșterii 2012 spune că planurile Comisiei „omit nevoia de a lua măsuri urgente pentru susținerea ocupării forței de muncă și a activității pe termen scurt“.
Rezoluția mai subliniază și nevoia stabilirii încrederii în rândul investitorilor, consumatorilor și cetățenilor, susținând că documentul Comisiei nu face îndeajuns pentru abordarea acesteia.
Rezoluția referitoare la contribuția la analiza anuală a creșterii 2012 subliniază faptul că, pentru grăbirea reformelor economice, trebuie întărite substanțial legitimitatea democratică și responsabilitățile la nivel național.
Aceasta cere Comisiei să ofere detalii despre ce fac (sau nu fac) statele membre în vederea implementării recomandărilor de reformă pe care le primesc.
Rezoluția arată că implementarea limitată a acestor recomandări de reformă va împiedica creșterea.
Aceeași rezoluție spune că băncile trebuie să ofere mai multe împrumuturi economiei reale și cere o propunere din partea Comisiei pe tema gestionării crizei bancare înainte de vara anului 2012.
Ocuparea forței de muncă şi aspecte sociale
Rezoluția privind Ocuparea forței de muncă şi aspecte sociale în Analiza anuală a creșterii pentru 2012 cere Consiliului European să se asigure că orientarea în ceea ce privește consolidarea fiscală se bazează pe justiție socială, că nu va agrava sărăcia și nu va afecta eforturile de combatere a șomajului, în special în rândul tinerilor.
Deputații europeni propun introducerea, în strânsă cooperare cu partenerii sociali, a unei „garanții pentru tineri”, care să asigure dreptul fiecărei persoane tinere din UE de a beneficia de o ofertă de loc de muncă, de un stagiu de ucenicie și de formare profesională suplimentară după o perioadă maximă de 4 luni de șomaj.
În plus, cer Consiliului European să stabilească o taxă pe tranzacțiile financiare.
În aceeași rezoluție, deputații europeni se declară îngrijorați de faptul că angajamentele Statelor Membre din cadrul programelor naționale de reformă nu sunt suficiente pentru a atinge obiectivele principale ale Strategiei Europa 2020 privind ocuparea forței de muncă, educația și reducerea sărăciei.
Textele adoptate vor fi disponibile aici (selectați 15 februarie 2012) Profilul raportoarei Marije Cornelissen (Grupul Verzilor/ALE, NL) Fișa de procedură legislativă Profilul raportorului Jean-Paul Gauzès (PPE, FR) Fișa de procedură legislativă Profilul raportoarei Pervenche Berès (S&D, FR) Fișa de procedură legislativă Înregistrarea conferinței de presă
Cum funcționează sesiunea plenară
eurodeputat votând Săptămâna aceasta, deputații europeni se vor reuni în plen, la Strasbourg.
În cadrul sesiunii plenare se finalizează activitatea pregătitoare din cadrul comisiilor și grupurilor politice.
Însă cum funcționează sesiunea?
Cum se decid temele pentru dezbateri și voturi și cum se asigură Parlamentul că toate opiniile se fac auzite, când numărul eurodeputaților este de peste 750?
Sesiunile Parlamentului European se derulează de 12 ori pe an la Strasbourg și șase ori pe an (cu excepții) la Bruxelles.
Perioadele de sesiune sunt în general de patru zile, cele de la Bruxelles derulându-se de fiecare dată pe parcursul a două zile.
Pregătirea sesiunii
Parlamentul European are o serie de comisii în cadrul cărora se derulează activități premergătoare celor din plen.
Fiecare comisie se ocupă de un subiect anume și abordează propunerile legislative din acel domeniu.
De exemplu, chestiunile agricole sunt preluate de comisia parlamentară pentru agricultură și dezvoltare rurală.
Alte comisii sunt dedicate, de exemplu, consumatorilor sau afacerilor externe.
Comisiile parlamentare sunt primele care preiau propunerile legislative ce vin de la Comisia Europeană.
Acestea examinează cu atenție textele și negociază cu grupurile politice, Comisia și Consiliul.
La sfrșitul procesului, o comisie prezintă raportul plenului, cu o recomandare și propuneri de amendamente la propunerea de lege.
Ordinea de zi
Pregătită de liderii grupurilor politice în cadrul Conferinței Președinților, ordinea de zi a sesiunii este adoptată la începutul fiecărei perioade de sesiune, când poate fi și modificată.
În general, în plen se dezbat și votează rapoarte întocmite de comisiile parlamentare, se dezbat subiecte de actualitate și se pun întrebări Comisiei și Consiliului.
În cel din urmă caz, reprezentanți ai celor două instituții răspund întrebărilor deputaților europeni.
Dezbaterile se pot încheia cu un vot asupra unei rezoluții.
Orice text supus unui vot în plen poate fi modificat.
Amendamentele pot fi propuse de grupurile politice sau de un grup de cel puțin 40 de eurodeputați.
Dezbaterile
Cu 754 de eurodeputați, nu toată lumea poate vorbi atât cât dorește despre orice subiect.
De aceea, există reguli stricte despre cine poate vorbi și cât timp.
Timpul de vorbire se alocă grupurilor politice în funcție de mărimea acestora, iar grupurile decid cum împart acest timp între membrii lor.
Astfel se redactează o listă de vorbitori care este actualizată constant pe parcursul dezbaterii.
Într-o dezbatere tipică, în mod normal vorbesc întâi raportorii (dacă dezbaterea vizează raportul unei comisii) apoi reprezentanții Comisiei și Consiliului, după care iau cuvântul reprezentanți ai tuturor grupurilor politice și un deputat neafiliat.
Apoi intervin alți deputați interesați de subiect.
În cadrul dezbaterilor pot fi aleși vorbitori și după principiul „catch-the-eye“ (președintele alege deputați care își manifestă dorința de a vorbi).
Deputații europeni mai pot ridica un cartonaș albastru pentru a-și indica dorința de a pune o întrebare unui alt eurodeputat care ține un discurs.
În cazul în care atât președintele, cât și vorbitorul sunt de acord, eurodeputatul are o jumătate de minut pentru a pune întrebarea.
Deputații care nu au avut ocazia să vorbească în plen pot preda o declarație scrisă de maximum 200 de cuvinte, care este atașată la procesul verbal al dezbaterii.
Voturile
Majoritatea voturilor au loc în zilele de marți, miercuri și joi, în sesiunile de vot de la prânz (cu excepția unor voturi privind unele chestiuni procedurale).
Votarea se face în general prin ridicarea mâinilor.
Dacă rezultatul nu este clar, președintele poate cere verificarea acestuia prin vot electronic.
În unele cazuri, considerate a fi importante politic, un grup politic poate cere un vot prin apel nominal (deputații folosesc votul electronic, însă felul în care fiecare deputat a votat este înregistrat și publicat în procesul verbal).
În general, majoritatea voturilor este suficientă pentru adoptarea unui raport, însă în anumite cazuri (moțiune de cenzură, anumite voturi bugetare sau legislative) este nevoie de praguri mai mari, de exemplu majoritatea eurodeputaților, indiferent de numărul celor care au votat.
Ordinea de zi a sesiunii Sesiunea în direct Cum funcţionează şedinţele plenare Calendarul activităților Parlamentului European
Transferurile de credit transfrontaliere trebuie executate ca cele naționale din februarie 2014
Sari Essayah Transferurile bancare transfrontaliere ar trebui să fie la fel de simple ca cele naționale, spune o propunere ce va fi dezbătută în plenul Parlamentului European luni.
Dacă aceasta este aprobată, transferurile de credit și debitele directe între state vor fi mai ieftine și mai rapide începând cu 1 februarie 2014, în cadrul unei zone unice de plăți în euro (SEPA). „Sunt sigură că în viitor vom avansa către plățile în timp real“, ne-a spus raportoarea Sari Essayah.
„Dacă o persoană lucrează în străinătate și nu are un cont bancar în acea țară, va putea primi salariul în țara sa de origine.
Și companiile vor beneficia de noua lege, deoarece nu vor mai avea nevoie de mai mult de un cont în întreaga Europă“, ne-a spus raportoarea Sari Essayah (Finlanda) de la Grupul Partidului Popular European (Creștin-Democrat).
O inițiativă a 32 de state europene
Raportul va fi dezbătut în plen luni și votat marți.
Acesta reflectă acordul din decembrie dintre Parlament și statele membre, care promite să facă plățile transfrontaliere aproape identice cu cele naționale.
SEPA nu acoperă doar zona euro, fiind o inițiativă a 32 de state europene (UE, Elveția, Norvegia, Monaco, Islanda și Liechtenstein).
Conform raportoarei, „simplificarea transferurilor va facilita și cumpărarea de bunuri și servicii pe internet în întreaga UE, cetățenii având opțiuni reale de a obține cel mai bun preț.
Prețurile vor scădea, astfel, peste tot pe piață.
SEPA este esențială bunei funcționări a pieței interne“.
Noul sistem de plăți va folosi doar numărul IBAN, recunoscut la nivel internațional.
Codul BIC va dispărea.
Consumatorii vor putea cere băncilor să limiteze debitele directe la anumite sume și să creeze liste pozitive sau negative de beneficiari.
Costuri reduse pentru consumatori
„În cazul transferurilor de credit și debitelor directe, costurile sunt în principal incluse în plata anuală pentru cont.
Pe termen lung, și aceste plăți ar trebui să se reducă.
Aceste costuri nu sunt vizibile pentru consumatori, prin urmare nici reducerea lor nu va fi vizibilă, dar economisirea poate fi semnificativă“, ne-a spus doamna Essayah.
Conform raportului, băncile din țările care nu se află în zona euro trebuie să respecte aceste reguli înainte de 31 octombrie 2016.
O evaluare publicată de Comisie arată că beneficiul în cadrul sectorului de plăți va fi de 123-300 de miliarde de euro.
Conform directivei privind serviciile de plată, din 1 ianuarie 2012, furnizorii de astfel de servicii (de obicei bănci) trebuie deja să proceseze plățile înainte de sfârșitul zilei următoare celei în care a fost inițializată plata.
Raportul Comunicat de presă (în engleză) Banca Centrală Europeană despre zona unică de plăți în euro Sari Essayah Sesiunea în direct În direct, 14 februarie: conferință de presă cu Sari Essayah
Obligațiunile de stabilitate
©DPA Mai multe state din zona euro trebuie să plătească dobânzi din ce în ce mai mari pentru împrumuturile pe care le fac pe piața internațională.
Deputaţii europeni vor vota mâine o rezoluție și astăzi vor pune Comisiei o întrebare despre o carte verde care abordează posibilitatea introducerii euroobligațiunilor comune pentru ajutarea țărilor din zona euro care au dificultăți în plătirea datoriilor.
Obligațiunea reprezintă un contract prin care un investitor împrumută bani unei companii sau unui guvern în schimbul unei dobânzi.
Când investitorul consideră că guvernul sau compania ar putea avea dificultăți în restituirea banilor, dobânda este mai mare.
În momentul de față, câteva țări cu economii fragile din zona euro trebuie să plătească dobânzi mult mai mari decât înainte pentru a-și păstra obligațiunile.
Pentru acestea, împrumuturile de pe piața intențională sunt mult mai scumpe, ceea ce face ca bugetele lor să fie mai dificil de gestionat și datoriile mai greu de restituit.
Un prim pas
Anul trecut, Comisia Europeană a prezentat o carte verde ce evaluează posibila introducere a obligațiunilor pentru stabilitate (euroobligațiuni) în statele din zona euro.
Euroobligațiunile:
ar reuni asigurările suverane din state
ar crea mijloace prin care statele cu probleme să își poată finanța datoriile, oferind oportunități de investiții pentru investitori
ar crește încrederea în țările îndatorate
ar reduce costurile medii ale împrumuturilor
ar duce la o consolidare semnificativă a uniunii economice și monetare
ar face ca sistemul zonei euro să fie mai flexibil, consolidând stabilitatea financiară
ar consolida poziția euro ca monedă de rezervă internațională.
Câteva state cu economii foarte puternice și cu rating bun, care în momentul de față beneficiază de dobânzi foarte mici pentru obligațiuni, se tem că introducerea euroobligațiunilor ar duce la o creștere a obligațiilor lor financiare și, prin urmare, a costurilor împrumuturilor proprii.
Consolidarea disciplinei fiscale este o condiție preliminară pentru euroobligațiuni
Deputaţii europeni de la comisia pentru afaceri economice și monetare au adoptat în decembrie o rezoluție din proprie inițiativă, care salută intenția Comisiei Europene de a introduce obligațiunile pentru stabilitate.
Rezoluția subliniază însă faptul că propunerea finală trebuie să includă modalități specifice de abordare a hazardului moral, să facă sistemul atractiv atât pentru țările cu rating înalt, cât și pentru cele îndatorate și să introducă sisteme executabile de reducere a datoriilor pentru statele din zona euro.
Deputaţii europeni au subliniat faptul că ameliorarea guvernanței economice și consolidarea coordonării fiscale reprezintă „condiții preliminare“ pentru emiterea comună de euroobligațiuni.
Întrebările 1.
Care sunt rezultatele interimare ale consultării privind obligaţiunile de stabilitate la care se face referire în Cartea verde? 2.
În urma consultării publice privind Cartea verde prezentată de Comisie, care sunt următoarele etape pe care Comisia le are în vedere? 3.
Cum evaluează Comisia recentele evoluţii ale pieţei şi acordurile politice cum ar fi concluziile Consiliului European din 8-9 decembrie 2011 şi care ar fi, pe termen scurt, cel mai eficient instrument de politică?
Propunere de rezoluție Întrebarea cu solicitare de răspuns oral adresată Comisiei Detalii
Acordul UE-Maroc: oportunitate sau amenințare la adresa agriculturii familiale?
lamâi Un acord UE-Maroc privind liberalizarea comerțului în domeniul agriculturii și pescuitului a stârnit reacții diferite în comisiile parlamentare.
Acordul va fi dezbătut astăzi în plen și este programat pentru vot joi.
Doi eurodeputați cu opinii diferite asupra acordului ne-au explicat propriile poziții.
Eurodeptuatul José Bové (Verzi/ALE, Franța), raportorul parlamentar din partea comisiei pentru comerț internațional, a sugerat ca Parlamentul să nu aprobe textul, împiedicând, astfel, intrarea în vigoare a acordului.
Cu toate acestea, comisia sa recomandă sprijinirea acordului de către Parlament, în plen.
Eurodeputata Cristiana Muscardini (Italia), de la Grupul Partidului Populat European (Creștin Democrat), reprezentând grupul sau politic în cadrul comisiei, este în favoarea acordului.
Două alte comisii parlamentare au fost consultate: comisia pentru agricultură, care este împotriva aprobării acordului de către Parlament, și comisia pentru pescuit, care este în favoarea acesteia.
O rezoluție ce susține acordul a fost propusă de PPE, S&D, ALDE și CRE.
Aceasta include și câteva din îngrijorările celor ce se opun acordului.
Acordul UE-Maroc a stârnit reacții diferite la Parlament.
Domnul José Bové și doamna Cristiana Muscardini ne-au explicat propriile poziții.
De ce credeți că Parlamentul ar trebui să aprobe / să respingă acest acord?
Cristiana Muscardini : Acest acord reprezintă o șansă pentru Europa, care ar putea să sprijine concret dezvoltarea țărilor euro-mediteraneene, începând cu Marocul, care a făcut în ultima vreme reforme democratice.
Reprezintă o poartă deschisă către țările învecinate care au trecut prin revoluția Primăverii Arabe.
Aprobând acest acord important, Uniunea ar începe să susțină reformele economice necesare pentru crearea unor zone comerciale mai bune, mai sigure și mai corecte în Mediterana.
José Bové : Parlamentul trebuie să se pronunțe împotriva acestui acord de liberalizare, care ar avea repercusiuni dezastruoase pentru agricultura familială, care ocupă 20% din populația activă a Marocului, și pentru țările din sudul Europei, în special pentru Spania și Franța.
Acest acord va reduce pe termen lung capacitatea Marocului de a-și dezvolta autonomia alimentară.
Pune consumatorii din această țară într-o situație periculoasă în fața speculațiilor de pe piețele internaționale ale produselor agricole.
Cine va beneficia de acordul UE-Maroc?
C. M.: Acest acord este benefic atât pentru Maroc, care și-ar putea dezvolta sectorul agricol prin creșterea importurilor și exporturilor cu UE, dar și pentru Uniunea Europeană, care își va deschide piața către zonele mediteraneene afectate de revoluțiile arabe și care au nevoie de investiții și sprijin economic pentru consolidarea democrației.
Fermierii europeni vor putea să-și comercializeze produsele pe piețele euro-mediteraneene.
Există clauze de salvgardare care aduce garanții în cazul piețelor supraîncărcate.
J. B.: Contrar voinței de sprijinire a agricultorilor marocani, acordul ar crește exporturile din UE cu 50% și cele din Maroc cu 15%.
La nivelul sectoarelor beneficiare, lucrurile stau la fel.
Întreprinderile europene care exportă cereale sau lapte praf așteaptă semnarea acestui acord.
Marile întreprinderi europene de prelucrare a produselor agroalimentare sunt, la rândul lor, beneficiare.
Câteva societăți marocane care produc fructe și legume pentru export vor vinde mai mult.
Beneficiarii sunt, deci, câteva întreprinderi mari de ambele părți, în detrimentul agriculturii familiale.
Care va fi impactul unei respingeri eventuale a acordului asupra relațiilor UE-Maroc?
C. M.: Dacă Parlamentul respinge acordul, Uniunea va pierde o oportunitate de a deveni vitală în zona mediteraneană.
Acordul agricol subliniază responsabilitatea noastră față de o țară vecină care ar trebui considerată drept o ușă importantă către piețele mediteraneene.
Marocul nu a fost atins de Primăvara Arabă.
J. B.: O respingere a acordului ar permite deschiderea unor noi negocieri cu Marocul pe baze noi.
Global, ar fi un semnal puternic către Comisie pentru a schimba metoda introducând participarea Parlamentului European înaintea discuțiilor între părți.
Aceasta ar trebui să producă studii de impact concrete și serioase privind consecințele economice, sociale, legate de mediu și bugetare ale acordurilor pe care le negociază.
Nu mai putem accepta ca Parlamentul să nu poată spune decât da sau nu.
Discuțiile privind acordul cu MERCOSUR ne vor da ocazia să vedem dacă acest mesaj a fost ascultat.
Cristiana Muscardini José Bové Recomandarea comisiei pentru comerț internațional Sesiunea în direct Comunicat de presă (în engleză)
Analiza anuală a creșterii pentru 2012: o strategie coordonată pentru creștere
Analiza anuală a creșterii pentru 2012 reformează politice și bugetare în vederea promovării ocupării forței de muncă și creșterii. ©Belga/DPA Analiza anuală a creșterii este primul pas către Semestrul european pentru coordonarea macroeconomică, ce dorește să ofere UE un cadru structurat pentru coordonarea politicilor bugetare și economice.
Miercuri, deputații europeni vor vota trei rezoluții privind Analiza anuală a creșterii pentru 2012, care prezintă prioritățile Comisiei Europene în domeniul bugetar și cel economic.
Analiza anuală a creșterii pentru 2012 reformează politice și bugetare în vederea promovării ocupării forței de muncă și creșterii, conform Pactului de stabilitate și creștere și Strategiei UE 2020.
Analiza include un raport a progresului Strategiei UE 2020, un raport macroeconomic, o propunere de raport comun privind ocuparea forței de muncă și un raport privind politicile fiscale favorabile creșterii economice.
Mesajele cheie ale Analizei anuale a creșterii pentru 2012 sunt: guvernanța economică este importantă, trebuie reduse deficitele și sunt necesare mai multe eforturi pentru redresarea Europei în ceea ce privește creșterea și locurile de muncă.
Primele cinci priorități sunt:
continuarea unei consolidări fiscale favorabile creșterii economice
restaurarea împrumuturilor normale
promovarea creșterii și a competitivității
abordarea șomajului și a consecințelor sociale ale crizei
modernizarea administrației publice.
Analiza anuală a creșterii pentru 2012 va fi dezbătută în plenul Parlamentului European miercuri, înaintea Consiliului European din martie, când statele membre vor identifica, pe baza analizei, principalele provocări ale UE și vor propune sugestii strategice pentru politicile economice și bugetare.
Semestrul european: o nouă structură pentru coordonarea macroeconomică Comunicarea Comisiei (în engleză) Raport: Ocuparea forței de muncă și aspecte sociale în Analiza anuală a creșterii pentru 2012 Punerea în ordine a bugetului, și rezolvarea creșterii economice si ocupării forței de muncă
Mai multe frecvențe pentru internetul mobil până în 2013
Caracterul limitat al spectrului radio cere o gestionare adecvată pentru evitarea interferențelor. ©Wikimedia Pe 15 februarie, deputații europeni au aprobat reguli privind folosirea coordonată a spectrului radio în UE.
Statelor membre li se va cere să elibereze noi frecvențe pentru internetul mobil de mare viteză până în 2013, pentru satisfacerea cererii în creștere de transmitere fără fir a datelor.
Deși alocarea frecvențelor reprezintă o competență națională, normele cu privire la alocarea spectrului între furnizori și consumatori ai internetului sunt reglementate la nivel european.
Caracterul limitat al spectrului radio cere o gestionare adecvată pentru evitarea interferențelor.
Coordonarea la nivel UE, de exemplu, a fost esențială pentru standardul european pentru telefoanele mobile, folosit în momentul de față de peste două miliarde de persoane din întreaga lume.
O mai bună coordonare pentru noi servicii
Pe 15 februarie, deputații europeni au aprobat primul program multianual pentru politica în domeniul spectrului de frecvențe radio, ce va permite coordonarea folosirii spectrului pentru noi servicii și tehnologii, precum rețelele fără fir de generația a patra (4G), care pot ajunge până la o viteză de 100 Mbps.
„Ne-am asigurat că devin accesibile părți suficiente din spectru pentru ca UE să aibă cea mai rapidă bandă largă pentru mobil din întreaga lume“, a spus raportorul suedez Gunnar Hökmark, de la Grupul Partidului Popular European (Creștin Democrat).
O nouă bandă pentru internetul mobil
Conform programului, statele membre trebuie să autorizeze folosirea benzii de 800 MHz pentru transmisiile în bandă largă fără fir până la 1 ianuarie 2013.
În momentul de față, banda de 800 MHz este folosită în majoritatea statelor UE pentru televiziunea digitală.
Aceasta va fi eliberată la sfârșitul anului 2012, când toate televizoarele vor fi digitale.
Așa-numitul „dividend digital" - benzile de frecvență radio care vor fi disponibile în momentul trecerii de la transmisiunea TV analogică la cea digitală - va fi alocat internetului mobil de mare viteză pentru reducerea problemelor de trafic datorate transmisiilor video de calitate și creșterii numărului de telefoane mobile.
Banda de 800 MHz este mai utilă decât cea de peste 1 GHz pentru serviciile fără fir 4G, deoarece permite o mai bună recepție în interiorul clădirilor și pe distanțe mari.
„Prin această decizie asupra politicii spectrului radio, facem pașii necesari pentru recâștigarea rolului de lider mondial în comunicațiile mobile și creăm oportunități pentru industria europeană a telecomunicațiilor, pentru noi servicii, noi locuri de muncă și creștere“, a spus raportorul Gunnar Hökmark în cadrul dezbaterii plenare din 14 februarie.
Undele radio aparatele radio, TV, telefoanele mobile, telecomenzi, navigația prin satelit funcționează cu unde radio aparatele funcționează cu frecvențe între 9 kHz și 300 GHz (spectrul radio) resursă limitată la un anumit număr de utilizatori.
Poziţie în primă lectură a Consiliului privind politica în domeniul spectrului de frecvenţe radio Comunicat de presă despre acordul între Parlament și Consiliu (în engleză) Spectrul radio: mai multe noi frecvențe pentru internetul mobil Fișa procedurală Spectrul radio (în engleză, site-ul Comisiei Europene)
Deputații europeni salută eforturile pentru reformă ale premierului Mario Monti
Mario Monti la Parlamentul European Premierul italian Mario Monti a vorbit astăzi deputaților europeni despre situația din țara sa și felul în care Europa ar putea ieși din criză.
Majoritatea eurodeputaților s-au declarat satisfăcuți de activitatea domnului Monti în redresarea Italiei.
Mulți vorbitori au arătat că reducerile bugetare trebuie însoțite de creștere ca reacție la criză.
Mario Monti a spus deputaților europeni că Italia face sacrificii pentru un viitor mai bun, nu pentru că acestea sunt impuse de UE.
Conform premierului italian, disciplina fiscală de astăzi trebuie urmată de consolidarea pieței unice către o uniune economică mai puternică - baza proiectului european. „Italia vrea să iasă din criză și să devină din nou o forță principală în proiectul european“, a adăugat dumnealui.
Francezul Joseph Daul , de la Grupul Partidului Popular European (Creștin Democrat), a lăudat reformele făcute de premier în țara sa și sprijinul acestuia pentru proiectul european. „Vă sunt recunoscător că v-ați opus cât ați putut inter-guvernamentalismului.
Parlamentul dorește să fie auzită și vocea Europei bazate pe solidaritate, o Europă responsabilă, integrată și politică.
Puteți conta pe alianța Parlamentului“, a spus domnul Daul.
„Disciplina fiscală ar putea fi realizată și acceptată mai ușor de către cetățeni dacă am avea creștere și locuri de muncă și dacă am aborda eficient evaziunea fiscală.
Sunt multe declarații, dar acțiunea lipsește.
Banca Europeană de Investiții ar trebui să poată avea mai multe posibilități de creditare, iar Banca Centrală Europeană ar trebui să facă totul pentru promovarea creșterii“, a spus în cadrul dezbaterii austriacul social-democrat Hannes Swoboda .
Liberalul belgian Guy Verhofstadt a salutat activitatea premierului italian. „În câteva săptămâni ați făcut lucruri excelente și ați readus Italia pe calea cea bună“, a spus dumnealui, adăugând: „dragă Mario, ai nevoie și de alte lucruri în afară de complimente“.
Conform domnului Verhofstadt, „trebuie reduse interesele dobânzii pentru țările europene și pentru Italia, care plătește de trei ori mai mult decât Germania“.
„Ați vorbit mult despre disciplină bugetară și disciplină în general.
Ca persoană care are sarcina de a face curățenie în Italia, credeți că disciplina bugetară ce implică doar reduceri este inteligentă?“, l-a întrebat pe premierul italian Rebecca Harms (Verzi/ALE, Germania). „Grecia face acum numai reduceri; în ciuda acestora, majoritatea cetățenilor greci, în special cei săraci, au din ce în ca mai multe dificultăți.
Este aceasta calea pentru ieșirea din criză?
Este o cale durabilă?“, a adăugat dumneaei.
Martin Callanan (Conservatorii și Reformiștii Europeni, Regatul Unit) a arătat că piețele au reacționat pozitiv la propunerile de reformă din Italia.
Conform dumnealui, consolidarea fiscală și reforma economică funcționează în Italia, dar nu și în Grecia. „Europa și piața unică nu au nevoie de alte reguli, ci de liberalizare și de competiție“, a adăugat domnul Callanan.
Patrick Le Hyaric (GUE/NGL, Franța) crede că „disciplina despre care vorbim este doar pentru oameni, nu și pentru actorii financiari. „Ce fel de democrație este cea în care nu există decât austeritate, securitate și control?“, a întrebat dumnealui.
Italianul Enrico Speroni , de la Grupul Europa Libertății și Democrației, a criticat premierul italian pentru că nu are un mandat democratic pentru ceea ce face. „Ați fost numit prim-ministru fără să fi câștigat alegeri democratice și excelați în a impune finanțele internaționale și a face oamenii să plătească“, a adăugat dumnealui.
„Italia a intrat în criză de pe o poziție vulnerabilă“, a spus comisarul european Maroš Šefčovič , care a arătat că „guvernul Monti a adoptat o serie largă de măsuri privind fiscalitatea, pensiile și administrația publică, ce au stabilizat țara“. „Comisia europeană salută acțiunile decisive și este pregătită să ajute Italia, de exemplu în combaterea șomajului“, a mai spus dumnealui.
Dezbateri privind cazurile urgente de încălcare a drepturilor omului
Barbara Lochbihler În fiecare perioadă de sesiune de la Strasbourg, Parlamentul reacționează la cazurile urgente de încălcare a drepturilor omului din lume.
Săptămâna aceasta, pe ordinea de zi se află Belarus, Japonia și Egiptul.
Președinta subcomisiei pentru drepturile omului, Barbara Lochbihler, spune că dezbaterile sunt instrumente adecvate pentru abordarea situaților urgente, adresând guvernelor cereri de oprire a încălcărilor și sensibilizând populația la importanța respectării drepturilor omului.
Barbara Lochbihler (Verzi/ALE, Germania) ne-a spus că impactul rezoluțiilor depinde de fiecare țară. „Uneori primim reacții de la activiștii pentru drepturile omului sau diplomați din țara respectivă“, ne-a arătat dumneaei, spunând că rezoluțiile parlamentare reprezintă „o ocazie de a denunța încălcările drepturilor omului“.
Dezbaterile au loc joi după-amiaza la sfârșitul perioadei de sesiune și sunt urmate de adoptarea unor rezoluții.
Temele, maxim trei, sunt hotărâte de coordonatorii grupurilor politice. „Alegem o temă sau o situație și atunci când credem că există șansa de schimbare în mai bine“, ne-a spus doamna Lochbihler, care a fost secretar-general al Amnesty International în Germania.
Dezbaterile au succes
Doamna Lochbihler spune că „am avut, parțial, succes“, menționând cazuri în care guvernele au revenit asupra unei sentințe de pedeapsă cu moartea sau au oprit proceduri legislative în urma unor rezoluții adoptate la Parlamentul European.
„Dezbaterile de la Parlament privind drepturile omului sensibilizează, în același timp, cetățenii europeni în legătură cu problemele existente, lucru care pune presiune asupra guvernelor în cauză în vederea ameliorării situației“, ne-a mai spus președinta subcomisiei pentru drepturile omului.
Conform dumneaei, rămân, însă, multe lucruri de făcut. „Trebuie să includem politicile de promovare a drepturilor omului în politica noastră comercială, în susținerea economică pe care o oferim, în politica noastră externă“, ne-a spus doamna Lochbihler, care a arătat că „UE este recunoscută pe plan internațional pentru activitatea sa în domeniul drepturilor omului“.
Pe 16 februarie, Parlamentul va aborda pedeapsa cu moartea în Japonia și Belarus (singura țară europeană care are încă pedeapsa cu moartea și unde au loc execuții) și evenimentele recente din Egipt.
Dezbaterea în direct Dezbateri privind cazuri de încălcare a drepturilor omului, a democraţiei şi a statului de drept Parlamentul European și apărarea drepturilor omului Subcomisia pentru drepturile omului Barbara Lochbihler
Ungaria trebuie să respecte valorile fundamentale ale UE, spun deputații europeni
Clădirea Parlamentului din Budapesta ©Belga/AFP Parlamentul va elabora un raport pentru a evalua dacă legislația și valorile Uniunii Europene sunt respectate în Ungaria, potrivit unei decizii adoptate joi.
În urma acestui raport, va decide dacă va cere activarea articolului 7 al Tratatului UE, care se folosește pentru a investiga un risc clar de încălcare gravă a valorilor europene comune.
Rezoluția PE cere de asemenea Comisiei Europene să monitorizeze îndeaproape schimbările legislative din Ungaria și felul cum se pun în practică.
Autoritățile ungare trebuie să se conformeze cu recomandările, obiecțiile și cererile Comisiei Europene, Consiliului Europei și ale Comisiei de la Veneția și să amendeze legile respective, respectând astfel valorile și standardele fundamentale ale UE, potrivit rezoluției elaborate de grupurile S&D, ALDE, Verzii/EFA și GUE/NGL.
Textul a fost adoptat de plenul Parlamentului European cu 315 voturi pentru, 263 voturi împotrivă și 49 voturi de abținere.
Parlamentul European își exprimă "adânca preocupare" cu privire la Ungaria în privința situației democrației, statului de drept, protecției drepturilor omului și sociale, aplicării sistemului de separație a puterilor în stat, precum și egalității și non-discriminării.
Parlamentul cere de asemenea Comisiei sale de Libertăți Civile, Justiție și Afaceri Interne (LIBE), în colaborare cu Comisia Europeană, Consiliul Europei și Comisia de la Veneția pentru monitorizarea felului în care au fost puse în practică recomandările Comisiei Europene și ale Parlamentului European și să prezinte evaluarea sa într-un raport.
Ce ar trebui monitorizat?
Deputații europeni cer Comisiei Europene să monitorizeze îndeaproape orice amendamente aduse legislației ungare precum și felul în care aceasta se aplică, precum și respectarea de către Ungaria a literei și spiritului tratatelor Uniunii Europene.
Comisia Europeană va trebui să elaboreze un studiu aprofundat care să vizeze:
- deplina independenta a justiției,
- că reglementările care privesc Banca Națională a Ungariei respectă legislația UE,
- că independența instituțională a protecției datelor și libertatea de informare sunt restabilite și garantate,
- că dreptul Curții Constituționale de a revizui orice legislație este restabilit, inclusiv dreptul de a revizui legislație bugetară și de fiscalitate,
- că libertatea presei și pluralismul sunt garantate de litera Legii Presei din Ungaria și felul în care se pune în aplicare,
- că noua lege electorală este conformă standardelor democratice europene și respectă principiul alternantei la guvernare,
- că dreptul de a face opoziție politică într-o manieră democratică este asigurat în cadrul și în afara instituțiilor,
- că Legea privind bisericile și alte forme de religie respectă principiile de bază ale libertății de conștiință și nu face înregistrarea bisericilor subiect al unei aprobări cu o majoritate de două-treimi în Parlamentul Ungariei.
Activarea articolului 7 ?
Deputații europeni cer Conferinței Președinților (structură de conducere a PE compusă din Președintele PE și liderii grupurilor politice) să ia în considerare, pe baza raportului Comisiei LIBE, activarea măsurilor necesare, inclusiv articolul 7.1 al Tratatului UE, care poate fi invocat atunci când există serioase încălcări ale valorilor comune ale UE.
Informații suplimentare
Noua Constituție a Ungariei a fost adoptată de Parlamentul ungar la 18 aprilie 2011 și a intrat in vigoare la 1 ianuarie 2012.
Adoptarea legilor fundamentale de implementare a provocat preocupări serioase în multe domenii, în mod special în ce privește independența justiției, independenta băncii centrale, independenta autorității de protecție a datelor, corectitudinea condițiilor pentru competiție politică și realizarea alternanței politice, precum și legea care supune sistemul de impozitare a venitului unui vot cu doua treimi in Parlament, legile fundamentale care dau drepturi exclusive actualei majorități de a numi oficiali pentru mandate neobișnuit de lungi.
La 17 ianuarie 2012, Comisia Europeană a inițiat proceduri de "infringement" (încălcarea legislației europene) împotriva Ungariei în raport cu trei probleme: independența Băncii Centrale a Ungariei, scăderea vârstei obligatorii de pensionare a judecătorilor de la 70 la 62 de ani, independența autorității de protecție a datelor.
Comisia a cerut de asemenea autorităților ungare mai multe informații privind chestiunea independentei justiției.
Guvernului ungar a primit un răgaz de o lună pentru a răspunde.
Textele adoptate vor fi disponibile aici (selectați 16 februarie 2012) Comunicat de presă după audierea publică din Comisia pentru libetăți civile (EN) (9.02.2012) Articol privind dezbaterea din plenară cu Premierul Viktor Orbán (18.01.2012) Articoul 7 al Tratatului privind Uniunea Europeană
RO
1
PHOTO
20120209PHT37723.jpg
RO
2
PHOTO
20120209PHT37721.jpg
RO
3
LINK
/plenary/fr/agendas.html
RO
4
LINK
/ep-live/ro/schedule/live-broadcast
RO
5
LINK
/ep-live/ro/other-events/schedule
RO
6
LINK
http://europarltv.europa.eu/ro/
RO
7
LINK
http://audiovisual.europarl.europa.eu/
RO
8
PHOTO
20120209PHT37710.jpg
RO
9
LINK
/news/ro/pressroom/newsletter/
RO
10
LINK
/plenary/fr/agendas.html
RO
11
LINK
/ep-live/ro/schedule/live-broadcast
RO
12
LINK
/ep-live/ro/other-events/schedule
RO
13
LINK
http://europarltv.europa.eu/ro/
RO
14
LINK
http://audiovisual.europarl.europa.eu/
RO
15
PHOTO
20120131PHT36666.jpg
RO
16
LINK
/activities/plenary/ta/calendar.do?language=RO
RO
17
LINK
/ep-live/ro/plenary/search-by-date
RO
18
LINK
/meps/ro/23787/CzesBaw%20Adam_SIEKIERSKI.html
RO
19
LINK
/oeil/popups/ficheprocedure.do?reference=2008/0183(COD)&lg=en
RO
21
PHOTO
20120131PHT36679.jpg
RO
22
LINK
/activities/plenary/ta/calendar.do?language=RO
RO
23
LINK
/ep-live/ro/plenary/search-by-date
RO
24
PHOTO
20120209PHT37717.jpg
RO
25
LINK
/ep-live/ro/plenary/search-by-date
RO
26
PHOTO
20120131PHT36668.jpg
RO
27
LINK
/activities/plenary/ta/calendar.do?language=RO
RO
28
LINK
/meps/ro/96726/Marije_CORNELISSEN.html
RO
29
LINK
/oeil/popups/ficheprocedure.do?lang=en&reference=2011/2320(INI)
RO
30
LINK
/meps/ro/28193/Jean-Paul_GAUZS.html
RO
31
LINK
/oeil/popups/ficheprocedure.do?lang=en&reference=2011/2319(INI)
RO
32
LINK
/meps/ro/1985/Pervenche_BERS.html
RO
33
LINK
/oeil/popups/ficheprocedure.do?lang=en&reference=2011/0390(CNS)
RO
34
LINK
/ep-live/ro/other-events/video?category=SPECIAL&event=20120214-1700-SPECIAL-UNKN&format=wmv
RO
35
PHOTO
20120209PHT37719.jpg
RO
36
LINK
/plenary/ro/home.html
RO
37
LINK
/ep-live/ro/plenary
RO
38
LINK
/aboutparliament/ro/00623fe732/How-plenary-works.html
RO
39
LINK
/pdf/general/cal2012.pdf
RO
40
PHOTO
20120131PHT36689.jpg
RO
43
LINK
http://www.ecb.int/pub/pdf/other/sepa_brochure_2009ro.pdf
RO
44
LINK
/meps/ro/96682/Sari_ESSAYAH.html
RO
45
LINK
/ep-live/ro/plenary/video?event=20120213-1700-PLENARY_SESSION&vodtype=Live
RO
46
LINK
/ep-live/ro/other-events/video?event=20120214-1530-SPECIAL-UNKN&vodtype=Live
RO
47
PHOTO
20120131PHT36695.jpg
RO
50
LINK
/news/ro/pressroom/newsletter/2012-W05/3
RO
51
PHOTO
20120131PHT36683.jpg
RO
52
LINK
/meps/ro/1073/Cristiana_MUSCARDINI.html
RO
53
LINK
/meps/ro/96744/José_BOVÉ.html
RO
55
LINK
/ep-live/ro/schedule/live-broadcast
RO
57
PHOTO
20120131PHT36685.jpg
RO
59
LINK
http://ec.europa.eu/europe2020/pdf/ags2012_en.pdf
RO
61
LINK
/news/ro/pressroom/newsletter/2012-W07/8
RO
62
PHOTO
20120131PHT36681.jpg
RO
63
LINK
http://register.consilium.europa.eu/pdf/ro/11/st16/st16226.ro11.pdf
RO
66
LINK
/oeil/popups/ficheprocedure.do?lang=en&reference=2010/0252(COD)
RO
67
LINK
http://ec.europa.eu/information_society/policy/ecomm/radio_spectrum/index_en.htm
RO
68
PHOTO
20120209PHT37714.jpg
RO
69
PHOTO
20120131PHT36677.jpg
RO
70
LINK
/ro/see-and-hear/
RO
72
LINK
/aboutparliament/ro/00a25cf207/Defending-human-rights.html
RO
73
LINK
/committees/ro/DROI/home.html
RO
74
LINK
/meps/ro/96728/Barbara_LOCHBIHLER.html
RO
75
PHOTO
20120131PHT36650.jpg
RO
76
LINK
/activities/plenary/ta/calendar.do?language=RO
RO
79
LINK
http://eur-lex.europa.eu/LexUriServ/LexUriServ.do?uri=OJ:C:2010:083:0013:0046:RO:PDF
-//EP//TEXT TA P7-TA-2011-0338 0 NOT XML V0//RO
-//EP//TEXT REPORT A7-2011-0292 0 NOT XML V0//RO
-//EP//TEXT IM-PRESS 20111219IPR34547 0 NOT XML V0//RO
-//EP//TEXT MOTION B7-2012-0016 0 NOT XML V0//RO
-//EP//TEXT OQ O-2011-000333 0 NOT XML V0//RO
-//EP//TEXT REPORT A7-2012-0023 0 NOT XML V0//RO
-//EP//TEXT IM-PRESS 20120123IPR35962 0 NOT XML V0//RO
-//EP//TEXT IM-PRESS 20111129FCS32711 0 NOT XML V0//RO
-//EP//TEXT REPORT A7-2012-0021 0 NOT XML V0//RO
-//EP//TEXT IM-PRESS 20111028IPR30574 0 NOT XML V0//RO
-//EP//TEXT IM-PRESS 20110510IPR19123 0 NOT XML V0//RO
-//EP//TEXT RULES-EP 20120110 RULE-122 NOT XML V0//RO
-//EP//TEXT IM-PRESS 20120206IPR37350 0 NOT XML V0//RO
-//EP//TEXT IM-PRESS 20120113STO35298 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
