Deputaţii europeni sunt împotriva exportului iresponsabil de arme
Comerţ exterior/internaţional
2007-01-23 - 11:10
Exportul de arme a fost dezbătut la Parlamentul European
Privind ştirile la televizor vedem arme în mâinile unor criminali, ale unor terorişti, ale reprezentanţilor unor regimuri opresive sau chiar în mâinile unor soldaţi-copii.
Deputaţii europeni nu vor să vadă arme europene în mâinile acestora: ei insistă ca statele membre să îşi asume o mai mare responsabilitate în legătură cu cine foloseşte armele lor şi să evite ca echipamentul militar european să fie folosit în tragedii asemănătoare celor de la Tiananmen, Andijan sau Darfur.
Statisticile generale în domeniul armamentului sunt înspăimântătoare:
opt milioane de arme de foc sunt fabricate în fiecare an în lume, iar 1000 de oameni sunt omorâţi în fiecare zi cu arme uşoare
în lume există îndeajuns de multe gloanţe pentru a împuşca fiecare om de două ori
cheltuielile militare globale sunt estimate a fi de 15 ori mai mari decât cheltuielile pentru ajutorul internaţional
se presupune că un sfert din comerţul cu arme mici este ilegal
armele fabricate în Europa se răspândesc în întreaga lume: alături de Statele Unite şi China, Uniunea Europeană este cel mai mare exportator de arme din lume.
Deşi Codul de conduită al Uniunii Europene în materie de export de armament a fost adoptat de către Consiliu în 1998, acesta nu este obligatoriu din punct de vedere juridic.
Deputaţii europeni încurajează UE să acţioneze „ca un actor responsabil pe plan mondial, în avangarda eforturilor de combatere a proliferării armelor“.
Raül Romeva: „Ar trebui să dispară discrepanţele între vorbe şi fapte“
„Transferurile iresponsabile de arme împiedică în continuare dezvoltarea democratică, economică şi socială în numeroase părţi ale lumii, contribuie la alimentarea conflictelor violente şi a corupţiei şi reduc eficienţa furnizării de ajutor pentru dezvoltare“ spune raportul din proprie iniţiativă redactat de deputatul spaniol Raül Romeva (Verzi/ /ALE) şi adoptat săptămâna trecută în Parlament.
Raportorul a amintit că o treime din exportul global de arme provine din UE.
El a criticat „contradicţiile fundamentale dintre afacerile cu arme şi Codul de conduită“, amintind că multe arme exportate de către UE au ajuns în China, Columbia, Etiopia, Eritreea, Indonezia, Israel şi Nepal, ţări ce sunt citate în rezoluţiile Parlamentului European ce condamnă încălcarea drepturilor omului.
Alţi deputaţi ce au luat parte în dezbatere au insistat asupra nevoii unei acţiuni imediate, astfel încât UE să nu devină victima propriei iresponsabilităţi şi au amintit că milioane de euro sunt cheltuite pe arme şi nu pentru educaţie sau sănătate.
Un control mai strict şi o mai mare transparenţă în comerţul cu arme
Deputaţii europeni au votat raportul cu o majoritate copleşitoare, cerând combaterea proliferării armelor prin îmbunătăţirea monitorizării acestora şi sprijinul UE pentru instituirea unui tratat internaţional privind comerţul cu arme, care ar stabili standarde comune obligatorii.
Raportul mai cere:
dezvoltarea şi punerea în aplicare a unei politici europene armonizate privind controlul exportului de arme
Codul de conduită să devină cu caracter obligatoriu din punct de vedere juridic
supravegherea permanentă a situaţiei drepturilor omului în ţările care importă arme
continuarea embargoului impus Chinei până la îmbunătăţirea situaţiei în ceea ce priveşte drepturile omului
redactarea unei liste de ţări implicate în conflicte armate, către care exporturile de arme ar trebui să fie interzise
20070123STO02332 Urmăriţi înregistrarea dezbaterii privind exportul de arme Parlamentul European cere reguli mai stricte asupra comerţului cu arme (în engleză) Raportul Parlamentului European asupra exportului cu arme (în engleză) Codul de conduită al Uniunii Europene în materie de export de armament (în engleză)
RO
1
PHOTO
20070123PHT02344.jpg
RO
2
LINK
/eplive/vod/seance_ro.htm?Date=20070117
RO
5
LINK
http://www.consilium.eu.int/uedocs/cmsUpload/08675r2en8.pdf
-//EP//TEXT IM-PRESS 20070112IPR01911 0 NOT XML V0//RO
-//EP//TEXT TA P6-TA-2007-0008 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
