Sinteza sesiunii plenare, 20-23 octombrie 2008, Strasbourg
2008-10-24 - 10:20
Raspuns european rapid si coordonat pentru gestionarea crizei financiare
În rezoluţia PE adoptată la 22 octombrie cu privire la rezultatele Consiliului European din 15-16 octombrie 2008, deputaţii europeni consideră că UE are nevoie de "un răspuns rapid şi extrem de coordonat al politicilor europene macroeconomice, pentru a contribui la resuscitarea creşterii economice la nivel mondial."
Rezoluţia mai abordează necesitatea unor măsuri care să îmbunătăţească sistemul de supraveghere financiară, schimbările climatice precum şi situaţia din Caucaz.
Prima lectură a bugetului UE pentru 20
Parlamentul European a adoptat, în primă lectură, poziţia sa cu privire la bugetul UE pentru 2009, mărind nivelul mijloacelor propuse de către Consiliu.
Bugetul general al UE pentru 2009 este de aproximativ 124,5 miliarde Euro sub forma creditelor de plată (0,959% din PIB-ul UE) şi aprox.
136 miliarde Euro (1,048% din PIB-ul UE) credite de angajament.
Jorge Sampaio, Înaltul Reprezentant al Alianţei Civilizaţiilor, la Parlamentul European
Jorge Sampaio, fost preşedinte al Portugaliei şi în prezent Înalt Reprezentant al Alianţei Civilizaţiilor, s-a adresat la 22 octombrie, deputaţilor europeni.
Iniţiativa "Alianţa Civilizaţiilor” a luat naştere sub egida ONU, la 14 iulie 2005, la propunerea guvernelor Spaniei şi Turciei, având ca obiectiv îmbunătăţirea înţelegerii şi cooperării între culturi şi contracararea forţelor care alimentează polarizările şi extremismul.
Avizul conform al Parlamentului pentru acordul cu Bosnia şi Herţegovina
Deputaţii europeni si-au dat avizul conform, la 22 octombrie, cu privire la încheierea Acordului de Stabilizare şi Asociere cu Bosnia şi Herţegovina (BiH).
Membrii PE atrag atenţia că trebuie înregistrate progrese în următoarele domenii: reforma statului şi structura constituţională viitoare, reîntoarcerea refugiaţilor şi accesul nediscriminatoriu la educaţie.
'Le Silence de Lorna', câstigatorul Premiului LUX 2008 pentru cinematografie
Filmul 'Le Silence de Lorna' (Tăcerea Lornei) al regizorilor belgieni Jean-Pierre şi Luc Dardenne este câştigătorul Premiului LUX 2008 pentru cinematografie al Parlamentului European.
Preşedintele PE, Hans-Gert Pöttering, a înmânat trofeul lui Luc Dardennne în cadrul unei ceremonii organizate în hemiclul de la Strasbourg şi în prezenţa reprezentanţilor filmelor finaliste.
Obiectivul premiului LUX este de a facilita distribuţia filmelor europene pe continentul european.
20081020BRI40079
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-001-RO DOC XML V0//RO
Consiliul European
Raspuns european rapid si coordonat pentru gestionarea crizei financiare
2008-10-24 - 10:20
În rezoluţia PE adoptată la 22 octombrie cu privire la rezultatele Consiliului European din 15-16 octombrie 2008, deputaţii europeni consideră că UE are nevoie de "un răspuns rapid şi extrem de coordonat al politicilor europene macroeconomice, pentru a contribui la resuscitarea creşterii economice la nivel mondial."
Rezoluţia mai abordează necesitatea unor măsuri care să îmbunătăţească sistemul de supraveghere financiară, schimbările climatice precum şi situaţia din Caucaz.
I. Rezoluţia PE cu privire la rezultatele Consiliului European, 22 octombrie 2008 Criza financiară şi impactul asupra economiei reale Actuala criză are implicaţii dincolo de pieţele financiare, în special în ceea ce priveşte viabilitatea întreprinderilor, locurile de muncă, veniturile personale şi IMM-urile şi impactul său ar fi fost imprevizibil dacă autorităţile naţionale, Banca Centrală Europeană şi alte bănci centrale nu ar fi introdus măsuri în vederea restabiliri încrederii în sistemul financiar.
Deputaţii europeni reamintesc importanţa capitală a accesului continuu la credite al cetăţenilor şi IMM-urilor, precum şi a investiţiilor în infrastructura UE, pentru a evita reducerea dramatică a creşterii economice şi a gradului de ocupare a forţei de muncă.
7 Parlamentul European salută călduros reacţia promptă şi cuprinzătoare a Comisiei privind aplicarea normelor în materie de ajutoare de stat măsurilor adoptate în legătură cu instituţiile financiare.
În interesul contribuabililor şi al bugetelor statelor membre, de fiecare dată când se cheltuiesc bani publici pentru salvarea unei instituţii financiare, măsura respectivă trebuie să fie însoţită de mecanisme de supraveghere publică, o mai bună guvernanţă, limitări ale remuneraţiilor, de obligaţia strictă de a răspunde în faţa autorităţilor publice şi de strategii de investiţii pentru economia reală.
În rezoluţia PE se apreciază hotărârea Comisiei de înfiinţare a unui grup la nivel înalt în vederea elaborării unei arhitecturi de supraveghere solide şi durabile, care să permită o mai bună coordonare şi integrare intersectorială şi transfrontalieră.
Îmbunătăţirea structurilor de supraveghere Parlamentul îşi reiterează solicitările privind adoptarea de măsuri legislative, în special: reglementarea şi supravegherea activităţilor bancare, rolul agenţiilor de rating a creditului, securizarea şi supravegherea acesteia, fondurile speculative şi alte tipuri de instituţii noi, rolul îndatorării, cerinţele în materie de transparenţă, normele care reglementează dizolvarea, compensaţia pe pieţele extrabursiere (OTC) şi mecanismele de prevenire a crizelor.
În acest context se salută propunerea Comisiei de ridicare a nivelului minim de protecţie a depozitelor bancare.
Tratatul de la Lisabona Parlamentul European îşi reiterează respectul faţă de rezultatele referendumului din Irlanda şi faţă de rezultatele procedurilor de ratificare din celelalte state membre şi consideră că este posibil să fie luate în considerare preocupările exprimate de poporul irlandez, pentru a se ajunge la o soluţie acceptabilă pentru toţi înainte de alegerile europene.
Consiliul European este invitat să definească la viitoarea reuniune din decembrie 2008 o metodă şi un calendar care să-i permită să atingă acest rezultat.
Energia şi schimbările climatice Europarlamentarii consideră că obiectivele climatice ale UE post-2012 nu ar trebui puse la îndoială ca urmare a crizei financiare internaţionale din prezent.
Ei subliniază totuşi faptul că este esenţial pentru industria UE, angajaţi şi consumatori ca măsurile preconizate în vederea atingerii acestor obiective să fie atent evaluate în ceea ce priveşte implicaţiile lor asupra competitivităţii.
Georgia, relaţiile UE-Rusia, Belarus Deputaţii reamintesc acţiunile militare disproporţionate ale Rusiei de la începutul lui august din Georgia şi incursiunea în profunzime pe teritoriul acesteia, precum şi decizia sa unilaterală de a recunoaşte independenţa Abhaziei şi a Osetiei de Sud.
Forul parlamentar european subliniază faptul că UE trebuie să-şi revizuiască politica faţă de Rusia, în cazul în care Rusia nu îşi îndeplineşte angajamentele asumate în conformitate cu acordurile din 12 august şi 8 septembrie.
Se regretă faptul că misiunea Uniunii Europene de monitorizare (EUMM) nu are permisiunea de a intra pe teritoriul celor două regiuni separatiste unde Rusia intenţionează să desfăşoare 7 600 de trupe armate permanente, înlocuind contingentele de proporţii reduse ruseşti de menţinere a păcii, desfăşurate în ambele teritorii după încheierea acordurilor de încetare a focului din 1992-1994.
Toate chestiunile rămase deschise la conferinţa internaţională de pace de la Geneva, trebuie rezolvate, în special în ceea ce priveşte situaţia din prezent şi cea viitoare din Osetia de Sud şi Abhazia şi, în mod deosebit, prezenţa militară continuă a Rusiei în Akhalgori şi Perevi, în Osetia de Sud şi Valea Kodori, în Abhazia, iar până atunci relaţiile dintre UE şi Rusia nu pot fi complet aduse pe un făgaş normal.
Parlamentul European solicită Consiliului şi Comisiei să ia în considerare aplicarea selectivă a Instrumentului European de Vecinătate şi Parteneriat şi a Instrumentului European pentru Drepturile Omului şi Democraţie faţă de Belarus , oferind un sprijin mai ferm societăţii civile belaruse.
Opoziţia democratică din Belarus trebuie implicată pe deplin în dialogul dintre UE şi Belarus.
Parteneriatul Estic În finalul rezoluţiei se salută sprijinul Consiliului European pentru „parteneriatul estic” care este în curs de elaborare de către Comisie în vederea consolidării relaţiilor Uniunii cu vecinii săi din est.
Acest parteneriat trebuie să aibă un conţinut concret şi tangibil, în special în ceea ce priveşte libera circulaţie şi liberul schimb, şi să beneficieze de resurse financiare suficiente în cadrul bugetului UE.
II.
Dezbaterea parlamentară din 21 octombrie, cu participarea preşedintelui Nicolas Sarkozy Nicolas Sarkozy , in numele preşedinţiei franceze a Uniunii Europene, a subliniat importanţa conlucrării strânse între instituţiile europene.
Astfel vocea Europei poate fi mai clar auzită în lume, care are nevoie de o contribuţia gândirii europene.
Referitor la situaţia din Georgia , preşedintele francez a reiterat faptul că Federaţia Rusă a avut o "reacţie disproporţionată" în conflictul georgian.
Europa a fost în stare să obţină în doar patru zile un acord de încetare a focului şi după două luni a putut iniţia discuţiile internaţionale de la Geneva şi să obţină angajamentul Rusiei de a-şi retrage trupele la poziţia de înaintea izbucnirii conflictului.
Potrivit preşedintelui francez, asistăm la o criză sistemică a sistemului financiar mondial.
Acesta a salutat reacţia comună a celor 4 state membre UE, care aparţin şi G-8, care însă nu trebui interpretată ca fiind o poziţia împotriva celorlalte state membre.
Planul european, care a inspirat şi pachetul american Paulson II este menit să restabilească încrederea cetăţenilor şi să faciliteze funcţionarea IMM-urilor din Uniune.
Prin adoptarea acestei strategii, convenit de statele membre ale Europgroup şi extisn asupra tuturor statele membre UE la Consiliul european, Europa a reuşit să calmeze pieţele şi să restabilească încrederea.
În continuare, preşedintele Sarkozy a solicitat organizarea unui summit internaţional prin care să se pună bazele unui nou sistem similar cu cel adoptat la Bretton Woods.
La această reuniune ar trebui să participe statele membre G-7, Rusia, precum şi China şi India.
Pachetul referitor la energie şi schimbări climatice reprezintă un obiectiv ambiţios şi totodată o politică structurală, iar renunţarea la acest obiectiv sub pretextul crizei financiare ar fi o tragedie, potrivit lui Nicolas Sarkozy.
Este esenţial că Europa să continue a fi un exemplu în acest domeniu prin respectarea obiectivelor convenite (3X20) şi a cadrului temporal convenit.
Acordul de la Consiliul European cu privire la pactul pentru imigraţie reprezintă un "exemplu frumos al democraţiei europene" şi un simbol al solidarităţii Uniunii în ciuda diferenţelor iniţiale care au existat.
În continuare, preşedintele francez a lansat ideea creării unor fonduri suverane naţionale de către statele membre UE ca răspuns la criza actuală şi a adus în discuţie necesitatea de a reflecta asupra unui posibil plan european de sprijinirea a industriei de automobile cu respectarea principiului concurenţei, având în vedere că Statele Unite au adoptat deja măsuri similar în acest domeniu industrial.
În final Nicolas Sarkozy a subliniat că tocmai criza actuală reflectă necesitatea de a reforma instituţiile europene, reiterând deficienţele unui preşedinţii rotative a Consiliului pe durata a şase luni.
Pentru Consiliul European din decembrie se va prezenta o Foaie de Parcurs pentru a aduce un răspuns la situaţia irlandeză privind Tratatul de la Lisabona.
Concluzionând, preşedintele francez a reliefat necesitatea existenţei unei instanţe de guvernanţă economică la nivel european, compusă din şefii de stat şi de guvern ai statelor membre ale Eurogroup.
Jose Manuel Barroso , preşedintele Comisiei Europene, a menţionat că modul de gestionare a crizei de către preşedintele Franţei a fost foarte dinamic şi a salutat faptul că Europa conlucrează strâns cu Statele Unite.
Preşedintele Comisiei a prezentat o serie de măsuri concrete, precum reglementări în ceea ce priveşte remuneraţia managerilor şi derivativele.
De asemenea, ar trebui examinată fezabilitatea unei reglementări paneuropene în cea ce priveşte serviciile financiare.
El a ţinut să precizeze vizita ce va fi întreprinsă în China, declarând că "obiectivul ar trebui să fie conturarea unui sistem financiar mondial, adaptat la provocările secolului al XXI-lea în ceea ce priveşte eficienţa, transparenţa şi reprezentarea."
Referindu-se la economia reală, se constată o recesiune economică serioasă, menţionând, că nu există o soluţie naţională la o astfel de criză: "înotăm sau ne scufundăm împreună."
El a mai declarat că cetăţenii europeni au, în special cei vulnerabili, au nevoie de sprijin.
Joseph Daul , în numele grupului politice PPE-DE, a salutat eforturile depuse de preşedinţia franceză în timpul celor două crize majore (Georgia şi cea financiară), menţionând că preşedinţia "face un serviciu major Europei şi europenilor."
Piaţa liberă are nevoie de reguli clare, transparente care trebuie implementate în mod ferm:"În timpul crizelor economice trebuie să dezvoltăm reguli pentru viitor."
În ceea ce priveşte Tratatul de la Lisabona, liderul PPE a solicitat din nou ratificarea Tratatului de către statele membre care nu a făcu-o încă, pentru a avea la finele anului 2008 o viziune finală a ratificărilor, solicitând asumarea responsabilităţilor.
Martin Schulz , (PSE, Germania) şi-a exprimat aprecierea faţă de acţiunile hotărâte întreprinse de preşedintele Sarkozy şi Comisia Europeană.
Totuşi, trebui să se garanteze faptul că nu vom asista în viitor la astfel de dezastre pe pieţele financiare, care au cauzat o criză majoră în domeniul economiei reale.
Martin Schulz a apreciat că antevorbitorii săi au utilizat un veritabil limbaj al democraţiei sociale europene.
El s-a arătat îngrijorat de situaţia cetăţeanului de rând şi a întreprinderilor mici şi mijlocii.
"Trebuie să contribuim la creşterea puterii de cumpărare în Europa pentru a revitaliza Piaţa Comună.", a mai adăugat acesta.
Graham Watson (ALDE, Marea Britanie), a adresat o întrebare la faptul că în concluziile Consiliului European nu se face referire şi la Parlamentul European, ci doar la Consiliu şi Comisie, atrăgând atenţia că este nevoie de sprijinul Parlamentului European pentru adoptarea pachetului legislativ cu privire la schimbări climatice.
"De la căderea zidului Berlinului, 50 de milioane de oameni au avut posibilitatea să iasă din sărăcie, dar astăzi putem vedea ce se întâmplă dacă nu există transparenţă pe pieţele financiare", a declarat Graham Watson, salutând totodată adoptarea măsurilor coordonate ce au fost decise.
Domnul Watson a regretat faptul că nu s-a ajuns la adoptarea unui plan pentru crearea unui regim de supraveghere eficient, precum Autoritatea Europeană pentru Serviciile Financiare.
Daniel Cohn-Bendit (Grupul Verzilor/ALE, Germania) a salutat "energia şi voluntarismul preşedinţiei franceze care fac bine Europei".
Potrivit eurodeputatului nu se poate rezolva o criză lăsând altele nerezolvate, cu referire la faptul că crizele actuale sunt interdependente.
Potrivit liderului grupului verzilor este nevoie de o regândire a bazelor sistemului economic, exprimându-se pentru o economie de piaţă socială şi ecologică.
Cohn-Bendit a criticat iniţiativa de sprijinire a industriei constructoare de automobile făcând referire la puternicul lobby al industriei germane din acest sector.
Astfel s-ar încuraja firmele de automobile să investească, în continuare, în paradise fiscale.
În final, europarlamentarul a criticat faptul că pachetul privind schimbările climatice a fost supus atenţiei Consiliului European, care va avea nevoie de unanimitate, existând astfel riscul unui veto din partea unor state membre.
Cristiana Muscardini (UEN, Italia) a declarat că o Europă unită nu înseamnă în acelaşi timp o Europă egală.
Doar o Europă unită va putea elabora strategii menite să soluţioneze criza actuală.
"Pentru a combate o soluţie sistemică este nevoie de un nou sistem", a mai declarat europarlamentarul.
Ea a mai adăugat că banca Centrală Europeană ar fi putut "face mai mult" pentru a ajuta băncile falimentare.
Francis Wurtz (GUE/NGL, Franţa) a atras atenţia că această criză multidimensională de o asemenea amploare nu s-a încheiat.
Şocul acestei crize se resimte peste tot, înregistrându-se o scădere drastică a cheltuielilor publice.
El a mai menţionat faptul că doar 2% din tranzacţiile monetare sunt pentru produse şi servicii, în timp ce restul de 98% sunt pentru tranzacţii de capital.
"Trebui să atacăm cauzele acestei crize prin crearea unui nou sistem Bretton Woods.", a mai adăugat acesta.
Nigel Farage (IND/DEM, Marea Britanie) a declarat că implicarea preşedintelui Sarkozy în Georgia a avut loc fără un mandat, ci în calitate de preşedinte al Franţei.
În continuare, deputatul european a pledat pentru protejarea intereselor naţionale ale fiecărui stat, oferind ca exemplu Elveţia.
Bruno Gollnisch (neafiliat, Franţa) a menţionat că se discută doar despre "îngrijiri paleative" şi nu despre cauzele adevărate ale acestei crize.
Potrivit acestuia, UE reprezintă un cadru depăşit si trebuie să se revină la diplomaţia bilaterală sau cea multilaterală.
Referindu-se la Georgia, acesta a menţionat că recunoaşterea unilaterală a Kosovo-ului a condus la auto-declararea independenţei Abhaziei şi Osetiei de Sud.
Consiliul European de la Bruxelles - 15 şi 16 octombrie 2008 - Concluziile preşedinţiei Dezbaterea cu privirea la pregătirea Consiliului European Textul adoptat va putea fi accesat aici (alegeti data 22.10.2008) Nicolas Sarkozy, preşedintele Consiliului European - OR - audio, 33:23 Nicolas Sarkozy, preşedintele Consiliului European - EN - audio, 33:23 Declaraţiile Comisiei Europene - OR - audio, 14:12 Declaraţiile Comisiei Europene - EN - audio, 14:12 Reprezentanţii grupurilor politice - OR - audio, 37:10 Reprezentanţii grupurilor politice - EN - audio, 37:13
RO
1
LINK
http://www.consilium.europa.eu/ueDocs/cms_Data/docs/pressData/RO/ec/103438.pdf
RO
3
LINK
/activities/plenary/ta/calendar.do?language=RO
RO
4
MULTIMEDIA
20081021MLT40151.asf
RO
5
MULTIMEDIA
20081021MLT40153.asf
RO
6
MULTIMEDIA
20081021MLT40230.asf
RO
7
MULTIMEDIA
20081021MLT40228.asf
RO
8
MULTIMEDIA
20081021MLT40232.asf
RO
9
MULTIMEDIA
20081021MLT40234.asf
-//EP//TEXT IM-PRESS 20081007IPR38886 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-COVER-RO DOC XML V0//RO
-//EP//TEXT IM-PRESS 20081020BRI40079 ITEM-002-RO DOC XML V0//RO
Buget
Prima lectură a bugetului UE pentru 20
2008-10-24 - 10:20
Parlamentul European a adoptat, în primă lectură, poziţia sa cu privire la bugetul UE pentru 2009, mărind nivelul mijloacelor propuse de către Consiliu.
Bugetul general al UE pentru 2009 este de aproximativ 124,5 miliarde Euro sub forma creditelor de plată (0,959% din PIB-ul UE) şi aprox.
136 miliarde Euro (1,048% din PIB-ul UE) credite de angajament.
Deputaţii europeni deplâng faptul că Consiliul a redus şi mai mult nivelul Proiectului Preliminar al Bugetului (PPB) care este deja scăzut, "o reducere fără precedent a plăţilor", crescând astfel şi mai mult discrepanţa dintre nivel ul angajamentelor şi cel al plăţilor, ceea ce contravine principiului echilibrului.
Obiectivele 2009 Creşterea economică şi ocuparea a forţei de muncă, lupta împotriva schimbărilor climatice şi consolidarea siguranţei şi securităţii cetăţenilor Uniunii Europene şi dimensiunea socială a Uniunii, sunt priorităţile PE cu privire la bugetul UE pentru 2009.
Parlamentul European doreşte să consolideze creditele de la liniile bugetare care finanţează aceste priorităţi în conformitate cu rezoluţiile sale anterioare.
Creşterea economică şi ocuparea a forţei de muncă Membrii PE s-au exprimat a fi "consternaţi de reducerile suplimentare aplicate de Consiliu la liniile bugetare care sprijină Strategia de la Lisabona", subliniază faptul că obiectivele de creştere şi ocupare a forţei de muncă reprezintă chiar fundamentul Strategiei de la Lisabona şi faptul că Comisia a redus deja în Proiectul Preliminar al Bugetului (PPB) creditele câtorva linii bugetare faţă de exerciţiul anterior.
Schimbările climatice Această prioritate nu este suficient de bine reflectată în PPB şi, în consecinţă, se intenţionează acordarea unei importanţe mai mari acestei politici cheie.
Potrivit europarlamentarilor ar trebui depuse eforturi serioase în vederea majorării şi concentrării unor resurse financiare adecvate pentru a încuraja Uniunea Europeană în rolul său de lider în ceea ce priveşte abordarea consecinţelor schimbărilor climatice.
Din acest motiv, se propune alocarea de credite doar pentru acest scop în cadrul unei linii bugetare specifice precum şi/sau să se ia în considerare înfiinţarea unui „fond privind schimbările climatice.”
Securitatea cetăţenilor UE Deputaţii subliniază importanţa continuării punerii la dispoziţie de fonduri suficiente prin intermediul bugetului UE pentru a gestiona imigraţia legală şi integrarea cetăţenilor din ţările terţe, combătând totodată imigraţia ilegală şi consolidând protecţia frontierelor , dar şi consolidând Fondul european pentru refugiaţi pentru a facilita solidaritatea dintre statele membre.
Fructe în şcoli Parlamentul European constată cu satisfacţie că Consiliul şi Comisia sunt în sfârşit dispuse să instituie un program de distribuire a fructelor în şcoli, punând la dispoziţie o sumă anuală substanţială pentru a lupta împotriva obezităţii şi a problemelor de sănătate în rândul elevilor, dar deplânge faptul că s-a pierdut un an din cauză că iniţiativa Parlamentului European a fost respinsă de Consiliu în bugetul 2008.
UE- actor global Redistribuirea semnificativă de fonduri la această rubrică,realizată de Consiliu reprezintă un indiciu clar al deficitului serios de resurse disponibile în cadrul plafonului Cadrului Financiar Multianual.
Fondurile disponibile nu permit, aşa cum sunt în prezent, Uniunii Europene să îşi asume rolul de partener mondial.
Parlamentul European va continua să includă sprijinul pentru procesul de pace din Palestina şi Kosovo printre priorităţile sale cheie neschimbate cărora trebui să li se aloce resurse suficiente în bugetul UE.
În raport se subliniază dorinţa sa de a oferi asistenţă Georgiei în procesul îndelungat şi costisitor de reconstrucţie şi de a lua parte în mod activ la găsirea unei soluţii financiare adecvate, aşa cum se menţionează în Rezoluţia sa din 3 septembrie 2008 privind situaţia din Georgia.
În plus, UE trebuie să se mobilizeze urgent şi concret pentru a stopa creşterea preţurilor la alimente şi criza alimentară care decurge din aceasta şi reaminteşte că este nevoie ca răspunsurile din punct de vedere bugetar să fie adecvate.
Dezvoltarea unei "identităţi UE" Parlamentul European regretă lipsa de consecvenţă şi coerenţă care se poate constata periodic în politica de comunicare aplicată de direcţiile generale ale Comisiei; este în favoarea dezvoltării unei „identităţi a UE” care să fie coerentă, recunoscută şi utilizată în toate acţiunile de comunicare.
Instituţiilor europene li se solicită să îşi coordoneze sistematic eforturile pentru: ca cetăţenii să aibă acces la informaţii privind drepturile care le revin şi aplicarea practică în statele membre; un acces mai bun la legislaţia europeană şi pentru o transparenţă mai mare a acesteia prin intermediul unor instrumente eficiente de căutare, prin consolidarea textelor şi prin utilizarea celui mai bun format tehnic disponibil pentru formatarea la sursă a directivelor, regulamentelor şi deciziilor; înfiinţarea, pe baza resurselor disponibile la nivel european şi naţional, a unei biblioteci digitale despre Uniunea Europeană.
Instituţii Raportul elaborat de Lewandowski (PPE-DE, Polonia) se referă la bugetele instituţiilor europene pentru anul viitor.
Bugetul preliminar al Parlamentului European se ridică la 1 530 milioane Euro, ceea ce reprezintă 19,67% din rubrica 5 (Administraţie), o creştere minimă faţă de anii precedenţi.
Această majorare se datorează intrării în vigoare a statutului Membrilor PE, precum şi introducerii unor reglementări unitare şi transparente cu privire la angajarea asistenţilor parlamentari.
Ce va urma?
Parlamentul va vota la 23 octombrie o rezoluţie referitoare la bugetul pentru 2009.
Reuniunea de conciliere cu privire la buget dintre Parlament şi Consiliu va avea loc la 21 noiembrie.
Textul adoptat va putea fi accesat aici (alegeti data 23.10.2008) Procedura bugetară 2009
RO
1
LINK
/activities/plenary/ta/calendar.do?language=RO
RO
2
LINK
/activities/committees/editoDisplay.do?language=RO&menuId=2034&id=3&body=BUDG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-001-RO DOC XML V0//RO
-//EP//TEXT IM-PRESS 20081020BRI40079 ITEM-003-RO DOC XML V0//RO
Relaţii externe
Jorge Sampaio, Înaltul Reprezentant al Alianţei Civilizaţiilor, la Parlamentul European
2008-10-24 - 10:20
Jorge Sampaio, fost preşedinte al Portugaliei şi în prezent Înalt Reprezentant al Alianţei Civilizaţiilor, s-a adresat la 22 octombrie, deputaţilor europeni.
Iniţiativa "Alianţa Civilizaţiilor” a luat naştere sub egida ONU, la 14 iulie 2005, la propunerea guvernelor Spaniei şi Turciei, având ca obiectiv îmbunătăţirea înţelegerii şi cooperării între culturi şi contracararea forţelor care alimentează polarizările şi extremismul.
În cuvântul introductiv, preşedintele Parlamentului European, Hans-Gert Pöttering , a apreciat în mod deosebit contribuţia domnului Jorge Sampaio, în calitate de Înalt reprezentant al Alianţei Civilizaţiei (AC), la o mai bună înţelegere şi respect reciproc între naţiuni.
Pentru o dezvoltare de succes a dialogului intercultural trebuie depăşită faza adoptării de măsuri precum declaraţii comune de intenţie sau colocvii, preşedintele PE menţionând acţiunile concrete desfăşurate la Parlamentul European pe durata Anului Dialogului Intercultural 2008: festivalul European de Film al Dialogului Intercultural vizita Marelui Muftiu din Siria concertul Dani Klein, solista grupului "Vaya con Dios" întâlnirea la Parlamentul European a unor tineri israelieni şi palestinienu săptămâna Africană la PE.
"Sunt ferm convins de faptul că vom putea pune capăt intoleranţei, fundamentalismului religios şi extremismului, dacă vom dezbate aceste problematici şi dacă ne vom angaja să aducem o contribuţie personală pentru crearea unui viitor mai bun pentru întreaga lume." a declarat preşedintele Parlamentului European.
Mesaj al secretarului general ONU La începutul alocuţiunii sale, domnul Jorge Sampaio a citit un scurt mesaj în numele Secretarului General ONU, Ban Ki-moon: "Ca şi multe alte regiuni de pe mapamond, Europa se confruntă cu provocări multiple în ceea ce priveşte promovarea dialogului intercultural.
Migraţie, incertitudini economice, tensiuni politice îngreunează relaţiile dintre diferite grupuri culturale, etnice sau religioase.
Dar tocmai în această regiune, unde contacte constructive de-a lungul secolelor au permis umanităţii realizarea de progrese majore, există oportunitatea pentru reconciliere şi cooperare."
Alianţa Civilizaţiilor - un răspuns la o provocare globală În discursul său, domnul Sampaio a descris Alianţa Civilizaţiilor drept un răspuns la "provocarea globală cu care ne confruntăm, şi anume vasta diversitate etnică, culturală şi religioasă din societăţile noastre şi dificultăţile legate de experienţa convieţuirii."
Din punctul său de vedere, chiar şi actuala criză financiară nu trebuie să permită o abatere de la abordarea problemelor menţionate.
Integrarea minorităţilor Potrivit Înaltului Reprezentant ONU, una din probleme interculturale stringente din Europa este integrarea minorităţilor musulmane, argumentând că pentru integrarea acestei minorităţi în societăţile europene, este nevoie de o serie de politici, de la "guvernanţa democratică a diversităţii culturale" la educaţie cu privire la drepturile omului, cetăţenie şi convingeri religioase.
O vastă majoritate împotriva extremismului Dificultăţile actuale internaţionale au încurajat propagarea anumitor puncte de vedere potrivit cărora culturile se află pe un curs de coliziune care va conduce la aşa-numita „ciocnire între civilizaţii” ( clash of civilisations ).
Totuşi, "există o largă majoritate care refuză să accepte extremismul din orice societate şi care sprijină respectului diversităţii religioase şi culturale", a menţionat Jorge Sampaio.
Concluzionând, domnul Sampaio a menţionat două aspecte care ar putea contribui la problemele identificate şi anume: o schimbare de mentalitate în rândurile comunităţilor divizate şi dezvoltarea "unei guvernanţe democratice a diversităţii culturale".
În Uniunea Europeana aceasta implică crearea unei identităţi colective a cetăţenilor europeni.
În final acesta a declarat că "diversitatea culturală trebuie să aibă loc în paralel cu protecţia drepturilor omului şi libertăţile fundamentale, oportunităţi egale pentru toţi, solidaritate economică şi coeziune socială."
Date de background Activităţile Alianţei Civilizaţiilor urmăresc mai multe obiective: Stabilirea unei reţele de parteneriate cu statele membre, organizaţiile internaţionale, societatea civilă şi sectorul privat; Elaborarea, sprijinirea şi punerea în aplicare a unor proiecte care favorizează înţelegerea şi reconcilierea între culturi, în special între societăţile musulmane şi cele occidentale; aceste proiecte vor corespunde celor 4 mari domenii de acţiune ale „Alianţei Civilizaţiilor”: tineret, educaţie, media şi migraţie.
Stabilirea de relaţii şi favorizarea dialogului între grupuri care pot acţiona ca o forţă de moderaţie şi înţelegere în perioade de tensiuni interculturale.
Iniţiativa este sprijinită de „Grupul de Prieteni” – o comunitate de peste 80 de state (inclusiv România) şi organizaţii internaţionale şi regionale.
ONU - Alianţa Civilizaţiilor Biografia lui Jorge Sampaio (în limba engleză): Jorge Sampaio - OR - audio, 22:56 Jorge Sampaio - EN - audio, 22:56
RO
1
LINK
http://www.unaoc.org/
RO
2
LINK
http://www.unaoc.org/content/view/121/168/
RO
3
MULTIMEDIA
20081022MLT40398.asf
RO
4
MULTIMEDIA
20081022MLT40400.asf
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-002-RO DOC XML V0//RO
-//EP//TEXT IM-PRESS 20081020BRI40079 ITEM-004-RO DOC XML V0//RO
Relaţii externe
Avizul conform al Parlamentului pentru acordul cu Bosnia şi Herţegovina
2008-10-24 - 10:20
Deputaţii europeni si-au dat avizul conform, la 22 octombrie, cu privire la încheierea Acordului de Stabilizare şi Asociere cu Bosnia şi Herţegovina (BiH).
Membrii PE atrag atenţia că trebuie înregistrate progrese în următoarele domenii: reforma statului şi structura constituţională viitoare, reîntoarcerea refugiaţilor şi accesul nediscriminatoriu la educaţie.
Dezbaterea privind viitoarea structură constituţională a ţării trebuie condusă de parlamentul BiH.
Deputaţii europeni solicită o dezbatere publică, condusă într-o manieră transparentă şi deschisă, cu participarea deplină a societăţii civile.
Aranjamentele constituţionale trebuie să fie rezultatul acordului voluntar între diferitele partide politice ale BiH.
Cu toate acestea, comunitatea internaţională şi Reprezentantul Special UE au un rol important de jucat ca mediatori şi trebuie să ofere, în cooperare cu Comisia de la Veneţia a Consiliului Europei, sprijinul necesar pentru conducerea dezbaterii.
Perspectiva aderării la Uniunea Europeană trebuie să fie realizată de Bosnia și Herțegovina ca stat unic şi nu de entităţile sale, care nu se bucură de suveranitate autonomă.
Prin urmare, este în interesul entităţilor să asigure că Bosnia şi Herțegovina este un stat pe deplin funcţional, capabil să îndeplinească toate criteriile şi obligaţiile de aderare.
Închiderea Oficiului Înaltului Reprezentant şi consolidarea rolului Reprezentantului Special al UE trebuie să rămână obiectivul principal atât al comunităţii internaţionale, cât şi al liderilor locali.
Parlamentul European solicită, de aceea, liderilor politici să-şi asume responsabilitatea în această privinţă şi să depună eforturi susţinute pentru a atinge aceste obiective, în vederea trecerii, printr-un proces consensual, de la un Înalt Reprezentant la un Reprezentant Special al UE.
Parlamentul European regretă faptul că, "în ciuda dificultăţilor majore cu care se confruntă BiH în încercarea de a ţine sub control corupţia, crima organizată, traficul cu fiinţe umane, spălarea banilor şi traficul de droguri, imixtiunile politice şi lipsa de voinţă politică şi de coordonare dintre diferitele agenţii şi forţe de poliţie din cele două entităţi frânează orice progres în aceste domenii."
Întoarcerea refugiaţilor şi drepturile minorităţilor În rezoluţia adoptat la 23 octombrie a.c. se constată cu îngrijorare absenţa progreselor în ceea ce priveşte întoarcerea refugiaţilor şi a persoanelor strămutate intern (Internally Displaced Persons IDPs), de exemplu în Posavina din Republica Srpska.
Autorităţile locale ar trebui să se implice mai mult în reîntoarcerea refugiaţilor, să organizeze activităţi de informare cu un scop precis, în scopul intensificării sentimentului de acceptare a celor care se întorc, să rezolve cerinţele primordiale în materie de infrastructură şi utilităţi publice în zonele de întoarcere, să creeze locuri de muncă pentru cei care se întorc, precum şi să armonizeze sistemele de pensii, de asigurări de sănătate şi de educaţie în toată BiH, pentru a garanta că întoarcerea se va face în condiţii de siguranţă şi demnitate, că este de durată şi pentru a contribui în mod efectiv la procesul de reconciliere.
Eforturile susţinute în vederea facilitării întoarcerii refugiaţilor sunt extrem de importante, mai ales din perspectiva necesităţii de a face un nou recensământ general al populaţiei, cu date defalcate pentru a oferi o imagine actualizată a structurii populaţiei din BiH.
Totodată ar trebui intensificate eforturile în direcţia drepturilor minorităţilor în BiH, date fiind progresele limitate din acest sector.
Parlamentul European salută modificarea legii electorale în aprilie 2008, prin care li se permite membrilor minorităţilor naţionale să candideze în alegeri.
Cu toate acestea, regretă faptul că numărul de locuri destinate minorităţilor naţionale este lăsat la discreţia municipalităţilor.
Educaţie Acordul de Stabilizare şi Asociere susţine, de asemenea, principiul accesului nediscriminatoriu la sistemele de educaţie şi formare profesională în BiH, fără a se ţine cont de gen, origine etnică sau religie.
Europarlamentarii consideră că trebuie să se depună eforturi intense în scopul depăşirii structurilor de tip segregaţionist ce funcţionează în prezent în ţară şi că educaţia şi familiaritatea dobândită prin convieţuirea de la vârste fragede reprezintă factori esenţiali în procesul de reconciliere.
Parlamentul îndeamnă autorităţile din domeniul educaţiei din Bosnia şi Herţegovina să înfiinţeze, în sfârşit, o agenţie naţională care să facă posibilă participarea cetăţenilor BiH la programele de mobilitate comunitare, instituite în ţările din Balcanii de Vest.
Pe lângă încurajarea mobilităţii studenţilor şi cercetătorilor, programele comunitare respective ar trebui, de asemenea, să promoveze cooperarea dintre instituţiile de învăţământ din cele două entităţi.
Procesul de Stabilizare şi Asociere Procesul de Stabilizare şi Asociere (PSA) este cadrul politicii UE pentru ţările din Balcanii de Vest în calea către eventuala lor aderare.
PSA urmăreşte trei obiective, respectiv stabilizarea şi tranziţia rapidă la o economie de piaţă, promovarea cooperării regionale şi perspectiva aderării la UE.
Procesul ajută ţările din regiune să-şi edifice capacitatea de a adopta şi de a pune în aplicare standardele europene, inclusiv acquis-ul comunitar, precum şi standardele internaţionale.
Acordul de Stabilizare şi Asociere (ASA) cu Bosnia şi Herţegovina a fost semnat la 16 iunie 2008.
Textul adoptat va putea fi accesat aici (alegeti data 23.10.2008)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-003-RO DOC XML V0//RO
-//EP//TEXT IM-PRESS 20081020BRI40079 ITEM-005-RO DOC XML V0//RO
Cultură
'Le Silence de Lorna', câstigatorul Premiului LUX 2008 pentru cinematografie
2008-10-24 - 10:20
Filmul 'Le Silence de Lorna' (Tăcerea Lornei) al regizorilor belgieni Jean-Pierre şi Luc Dardenne este câştigătorul Premiului LUX 2008 pentru cinematografie al Parlamentului European.
Preşedintele PE, Hans-Gert Pöttering, a înmânat trofeul lui Luc Dardennne în cadrul unei ceremonii organizate în hemiclul de la Strasbourg şi în prezenţa reprezentanţilor filmelor finaliste.
Obiectivul premiului LUX este de a facilita distribuţia filmelor europene pe continentul european.
"Cultura a avut dintotdeauna un rol central în activităţile Parlamentului European.
Unul dintre obiectivele premiului LUX este de oferi experienţa diversităţii culturale şi lingvistice din cadrul Uniunii Europene", a declarat Preşedintele PE, Hans-Gert Pöttering, în cadrul ceremoniei de decernare a premiului LUX 2008.
Obiectivul premiului LUX Cu acest premiu Parlamentul European doreşte să elimine barierele lingvistice care deseori reprezintă un obstacol pentru distribuţia filmelor europene.
Filmul câştigător va fi subtitrat în cele 23 limbi oficiale ale UE, valoarea premiului LUX este estimată la 87.000 Euro şi pentru fiecare stat membre UE se va crea o copie în formatul de 35mm.
Premiul acoperă, de asemenea adaptarea filmului pentru persoane cu probleme auditive şi de vedere.
Competiţia 'Le Silence de Lorna' a fost selecţionat de către membrii PE care au avut posibilitatea să voteze pentru unul din filmele aflate în competiţie: 'Le Silence de Lorna' (Jean-Pierre şi Luc Dardenne) 'Delta' (Kornél MUNDRUCZÓ) şi 'Obcan Havel' (Miroslav JANEKşi Pavel KOUTECKÝ).
Cele trei filme finaliste fac parte din selecţia oficială, realizată de selectate de către un grup independent format din 17 profesionişti de cea mai înaltă clasă din domeniul cinematografiei: producători, distribuitori, operatori de cinematografie, directori de festivaluri, critici, etc. Pentru a fi eligibil, filmul trebuie să ilustreze universalitatea valorilor europene şi/sau diversitatea culturii europene şi/sau să prezinte perspective ale dezbaterii privind procesul de construcţie europeană.
Filmele au fost proiectate, în perioada 15 septembrie-17 octombrie 2008 la Parlamentului European, Bruxelles.
Premiul LUX a fost acordat prima dată în 2007 producţie turco-germane "Auf der anderen Seite", Fatih Akin.
Date despre filmul câştigător "Le silence de Lorna" Regizori: Jean-Pierre and Luc DARDENNE Coproducţia: Belgia, Germania, Franţa, Italia, Marea Britanie Anul producţiei: 2008 Durata: 105 minute Versiune originală: franceză Premii: Cel mai bun scenariu, Cannes 2008 Rezumat Le silence de Lorna (2008, 105') (Tăcerea Lornei) de Jean-Pierre şi Luc DARDENNE (Belgia, Marea Britanie, Franţa, Italia) o prezintă pe Lorna, o tânăra albaneză care trăieşte în Belgia şi care devine complice la un plan diabolic creat de gangsterul Fabio, în scopul preluării conducerii unui snackbar, împreună cu iubitul acesteia.
Filmele în competiţie
RO
1
LINK
http://www.lux-prize.eu/index_en.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-004-RO DOC XML V0//RO
-//EP//TEXT IM-PRESS 20081020BRI40079 ITEM-006-RO DOC XML V0//RO
Politica de ocupare a forţei de muncă
Un nou cadru normativ pentru protejarea lucrătorilor temporari
2008-10-24 - 10:20
Parlamentul European a adoptat, în a doua lectură, o propunere de directivă care stabileşte cadrul normativ pentru protejarea lucrătorilor temporari: egalitatea de tratament faţă de lucrătorii temporari în raport cu alţi lucrători, dreptul de a fi informaţi cu privirea la posturi vacante, accesul la facilităţi colective (cantină, grădiniţe, transport) şi posibilităţi de formare profesională.
Raportul elaborat de Harlem Désir (PSE, Franţa), votat de plenul Parlamentului European, adoptă prevederile Poziţiei comune a Consiliului în vederea adoptării directivei privind munca prin agent de muncă temporară (denumiţi în continuare „lucrători temporari”).
Consiliul a inclus, de fapt, în Poziţia sa comună majoritatea amendamentelor propuse de Parlamentul European în prima lectură.
"Numărul lucrătorilor temporari intermediaţi de agenţii specializate din UE se ridică la aproximativ 3 milioane, iar cifra de afaceri pe care aceştia o produc este de peste 75 miliarde Euro", a amintit raportorul PE Harlem Desir, adăugând că "directiva demonstrează că se poate adopta legislaţie socială dacă există voinţa politică pentru o Europă socială".
Contribuţii aduse în prima lectură Modificările aduse propunerii Comisiei au fost determinate de trei mari obiective ale principiului egalităţii de tratament faţă de lucrători: egalitatea de tratament faţă de lucrătorii temporari în raport cu alţi lucrători, în ceea ce priveşte statutul şi securitatea.
Derogări de la acest principiu vor fi posibile doar dacă există un acord între partenerii sociali. respectarea normelor sociale stabilite în întreprinderile utilizatoare prin egalitatea de tratament cu privire la remuneraţii şi condiţii între lucrătorii temporari şi lucrătorii din întreprinderile utilizatoare; recunoaşterea sectorului agenţilor de muncă temporară ca activitate economică legitimă şi profesională, cu eliminarea restricţiilor şi a interdicţiilor inutile.
Parlamentul a adoptat astfel amendamente care au încercat să stabilească clar că toţi angajaţii agenţilor de muncă temporară au dreptul la un nivel minim de protecţie începând cu prima zi de muncă şi că această protecţie include dreptul de a beneficia de legislaţia muncii, egalitate salarială cu ceilalţi angajaţi şi de protecţie socială.
Intrarea în vigoare Prin adoptarea acestui raport, Parlamentul European s-a exprimat pentru intrarea în vigoare a directivei cât mai curând posibil.
Propunerea de directivă, care a fost blocată mai bine de 6 ani în Consiliul UE trebui implementată de către statele membre UE după trei ani de la intrarea sa în vigoare.
Textul adoptat va putea fi accesat aici (alegeti data 22.10.2008) Poziţia comună a Consiliului
RO
1
LINK
/activities/plenary/ta/calendar.do?language=RO
RO
2
LINK
http://register.consilium.europa.eu/pdf/ro/08/st10/st10599-ad01.ro08.pdf
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-005-RO DOC XML V0//RO
-//EP//TEXT IM-PRESS 20081020BRI40079 ITEM-007-RO DOC XML V0//RO
Politica de ocupare a forţei de muncă
Contractele colective de muncă în UE
2008-10-24 - 10:20
Relevând faptul că drepturile sociale colective nu sunt subordonate celor economice, raportul din iniţiativă proprie, elaborat de Jan Andersson (PSE, Suedia) solicită garantarea dreptului sindicatelor de a negocia acorduri colective, inclusiv de a iniţia acţiuni colective precum grevele.
Cu acest raport deputaţii europeni au reacţionat la recentele hotărâri ale Curţii Europene de Justiţie (CEJ) referitoare la cazul Laval, Viking, Rüffert şi Luxembourg.
Raportul Andersson subliniază, în primul rând, că "libertatea de a presta servicii este unul din elementele fundamentale ale proiectului european", nu se află în contradicţie şi nu este superioară dreptului fundamental al partenerilor sociali de a promova dialogul social şi de a recurge la acţiuni colective, mai ales că acest drept este un drept constituţional în câteva state membre.
Raportul a fost adoptat cu 474 voturi pentru, 106 împotrivă şi 93 de abţineri.
Dreptul la tratament egal pentru toţi cetăţenii UE Potrivit raportului din iniţiativă proprie, orice cetăţean al UE trebuie să aibă dreptul de a lucra oriunde în Uniunea Europeană, ceea ce implică dreptul său la tratament egal.
Acest drept nu este aplicat uniform pe teritoriul UE, având în vedere existenţa aranjamentele tranzitorii, care ar trebui revizuite într-un mod riguros de către Comisia Europeană, pentru a vedea dacă ele sunt într-adevăr necesare în prevenirea tulburărilor de pe pieţele naţionale ale muncii, şi că, acolo unde nu se întâmplă acest lucru, acestea trebuie înlăturate cât de repede posibil.
Libertatea de a presta servicii peste graniţe, în cadrul pieţei interne, este consolidată şi mai mult prin garantarea faptului că furnizorii de servicii, domestici sau străini, sunt supuşi aceloraşi condiţii economice şi de piaţă, în locul în care sunt oferite serviciile.
Directiva privind detaşarea lucrătorilor Potrivit deputaţilor europeni, baza legală limitată a liberei circulaţii care se află la baza Directivei privind detaşarea lucrătorilor în cadrul prestării de servicii a condus la interpretarea acesteia ca o invitaţie explicită la concurenţă neloială în ceea ce priveşte salariile şi condiţiile de muncă.
Prin urmare, baza legală a Directivei privind detaşarea lucrătorilor în cadrul prestării de servicii ar putea fi extinsă pentru a include şi o trimitere la libera circulaţie a lucrătorilor.
Combaterea activităţilor "societăţilor fantomă" În raport se solicită statelor membre şi Comisiei să adopte măsuri pentru a combate abuzurile, mai ales în ceea ce priveşte activităţilor acelor „societăţi fantomă”, care nu sunt angajate în nicio activitate comercială reală şi eficientă în ţara gazdă, dar care au fost create, uneori direct de contractantul principal în ţara gazdă cu scopul unic de a desfăşura activităţi în ţara gazdă cu scopul de a eluda aplicarea integrală a normelor şi reglementărilor din ţara gazdă în materie de salarii şi condiţii de muncă; solicită Comisiei să instituie norme clare cu privire la combaterea societăţilor fantomă în codul său de conduită pentru întreprinderi din cadrul Directivei privind serviciile.
Cadru juridic pentru acordurile colective transnaţionale În final, i se solicită Comisiei să prezinte comunicarea îndelung aşteptată privind negocierea colectivă transnaţională, care propune stabilirea unui cadru juridic pentru acordurile colective transnaţionale.
Textul adoptat va putea fi accesat aici (alegeti data 22.10.2008) Hotărârea CEJ în cazul Viking
RO
1
LINK
/activities/plenary/ta/calendar.do?language=RO
RO
2
LINK
http://eur-lex.europa.eu/LexUriServ/LexUriServ.do?uri=CELEX:62005J0438:RO:HTML
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-006-RO DOC XML V0//RO
-//EP//TEXT IM-PRESS 20081020BRI40079 ITEM-008-RO DOC XML V0//RO
Justiţie şi afaceri interne
Protecţia copiilor faţă de pericolele din internet
2008-10-24 - 10:20
Parlamentul European a adoptat un program, dotat cu 55 milioane Euro, menit sa protejeze minorii care utilizeaza internetul si alte tehnologii de comunicare precum telefoanele mobile.
Programul sustine acsiuni de sensibilizare a publicului, lupta împotriva continuturilor ilegale si a comportamentelor daunatoare online, promovarea unui context onlne mai sigur si crearea unei baze de date.
Pe baza unui pachet de compromis negociat de raportoarea Roberta Angelilli (UEN, Italia) cu Consiliul, Parlamentul European a adoptat un program multianual menit să protejeze copii şi adolescenţii care folosesc internetul.
Programul, intitulat Safer Internet, se va extinde pe o perioadă de 5 ani, începând cu 1 ianuarie 2009 şi va avea un buget de 55 milioane Euro .
Scopul global al programului este să promoveze o utilizare în condiţii de siguranţă sporită a internetului, în special de către copii, să promoveze dezvoltarea unui mediu on-line sigur, să reducă volumul de conţinuturi ilegale diseminate on-line, să combată comportamentele potenţial dăunătoare din mediul on-line (inclusiv manipularea psihologică a copiilor în scopuri sexuale, cunoscută sub termenul de „grooming”, hărţuirea electronică şi fişierele electronice care prezintă agresiuni fizice şi/sau psihologice) şi să asigure conştientizarea la nivel public a riscurilor şi precauţiilor aferente mediului on-line, precum şi să elaboreze instrumente pedagogice pe baza bunelor practici.
Programul "Safer Internet" : va reduce conţinutul ilegal şi va combate comportamentele on-line nocive: vor fi puse la dispoziţia publicului puncte naţionale de contact pentru raportarea conţinuturilor ilegale on-line şi a comportamentelor nocive, cu accent pe materialele care descriu abuzuri sexuale asupra copiilor şi pe practicile de manipulare psihologică. va promova un mediu on-line mai sigur: se vor încuraja iniţiativele de autoreglementare din acest domeniu.
Se va încuraja implicarea copiilor şi a tinerilor în crearea unui mediu on-line mai sigur, în special în cadrul unor grupuri de lucru formate din tineri. va contribui la sensibilizarea publicului: prin acţiuni adresate copiilor, părinţilor şi profesorilor.
Se va încuraja „efectul de multiplicare” prin schimbul de bune practici în cadrul reţelei de centre naţionale de informare.
Vor fi sprijinite punctele de contact, unde părinţii şi copiii pot primi recomandări privind siguranţa în mediul on-line. va crea o bază de cunoştinţe prin reunirea cercetătorilor care lucrează în domeniul siguranţei on-line a copiilor la nivel european.
Se preconizează crearea unei baze de cunoştinţe cu privire la utilizarea noilor tehnologii de către copii, la efectele asupra acestora şi la riscurile conexe.
Această bază va fi utilizată pentru a mări eficacitatea acţiunilor în desfăşurare din cadrul programului Safer Internet.
Textul adoptat va putea fi accesat aici (alegeti data 22.10.2008) Site tematic al Comisiei Europene
RO
1
LINK
/activities/plenary/ta/calendar.do?language=RO
RO
2
LINK
http://ec.europa.eu/saferinternet
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-007-RO DOC XML V0//RO
-//EP//TEXT IM-PRESS 20081020BRI40079 ITEM-009-RO DOC XML V0//RO
Justiţie şi afaceri interne
Reguli mai clare de divorţ pentru cuplurile internaţionale
2008-10-24 - 10:20
În ce stat ar trebuie să depună cuplurile internaţionale (soţi cu cetăţenii diferite sau cupluri care trăiesc în diferite state membre sau într-un stat membru a cărui cetăţenie nu o deţin) cererea pentru divorţ?
Un regulament UE, adoptat de Parlamentul European susţine eliminarea dificultăţilor cu privire la alegerea statului, în care să se desfăşoare divorţul sau separaţia legală, precum şi a legislaţiei aplicabile.
Anual, la nivel european, aproximativ 350000 de cupluri se căsătoresc, cupluri în care soţii deţin cetăţenii diferite, trăiesc în diferite state membre sau într-un alt stat membru a cărui cetăţenie nu au deţin.
În toate aceste cazuri este vorba de cupluri internaţionale.
Având în vedere de asemenea faptul că 170 000 de divorţuri transfrontaliere au loc în fiecare an în UE, prezentul regulament oferă posibilitatea de a alege tribunalul în care să se desfăşoare procesul de divorţ.
552 de deputaţi europeni s-au exprimat pentru adoptarea raportului elaborat de Evelyne Gebhardt (PSE, Germania), 89 împotrivă şi 35 s-au abţinut.
Divorţ sau divorzio?
Diferenţe mici cu efecte mare Un exemplu: o româncă s-a căsătorit cu un italian în Italia, dar trăiesc în continuare fiecare în ţara sa.
După doi ani se decid să divorţeze şi au posibilitatea de alege tribunalul în care să aibă loc divorţul.
Ceea ce nu este clar, este care legislaţie este aplicabilă deoarece Italia va alege dreptul italian având în vedere că căsătoria a avut loc în Italia.
Pe de altă parte ar putea să se recurgă la dreptul român deoarece România reprezintă centrul intereselor soţiei.
Propunerea Comisiei de modificare a regulamentului în vigoare, cu privire la care Parlamentul European trebuie consultat, nu intenţionează crearea unui sistem standard de divorţ la nivel european, ci să armonizeze regulile cu privire la dispute, care până în momentul de faţă nu sunt prea clare deoarece majoritatea statelor membre UE nu oferă cuplurile internaţionale posibilitatea de a alege legislaţia care se aplică divorţului.
Deseori, rezultatul este fenomenul de „forum shopping” (căutarea jurisdicţiei celei mai favorabile).
Obiectivul propunerii de regulament este să permită cuplurilor să aleagă statul membru şi legislaţia statului , în care doresc să divorţeze, dacă există legături clare definite cu acest stat, precum deţinerea reşedinţei, domiciliul sau locul în care s-a încheiat căsătoria.
Propunerea prevede, de asemenea, posibilitatea de a alege de comun acord instanţa şi legea aplicabilă, care nu ar trebui să aducă atingere drepturilor şi egalităţii şanselor de care beneficiază cei doi soţi.
Prin urmare, judecătorii din statele membre trebuie să realizeze cât de important este ca cei doi soţi să ajungă la o înţelegere cunoscând pe deplin consecinţele legale ale acesteia.
Alegere în plină cunoştinţă de cauză Înainte de a indica instanţa competentă şi legea aplicabilă, este important ca soţii să aibă acces la informaţii actualizate privind principalele aspecte ale legislaţiei naţionale şi comunitare în materie de divorţ şi separaţie legală.
Cu alte cuvinte, cei doi soţi trebuie să fie informaţi în mod corespunzător în legătură cu repercusiunile juridice şi sociale ale alegerii lor în ceea ce priveşte statul şi legislaţia aplicabilă pentru divorţ.
Deoarece un tribunal va fi probabil nevoit să aplice o legislaţie străină, ceea ce poate deveni destul de problematic, este important că instanţă să dispună de un serviciu de consultare adecvat.
În plus, Parlamentul European subliniază că este absolut necesar să fie avute în vedere interesele copiilor în cazul unui divorţ.
Textul adoptat va putea fi accesat aici (alegeti data 21.10.2008) Propunerea Comisiei Europene Reţeaua Europeană Judiciară în materie civilă şi comercială.
Divorţul - informaţii generale
RO
1
LINK
/activities/plenary/ta/calendar.do?language=RO
RO
2
LINK
http://eur-lex.europa.eu/LexUriServ/LexUriServ.do?uri=COM:2006:0399:FIN:IT:PDF
RO
3
LINK
http://ec.europa.eu/civiljustice/divorce/divorce_gen_ro.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-008-RO DOC XML V0//RO
-//EP//TEXT IM-PRESS 20081020BRI40079 ITEM-010-RO DOC XML V0//RO
Justiţie şi afaceri interne
Respecta introducerea scanerelor corporale in aeroporturile UE drepturile fundamentale?
2008-10-24 - 10:20
Parlamentul European a adoptat o rezoluţie referitoare la repercusiunile măsurilor de siguranţă aeriană şi ale scanerelor corporale asupra drepturilor omului, intimităţii, demnităţii personale şi protecţiei datelor.
Parlamentarii europeni îşi exprimă îndoiala faţă de justificare şi necesitatea unor astfel de aparate în aeroporturile UE şi solicită efectuarea unor studii înainte de luarea unei decizii.
Comisia Europeană a propus un proiect de regulament al Comisiei care să completeze normele comune de bază în domeniul securităţii aviaţiei civile, introducând printre metodele permise de verificare a pasagerilor în aeroporturile din UE scanere corporale, adică aparate ce produc imagini scanate care redau corpul omenesc ca şi cum ar fi gol, echivalând cu o percheziţie corporală virtuală.
În cazul utilizării scanerelor corporale, este esenţială existenţa unui cadru european de garantare a drepturilor pasagerilor europeni, pentru a împiedica aplicarea de reglementări diferite în fiecare aeroport.
Potrivit deputaţilor europeni, această măsură propusă de Comisie, nu este numai de natură pur tehnică, ci are repercusiuni serioase asupra dreptului la intimitate, la protecţia datelor şi la demnitate personală şi trebuie, prin urmare, să fie însoţită de garanţii ferme şi adecvate.
Europarlamentarii atrag atenţia că nu s-a promovat nicio dezbatere mai amplă, mai transparentă şi mai deschisă, care să implice pasagerii, părţile interesate şi instituţiile naţionale şi comunitare, pe această temă foarte delicată care afectează drepturile fundamentale ale cetăţenilor.
Deputaţii europeni consideră că nu au fost îndeplinite condiţiile pentru luarea unei astfel de decizii şi solicită Comisiei Europene: realizarea unei evaluări a impactului asupra drepturilor fundamentale; realizarea unei evaluări ştiinţifice şi medicale privind efectul potenţial al unor astfel de tehnologii asupra sănătăţii; realizarea unei evaluări a impactului economic, comercial şi privind raportul costuri-beneficii.
Toate măsurile privind securitatea aviaţiei, inclusiv utilizarea de scanere corporale, ar trebui să respecte principiul proporţionalităţii, aşa cum este justificat şi necesar într-o societate democratică, se arată în rezoluţia adoptată de Parlamentul European.
În rezoluţie se mai menţionează că decizia Comisiei Europene de eliminare treptată a interdicţiei privind lichidele până cel târziu în aprilie 2010 reprezintă un aspect pozitiv.
Textul adoptat va putea fi accesat aici (alegeti data 23.10.2008)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-009-RO DOC XML V0//RO
-//EP//TEXT IM-PRESS 20081020BRI40079 ITEM-011-RO DOC XML V0//RO
Educaţie
Erasmus Mundus II: facilitarea accesului in UE şi promovarea învăţării limbilor străine
2008-10-24 - 10:20
În vederea ameliorării calităţii învăţământului superior şi promovării înţelegerii interculturale prin cooperare cu ţări terţe, deputaţii europeni doresc să amelioreze a doua faza a programului de mobilitate Erasmus Mundus ca de exemplu prin facilitarea demersurilor administrative pentru obţinerea vizei şi promovarea predării şi învăţării a cel puţin două limbi străine.
Potrivit raportoarei Marielle De Sarnez (ALDE, Franţa), învăţământul superior european trebuie să fie competitiv şi să atragă studenţi şi profesori de la universităţi străine , obiectivul principal nefiind acela de a organiza migraţia valorilor ("brain drain"), ci de a oferi o educaţie de înaltă calitate generaţiilor viitoare din statele emergente.
"Erasmus Mundus este un program bun, având în vedere perioada dificilă prin care trecem deoarece oferă o imagine pozitivă a Europei în lume", a declarat raportoarea în cadrul dezbaterii parlamentare.
Programul Erasmus Mundus II privind cooperarea universitară şi mobilitatea studenţească pentru perioada 2009-2013 are la dispoziţie un buget de aproximativ 950 milioane Euro (bugetul pentru 2004-2008 a fost de 296 milioane Euro).
Obiectivul programului este de a promova Uniunea Europeană drept centru de excelenţă universitară, de a atrage studenţi şi cadre universitare prin crearea unor programe universitare comune şi a unor schimburi universitare cu instituţii de învăţământ din ţări terţe.
Faţă de perioada anterioară, cea de-a doua fază a programului include şi programe comune de doctorat, un număr mai mare de burse pentru studenţii europeni, precum şi o cooperare mai intensă cu universităţi din ţări terţe.
Potrivit deputaţilor din cadrul Comisiei pentru cultură şi educaţie, trebuie create măsurile şi condiţiile necesare pentru ca studenţii, doctoranzii, cercetătorii postdoctoranzi şi cadrele didactice universitare din ţările terţe cel mai puţin dezvoltate să se poată întoarce în ţara lor de origine la încheierea sejurului şi pentru a se evita astfel „migraţia valorilor.”
Având în vedere că diversitatea lingvistică reprezintă o prioritate a Uniunii, promovarea predării şi învăţării a cel puţin două limbi străine au o importanţă deosebită în relaţia cu ţările terţe, precum şi pentru studenţii europeni care se deplasează în aceste ţări.
Totodată deputaţii doresc să faciliteze accesul la programe în conformitate cu principiul tratamentului egal şi al non-discriminării şi să asigure o participare echilibrată în ceea ce priveşte egalitatea de gen şi statele de origine.
Statele membre sunt îndemnate să simplifice procedurile în materie de vize, iar studenţii selecţionaţi trebuie să fie informaţi în legătură cu destinaţia unde îşi vor efectua studiile într-un timp rezonabil pentru a putea realiza, în termen rezonabil, demersurile necesare în vederea obţinerii vizei.
Comisia va trebui să asigure că informaţiile legate de viză sunt uşor accesibile.
Textul adoptat va putea fi accesat aici (alegeti data 21.10.2008) Site tematic Erasmus Mundus, Comisia Europeană
RO
1
LINK
/activities/plenary/ta/calendar.do?language=RO
RO
2
LINK
http://ec.europa.eu/education/programmes/mundus/programme/back_en.html
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-010-RO DOC XML V0//RO
-//EP//TEXT IM-PRESS 20081020BRI40079 ITEM-012-RO DOC XML V0//RO
Transport
Un sistem comun de stabilire a taxelor aeroportuare
2008-10-24 - 10:20
Parlamentul European a adoptat, în a doua lectură, un raport legislativ ce stabileşte principii comune pentru stabilirea taxelor aeroportuare din UE.
Deputaţii consideră că aceste reguli trebuie aplicate aeroporturilor ale căror trafic anual depăşeşte 5 milioane de pasageri, în timp ce Comisia propusese iniţial pragul de 1 milion de pasageri.
Cu toate acestea, indiferent de numărul pasagerilor, directiva se va aplica celui mai mare aeroport din fiecare stat membru.
În momentul actual, stabilirea preţurilor pentru utilizarea infrastructurii aeroportuare se efectuează la nivel naţional.
În plus, utilizatorii aeroporturilor nu sunt consultaţi în mod sistematic înainte de determinarea sau modificarea taxelor de aeroport.
Taxele de aeroport reprezintă în medie 4% până la 8% din costurile operaţionale ale operatorilor majori de transport aerian.
De remarcat că prezenta directivă face parte din pachetul "aeroport" care include trei iniţiative majore: propunerea de directivă privind taxele de aeroport, o comunicare privind capacitatea aeroportuară, eficienţă şi siguranţă în Europa şi un raport cu privire la implementarea directivei referitoare la serviciile de asistenţă la sol (ground handling).
Acest pachet se referă, în principal, la rolul aeroporturilor în contextul dezvoltării competitivităţii pieţei aviaţiei europene şi la îmbunătăţirea convergenţei reglementărilor între statele membre.
Potrivit amendamentelor propuse de deputaţii europeni, taxele de aeroport trebuie să fie nediscriminatorii .
Ar trebui să se pună în aplicare o procedură obligatorie pentru consultarea periodică între organele de gestionare a aeroporturilor şi utilizatorii aeroporturilor, oferind posibilitatea fiecărei părţi de a recurge la o autoritate independentă de supraveghere în cazul în care o decizie privind tarifele de aeroport sau modificarea sistemului de tarifare este contestată de utilizatorii aeroporturilor.
Tarifele pentru furnizarea de servicii către pasagerii cu handicap şi cei cu mobilitate redusă din domeniul de aplicare al directivei vor fi excluse din acesta şi se va publica o listă cu aeroporturile cărora se aplică această directivă. „ Taxă de aeroport ” înseamnă o taxă percepută în beneficiul organismului de gestionare a aeroportului şi plătită de utilizatorii aeroportului şi/sau pasagerii aerieni pentru utilizarea instalaţiilor şi serviciilor furnizate în exclusivitate de organismul de gestionare a aeroportului şi care au legătură cu aterizarea, decolarea, iluminarea şi staţionarea aeronavei, gestionarea pasagerilor şi manipularea mărfurilor.
Lista aeroporturilor care ar urma să aplice noile reguli, o dată ce directiva va intra în vigoare: Alicante; Amsterdam/Schiphol; Atena/Eleftherios Venizelos; Barcelona; Berlin-Schoenefeld; Berlin-Tegel; Birmingham; Bourgas; Bratislava; Bristol; Brussels/Brussels-National; Bucureşti/Henri Coandă ; Budapesta/Ferihegy; Catania/Fontanarossa; Dublin; Düsseldorf; Edinburgh; Faro; Frankfurt/Main; Glasgow; Gran Canaria; Hamburg; Hanovra; Helsinki/Vantaa; Iraklion/Nikos Kazantzakis; Kobenhavn/Kastrup, Köln/Bonn; Lanzarote; Larnaka/INTL; Lisabona; Ljubljana; Londra Gatwick; Londra Heathrow; Londra Luton; Londra Stansted; Luxembourg; Lyon Saint-Exupery; Madrid/Barajas; Malaga; Malta/Luqa; Manchester; Marsilia-Provence; Milano/Linate; Milano/Malpensa; München; Newcastle; Nice-Cote d´Azur; Pafos/INTL; Palma de Mallorca; Paris-Charles de Gaulle; Paris/Orly; Praga/Ruzyne; Riga; Rodos/Diagoras; Roma/Fiumicino; Sofia; Stockholm/Arlanda; Stuttgart; Tallinn; Tenerife Sur/Reina Sofia; Timişoara ; Toulouse-Blagnac; Toulouse/CCER; Varna; Veneţia/Tessera; Vilnius; Varşovia/Okecie; Viena/Schwechat.
Textul adoptat va putea fi accesat aici (alegeti data 23.10.2008) Prima lectura în Parlament Pozitia comuna a Consiliului
RO
1
LINK
/activities/plenary/ta/calendar.do?language=RO
RO
3
LINK
/commonpositions/2008/pdf/c6-0259-08_ro.pdf
-//EP//TEXT TA P6-TA-2008-0004 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-011-RO DOC XML V0//RO
-//EP//TEXT IM-PRESS 20081020BRI40079 ITEM-013-RO DOC XML V0//RO
Mediu
Criteriu verde obligatoriu pentru achiziţionarea vehiculelor de către autorităţile publice
2008-10-24 - 10:20
Propunerea de directiva, adoptata în prima lectura de Parlamentul European, se refera la promovarea vehiculelor de transport rutier nepoluante si eficiente din punct de vedere energetic.
Autoritatile publice vor fi obligate sa ia în considerare la achizitionarea vehiculelor nu numai costul acestora, ci si impactul asupra mediului.
Directiva nu se va aplica doar autorităţilor publice, ci se referă şi la vehiculele de transport rutier achiziţionate de entităţi contractante indiferent dacă acestea sunt publice sau private.
În plus, directiva se aplică şi la achiziţionarea de vehicule utilizate pentru transportul public, lăsând insă statelor membre UE libertatea de a exclude achiziţii minore în vederea evitării unei poveri administrative excesive.
Având în vedere că numărul total anual de vehicule achiziţionate de autorităţile publice din UE este de 110 000 autoturisme, 110 000 vehicule comerciale uşoare, 35 000 camioane şi 17 000 autobuze, noua directivă va creşte cererea pentru automobile eficiente din punct de vedere energetic, obligând astfel industria să investească în vehicule nepoluante.
Cel mai important rezultat al compromisului obţinut cu Consiliul este faptul că prezenta directivă este obligatorie, însă oferă o anumită flexibilitate statelor membre UE pentru a transpune prevederile directivei în legislaţia naţională.
Statele membre au posibilitatea de a exonera vehiculele cu destinaţie specială (de exemplu cele din porturi, şantiere de construcţii, aeroporturi, sectorul militar, pompieri sau cele utilizate pentru menţinerea ordini publice etc.)
Intrarea în vigoare şi transpunerea în legislaţia naţională După intrarea în vigoare - 20 de zile de la publicarea sa în Jurnalul Oficial - statele membre au 18 luni la dispoziţie pentru transpunerea directivei în legislaţie naţională.
Date de background În iunie 2006, Comisia PE pentru mediu a respins o propunere similară a Comisiei.
Noua propunere include insă o serie de solicitări ale comisiei parlamentare, precum obiectivul legislaţiei, neutralitatea tehnologiei şi includerea emisiilor CO2.
Rezoluţia a fost adoptată cu 642 voturi pentru, 37 împotrivă şi 24 de abţineri.
Textul adoptat va putea fi accesat aici (alegeti data 22.10.2008)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-012-RO DOC XML V0//RO
-//EP//TEXT IM-PRESS 20081020BRI40079 ITEM-014-RO DOC XML V0//RO
Instituţii
Numirea lui Catherine Margaret Ashton în calitate de membru al Comisiei Europene
2008-10-24 - 10:20
Parlamentul European a aprobat numirea doamnei Catherine Margaret Ashton, Baroneasa Ashton de Upholland, în calitate de membru al Comisiei, responsabil pentru comerţ, pentru perioada restantă din mandatul Comisiei care se va încheia la 31 octombrie 2009.
În urma numirii în cadrul guvernului britanic Peter Mandelson şi-a depus demisia, la 3 octombrie 2008, ca membru al Comisiei Europene, responsabil pentru comerţ.
În data de 20 octombrie a avut loc audierea comisarului desemnat, Baroneasa Catherine Margaret Ashton de Upholland în faţa Comisiei Parlamentului European pentru comerţ internaţional.
Comunicat referitor la audierea comisarului desemnat Ashton în faţa Comisiei parlamentare Site tematic - Audierea comisarului desemnat Ashton
RO
2
LINK
/hearings/commission/2008_10/default_en.htm
-//EP//TEXT IM-PRESS 20081020IPR39975 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20081020BRI40079 FULL-TEXT DOC XML V0//RO
-//EP//TEXT IM-PRESS 20081020BRI40079 ITEM-013-RO DOC XML V0//RO
-//EP//TEXT IM-PRESS 20081020BRI40079 ITEM-COVER-RO DOC XML V0//RO
-//EP//TEXT IM-PRESS 20081020BRI40079 ITEM-001-RO DOC XML V0//RO
-//EP//TEXT IM-PRESS 20081020BRI40079 ITEM-002-RO DOC XML V0//RO
-//EP//TEXT IM-PRESS 20081020BRI40079 ITEM-003-RO DOC XML V0//RO
-//EP//TEXT IM-PRESS 20081020BRI40079 ITEM-004-RO DOC XML V0//RO
-//EP//TEXT IM-PRESS 20081020BRI40079 ITEM-005-RO DOC XML V0//RO
-//EP//TEXT IM-PRESS 20081020BRI40079 ITEM-006-RO DOC XML V0//RO
-//EP//TEXT IM-PRESS 20081020BRI40079 ITEM-007-RO DOC XML V0//RO
-//EP//TEXT IM-PRESS 20081020BRI40079 ITEM-008-RO DOC XML V0//RO
-//EP//TEXT IM-PRESS 20081020BRI40079 ITEM-009-RO DOC XML V0//RO
-//EP//TEXT IM-PRESS 20081020BRI40079 ITEM-010-RO DOC XML V0//RO
-//EP//TEXT IM-PRESS 20081020BRI40079 ITEM-011-RO DOC XML V0//RO
-//EP//TEXT IM-PRESS 20081020BRI40079 ITEM-012-RO DOC XML V0//RO
-//EP//TEXT IM-PRESS 20081020BRI40079 ITEM-013-RO DOC XML V0//RO
-//EP//TEXT IM-PRESS 20081020BRI40079 ITEM-014-RO DOC XML V0//RO
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20081020BRI40079 ITEM-COVER-RO DOC XML V0//RO
-//EP//TEXT IM-PRESS 20081020BRI40079 ITEM-001-RO DOC XML V0//RO
-//EP//TEXT IM-PRESS 20081020BRI40079 ITEM-002-RO DOC XML V0//RO
-//EP//TEXT IM-PRESS 20081020BRI40079 ITEM-003-RO DOC XML V0//RO
-//EP//TEXT IM-PRESS 20081020BRI40079 ITEM-004-RO DOC XML V0//RO
-//EP//TEXT IM-PRESS 20081020BRI40079 ITEM-005-RO DOC XML V0//RO
-//EP//TEXT IM-PRESS 20081020BRI40079 ITEM-006-RO DOC XML V0//RO
-//EP//TEXT IM-PRESS 20081020BRI40079 ITEM-007-RO DOC XML V0//RO
-//EP//TEXT IM-PRESS 20081020BRI40079 ITEM-008-RO DOC XML V0//RO
-//EP//TEXT IM-PRESS 20081020BRI40079 ITEM-009-RO DOC XML V0//RO
-//EP//TEXT IM-PRESS 20081020BRI40079 ITEM-010-RO DOC XML V0//RO
-//EP//TEXT IM-PRESS 20081020BRI40079 ITEM-011-RO DOC XML V0//RO
-//EP//TEXT IM-PRESS 20081020BRI40079 ITEM-012-RO DOC XML V0//RO
-//EP//TEXT IM-PRESS 20081020BRI40079 ITEM-013-RO DOC XML V0//RO
-//EP//TEXT IM-PRESS 20081020BRI40079 ITEM-014-RO DOC XML V0//RO
