Întrebarea pentru timpul afectat întrebărilor H-0422/2010
adresată Comisiei
Perioada de sesiune: septembrie II 2010
Articolul 116 din Regulamentul de procedură
Seán Kelly
(PPE) Subiect: Promovarea cercetării și inovării în sectorul privat
O perioadă de timp destul de considerabilă a fost consacrată discutării celor mai bune modalități de mobilizare a fondurilor UE pentru a încuraja cercetarea și dezvoltarea și, în cele din urmă, inovarea în UE.
Cu toate acestea, fondurile publice nu vor putea alcătui vreodată decât o mică parte din totalul fondurilor alocate unui domeniu atât de important.
Cum intenționează Comisia să acționeze în vederea încurajării unei creșteri în domeniul cercetării, dezvoltării și inovării în sectorul privat, astfel încât să se atingă nivelurile existente în regiuni cum ar fi Statele Unite și Japonia?
Mă refer în mod special la examinarea celor mai bune practici din anumite state membre ale UE.
În opinia Comisiei, care sunt cele mai eficace măsuri care pot fi implementate utilizând instrumentele disponibile pentru a răspândi cele mai bune practici în acest domeniu pe teritoriul UE?
