ÎNTREBARE ORALĂ URMATĂ DE O DEZBATERE O-0017/10
în conformitate cu articolul 115 din Regulamentul de procedură
de
Hannes Swoboda
,
Monika Flašíková Beňová
,
Kinga Göncz
şi
Claude Moraes
, în numele Grupului S&D
Consiliul
Subiect: Al doilea Summit european privind romii
Reflectând responsabilitatea comună a UE și a statelor membre, integrarea romilor a devenit, pe bună dreptate, un subiect european.
Cel de-al doilea Summit european privind romii, găzduit de Președinția spaniolă la 8 aprilie 2010, la Cordoba, reprezintă oportunitatea de a trece în revistă realizările și de a recunoaște viitoarele provocări.
1.
Salutând proiectul de ordine de zi a Summitului privind romii de la Cordoba, intenționează Consiliul să adopte o poziție comună privind politica de finanțare structurală și de preaderare, care să reflecte angajamentul politic european de a folosi pe deplin oportunitățile pe care le oferă aceste fonduri de a promova integrarea romilor și de a garanta că principiile fundamentale comune privind integrarea romilor sunt luate în considerare pe deplin în orice revizuiri ale programelor operaționale și în procedurile de alocare a resurselor?
2.
În special, având în vedere rata scăzută de absorbție a fondurilor structurale și de preaderare în unele state membre și (posibil) candidate, în ce mod vor conlucra statele membre cu Comisia pentru a stimula autoritățile locale să utilizeze mai eficient oportunitățile de finanțare structurală pentru a promova integrarea romilor?
3.
Consiliul, în special troica prezidențială, intenționează, prin consultarea cu Parlamentul European și implicând activ societatea civilă, să prezinte o agendă strategică privind integrarea romilor, inclusiv prioritățile pentru perioada de programare 2014-2020?
4.
Romii se confruntă atât cu discriminarea explicită, cât și implicită, inclusiv cu forme alarmante de violență rasistă, discursuri de incitare la ură, segregare educațională și în viața de zi cu zi și evacuări forțate, dar și cu o formă mai puțin vizibilă de discriminare, prin accesul inechitabil la serviciile publice și la dispozițiile sociale.
Ce acțiuni propune Consiliul pentru a combate atât formele vizibile, cât și cele implicite de discriminare împotriva romilor?
Concluziile Consiliului Afaceri sociale și ocuparea forței de muncă, 9 iunie 2009.
