ÎNTREBARE ORALĂ H-0073/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Vilija Blinkevičiūtė
Consiliul
Subiect: Mesaj-cheie privind egalitatea de gen
Tratatul CE consacră egalitatea de gen ca principiu fundamental al Uniunii Europene și ca unul dintre obiectivele și sarcinile Comunității.
Principiul egalității dintre femei și bărbați este inclus în toate domeniile de acțiune.
Aspectele legate de egalitatea de gen sunt importante pentru creșterea durabilă și competitivitate, pentru abordarea provocărilor demografice, pentru coeziunea economică și socială în UE.
În această perioadă de recesiune economică, menținerea aspectelor legate de egalitatea de gen ca o prioritate pe agendă reprezintă o provocare și menținerea vizibilității aspectelor legate de egalitatea de gen este o modalitate de a o aborda.
În concluziile Consiliului, adoptate la 30 noiembrie 2009, Președinția și Comisia erau invitate să includă o secțiune privind genul în mesajele-cheie care vor fi adoptate de Consiliul EPSCO și prezentate la Consiliul European din primăvara 2010.
Va fi inclus un mesaj-cheie privind egalitatea de gen în EPSCO și va fi prezentat acesta la Consiliul European de primăvară?
