ÎNTREBARE ORALĂ URMATĂ DE O DEZBATERE O-0116/09
în conformitate cu articolul 115 din Regulamentul de procedură
de
Vital Moreira
, în numele Comisia pentru comerţ internaţional
Comisiei
Subiect: Situația zonei euro-mediteraneene de liber schimb (ZLS) în 2010
Unul dintre proiectele generate de procesul de la Barcelona este instaurarea unei ZLS în spațiul mediteranean până în 2010.
Această ZLS trebuie să se bazeze pe o abordare regională și presupune includerea unor rețele de ZLS nord-sud și sud-sud.
Consideră Comisia că stabilirea unei ZLS euro-mediteraneene până în 2010 a fost un obiectiv realist?
Își poate Comisia argumenta răspunsul?
Parlamentul a luat cunoștință despre adoptarea iminentă a unei noi foi de parcurs euro-mediteraneene și despre un posibil nou mecanism de facilitare a comerțului și investițiilor din regiune.
Poate Comisia să furnizeze mai multe detalii privind aspectele și implicațiile practice ale unui asemenea mecanism?
Poate Comisia să comenteze asupra situației acordului de la Agadir și despre impulsul dat de UE pentru revitalizarea acestui acord și, în termeni mai generali, pentru revitalizarea dimensiunii sud-sud a procesului de la Barcelona (Uniunea mediteraneană)?
Poate Comisia să arate cum și-a însușit recomandările studiului de impact privind sustenabilitatea realizat de Universitatea din Manchester de a lua în considerare în cadrul negocierilor coeziunea socială și dezvoltarea durabilă în favoarea cărora pledează de acest studiu?
Poate Comisia să explice Parlamentului care au fost implicațiile renegocierii acordului de asociere cu Siria, după ce acesta fusese înghețat în 2004?
Poate Comisia comenta în legătură cu negocierilor cu Libia și obiectivelor acestora?
Mai multe țări mediteraneene și-au exprimat interesul de a aprofunda și/sau extinde acordurile de comerciale cu UE.
Ar putea Comisia:
să înștiințeze Parlamentul despre această "nouă generație" de acorduri de asociere,
să informeze Parlamentul dacă, având în vedere noile competențe conferite Parlamentului de către Tratatul de la Lisabona în domeniul schimburilor de mărfuri, Comisia ar putea lua în considerare o rezoluție anterioară a PE cu prilejul negocierii acestor noi acorduri?
