Întrebarea cu solicitare de răspuns scris E-5603/2010
adresată Comisiei
Articolul 117 din Regulamentul de procedură
Norica Nicolai (ALDE)
(19 iulie 2010)
Subiect: Desfiinţarea agenţiilor responsabile cu egalitatea de şanse în România
România este membră cu drepturi şi obligaţii depline a UE şi trebuie să respecte Carta drepturilor fundamentale a UE.
Noua Comisie trebuie să consolideze egalitatea de gen, pentru a spori numărul femeilor implicate în procesul de luare a deciziilor şi pentru a combate violenţa împotriva acestora.
În perioada 2004-2009, în România s-au înregistrat 57 795 de cazuri de violenţă în familie, cu 778 de decese, majoritatea victimelor fiind femei şi copii.
Rezoluţia Parlamentului European din 17 iunie 2010 a evidenţiat faptul că actuala criză economică nu trebuie să reprezinte un obstacol în calea implementării politicilor de combatere a discriminării pe criterii de gen.
Din perspectiva celor de mai sus, poate Comisia să răspundă la următoarele întrebări?
1.
Care este poziţia Comisiei în legătură cu decizia guvernului României, adoptată săptămâna trecută, de a desfiinţa agenţiile naţionale pentru egalitatea de gen, pentru protecţia familiei şi a drepturilor copilului şi pentru persoanele cu handicap, în special având în vedere că tocmai aceste categorii de persoane sunt cele mai afectate de criza financiară?
2.
În opinia Comisiei, este această ordonanţă a guvernului conformă cu Tratatul CE, pe care România trebuie să-l respecte în calitate de stat membru şi care stipulează că egalitatea de gen constituie un principiu fundamental al Uniunii Europene, precum şi cu Concluziile Consiliului din 28 mai 2009 care, la punctul 2, precizează că „politicile în domeniul egalităţii de gen sunt instrumente esenţiale pentru asigurarea creşterii economice, în special în contextul Strategiei de la Lisabona”?
