Răspuns dat de dna Ferrero-Waldner în numele Comisiei
(3 iulie 2008)
Comisia acordă o deosebită importanță desfășurării în mod democratic a alegerilor, în conformitate cu standardele europene.
Acest lucru este reflectat în Planul de acțiune PEV (Politica europeană de vecinătate) UE-Moldova.
De asemenea, și Consiliul Europei și OSCE (Organizația pentru Securitate și Cooperare în Europa) și-au exprimat îngrijorarea cu privire la modificările recente ale legii electorale adoptate de Parlamentul Republicii Moldova în aprilie 2008.
Aceasta reprezintă o chestiune care a fost discutată cu partenerii din Republica Moldova ai Comisiei în cadrul Consiliului de cooperare UE – Moldova în 27 mai 2008 și în cadrul reuniunii bilaterale a membrului Comisiei responsabil pentru politica europeană de vecinătate și de relații externe cu președintele Voronin în aceeași zi.
De asemenea, la Consiliul de cooperare, UE a atras atenția asupra faptului că alegerile parlamentare din primăvara lui 2009 trebuie să se deruleze într-un mod democratic și a subliniat importanța aplicării unui tratament corect pentru toate partidele, prin asigurarea de condiții egale pe durata perioadei electorale.
