Joi în plen: cine poluează plăteşte, Zimbabwe, Iran
Instituţii
2008-04-25 - 12:43
Deputaţii europeni au vorbit despre respectarea drepturilor femeilor în Iran
În ultima zi a perioadei de sesiune din aprilie de la Strasbourg, deputaţii europeni au examinat motivaţiile economice pentru protejarea mediului înconjurător - prin impozite şi sistemul comunitar de comercializare a cotelor de emisii - susţinând „instrumentele de piaţă“ care să ajute la punerea în practică a principiului „poluatorul plăteşte“.
La prânz, deputaţii au votat rapoartele dezbătute în plen săptămâna aceasta, apoi au vorbit despre drepturile omului în Zimbabwe, Iran şi Ciad.
Joi, deputaţii europeni au dezbătut un raport al deputatei franceze socialiste Anne Ferreira privind instrumentele de piaţă utilizate în scopuri aferente politicii de mediu şi altor politici conexe, raport bazat pe o carte verde a Comisiei Europene.
Printre instrumentele de piaţă se numără impozitele, revizuirea sistemului comunitar de comercializare a cotelor de emisii, comerţul şi politica în materie de tehnologie.
Protejarea planetei - prin piaţă?
Deputaţii europeni au remarcat faptul că instrumentele de piaţă reprezintă mijloace importante de punere în aplicare a principiului „poluatorul plăteşte“, dar că acestea nu ar trebui să se substituie legislaţiei privind mediul înconjurător.
În timpul dezbaterii, doamna Ferreira a cerut acţiune în acest sens, întrebând care este preţul plătit pentru lipsa acţiunii.
„Sistemul comunitar de comercializare a cotelor de emisii este cel mai bun instrument pentru atingerea obiectivului de reducere a emisiilor cu 20%“, a spus deputatul european britanic John Purvis (Grupul Partidului Popular European (Creştin-Democrat) şi al Democraţilor Europeni).
Neena Gill (Grupul Socialist din Parlamentul European, Marea Britanie) a spus că „este esenţial să facem presiune pentru schimbări de comportament, deoarece cel care poluează cel mai mult trebuie să plătească cel mai mult“.
„Nu ne putem limita acţiunile la sistemul comunitar de comercializare a cotelor de emisii“, a spus deputata europeană Fréderique Ries (Grupul Alianţei Liberalilor şi Democraţilor pentru Europa, Belgia).
Dumneaei a adăugat faptul că fiecare european trebuie să reducă emisiile pe care le produce de opt ori pentru atingerea obiectivelor la nivel european şi a denunţat „tratarea preferenţială a sectorului maritim“.
Voturi joi, în plen
La prânz, deputaţii europeni au votat asupra mai multor rapoarte, printre care o rezoluţie privind diversitatea biologică şi rapoarte despre instrumentele de piaţă utilizate în scopuri aferente politicii de mediu, priorităţile Comisiei Europene pentru anul viitor, reforma Organizaţiei Mondiale a Comerţului şi naufragiul vasului „New Flame“ în Spania.
Drepturile omului în Zimbabwe, Iran, Ciad
Într-o dezbatere privind situaţia din Zimbabwe, deputaţii europeni au denunţat regimul lui Robert Mugabe.
În deschiderea dezbaterii, conservatorul britanic Geoffrey Van Orden a spus că „Mugabe a distrus o ţară care odată a fost prosperă“.
Rezoluţia adoptată în urma dezbaterii cere comisiei electorale din Zimbabwe să facă publice rezultatele alegerilor din 29 martie.
China şi Africa de Sud au fost criticate de câţiva deputaţi europeni pentru sprijinul acordat lui Mugabe.
Deputaţii europeni au mai discutat joi despre situaţia femeilor şi a drepturilor omului în general în Iran.
O rezoluţie adoptată în urma dezbaterii condamnă „în mod ferm reprimarea acţiunilor societăţii civile din Iran“ şi reafirmă condamnarea pedepsei cu moartea de către Parlamentul European.
Textul mai salută eliberarea recentă a lui Khadijeh Moghaddam, chiar dacă aceasta s-a întâmplat doar după plata unui cauţiuni ridicate.
Tot joi, deputaţii europeni au discutat despre situaţia din Ciad, unde 14 state membre UE sprijină forţele de menţinere a păcii.
În Ciad se află peste 250.000 de refugiaţi sudanezi, peste 57.000 de refugiaţi din Republica Centrafricană şi 180.000 de persoane strămutate în interiorul ţării .
Rezoluţia Parlamentului European condamnă persecutarea şi arestarea arbitrară a politicienilor din opoziţie şi a jurnaliştilor.
Textul mai subliniază „nevoia ca politica în Ciad să devină mai reprezentativă din punct de vedere etnic şi geografic“ şi cere statelor membre care nu au participat încă la forţa UE din această ţară să pună la dispoziţie trupe şi materialele necesare, pentru a garanta caracterul european al misiunii.
Birmania: deputaţii europeni solicită extinderea sancţiunilor specifice
Deputaţii europeni au cerut într-o rezoluţie adoptată joi reînnoirea şi extinderea sancţiunilor specifice în Birmania, în special pentru companiile aflate în proprietatea armatei şi grupurile care au legături strânse cu armata, sau ale căror venituri aduc beneficii armatei.
Parlamentul European a mai cerut eliberarea celor 1.800 de prizonieri politici, inclusiv a lui Aung San Suu Kyi, câştigătoarea premiului Saharov oferit de Parlamentul European în 1990.
Deputaţii europeni au mai spus că referendumul privind o constituţie nouă, redactată de regimul militar, nu are nicio legitimitate democratică.
20080418STO27018 Voturile de joi Deputaţii europeni despre mediul înconjurător - pagina de presă (în engleză) Carte verde privind instrumentele de piaţă utilizate în scopuri aferente politicii de mediu şi altor
politici conexe Anne Ferreira - fişă personală Drepturile omului: Zimbabwe, Iran, Ciad - pagina de presă (în engleză) Birmania: deputaţii europeni solicită extinderea sancţiunilor specifice - pagina de presă Cartea verde - definiţie
RO
1
PHOTO
20080425PHT27668.jpg
RO
2
LINK
/news/expert/tous_les_epvotes/default/default_ro.htm
RO
4
LINK
http://eur-lex.europa.eu/LexUriServ/site/ro/com/2007/com2007_0140ro01.pdf
RO
5
LINK
/members/public/yourMep/view.do?name=ferreira&partNumber=1&id=5735&language=RO
RO
8
LINK
/activities/introduction/pad.do;jsessionid=5E38B763C8DD54C9A1F110AEA211B6E9.node2?language=RO
-//EP//TEXT IM-PRESS 20080410BRI26349 ITEM-019-EN NOT XML V0//RO
-//EP//TEXT IM-PRESS 20080423IPR27467 0 NOT XML V0//RO
-//EP//TEXT IM-PRESS 20080423IPR27459 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
