Interzicerea mineritului pe bază de cianuri până la sfârşitul lui 2011
Mediu
Şedinţe plenare
2010-05-05 - 15:42
Deputaţii au votat o rezoluţie care solicită interzicerea generală a utilizării tehnologiilor de minerit pe bază de cianuri în UE până la sfârşitul lui 2011, în vederea prevenirii unor catastrofe ecologice precum cea din 2000 de la Baia Mare.
"Doar prin interzicerea tehnologiilor de minerit pe bază de cianuri" se poate obţine o stare bună din punct de vedere chimic şi de a proteja resursele de apă şi diversitatea biologică, se subliniază în rezoluţia adoptată de Parlamentul European cu 488 voturi în favoare, 48 împotrivă şi 57 de abţineri.
Parlamentul invită Comisia "să propună interzicerea totală a utilizării tehnologiilor de minerit pe bază de cianuri în Uniunea Europeană până la sfârşitul lui 2011, deoarece aceasta este singura modalitate sigură de protejare a resurselor noastre de apă şi a ecosistemelor împotriva poluării cu cianuri în urma activităţilor miniere şi să efectueze, totodată, o evaluare normală a impactului".
În plus, Comisia şi statele membre nu ar trebui "să susţină, direct sau indirect, niciun proiect de minerit care implică utilizarea de tehnologii pe bază de cianuri în UE până când se va aplica interdicţia generală şi nici să nu susţină astfel de proiecte în ţări terţe".
Deputaţii consideră că fiecare companie de exploatare ar trebui să fie obligată "să deţină o asigurare pentru a compensa daunele şi a acoperi toate costurile de remediere pentru restabilirea stării ecologice şi chimice iniţiale, în cazul producerii unui accident sau al unei funcţionări defectuoase".
În final se solicită încurajarea "reconversiei industrială a zonelor în care a fost interzis mineritul pe bază de cianuri prin intermediul unui sprijin financiar adecvat pentru sectoarele industriale nepoluante, pentru energia regenerabilă şi turism".
Dezbatere: 21 aprilie Vot: 5 mai Procedură: rezoluţie a grupurilor politice
20100505IPR74149 Urmăriţi înregistrarea video a dezbaterii din 21 aprilie Întrebarea orală privind interzicerea utilizarii tehnologiilor de minerit pe bază de cianură în UE, 17 martie 2010 Textul adoptat va fi disponibil aici (click 5 mai 2010)
RO
1
LINK
/wps-europarl-internet/frd/vod/player?session=last&currentSei=SEI3&language=ro
RO
3
LINK
/activities/plenary/ta/calendar.do?language=RO
-//EP//TEXT OQ O-2010-0035 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
