ÎNTREBARE CU SOLICITARE DE RĂSPUNS SCRIS E-3379/10
adresată de Rareş-Lucian Niculescu (PPE)
Comisiei
(12 mai 2010)
Subiect: Realocarea fondurilor în cadrul Programului Naţional de Dezvoltare Rurală al României
Programul de renovare şi dezvoltare a satelor din cadrul Programului Naţional de Dezvoltare Rurală al României (Măsura 322 - Renovarea, dezvoltarea satelor, îmbunătăţirea serviciilor de bază pentru economia şi populaţia rurală şi punerea în valoare a moştenirii rurale) a înregistrat o rată a solicitărilor de şapte ori mai mare decât nivelul sumelor disponibile.
Având în vedere importanţa acestui program, autorităţile române doresc o redirecţionare a banilor rămaşi de la alte programe europene, mai puţin solicitate.
Vă rugăm să precizaţi în ce condiţii este posibilă o astfel de redirecţionare.
