P7_TA(2011)0015
Acordul de stabilizare şi de asociere între CE şi Serbia ***
A7-0362/2010
Rezoluţia legislativă a Parlamentului European din 19 ianuarie 2011 referitoare la proiectul de decizie a Consiliului și a Comisiei privind încheierea Acordului de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte (15619/1/2007 – C7-0341/2010 – 2007/0255(NLE))
(Procedura de aprobare)
Parlamentul European,
–
având în vedere proiectul de decizie a Consiliului și a Comisiei (15619/1/2007),
–
având în vedere proiectul de Acord de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte (16005/2007),
–
având în vedere cererea de aprobare prezentată de Consiliu în conformitate cu articolul 217 și articolul 218 alineatul (6) al doilea paragraf litera (a) și alineatul (8) din Tratatul privind funcționarea Uniunii Europene, precum și articolul 101 al doilea paragraf din Tratatul de instituire a Comunității Europene a Energiei Atomice ( C7-0341/2010 ),
–
având în vedere articolul 81 și articolul 90 alineatul (8) din Regulamentul său de procedură,
–
având în vedere recomandarea Comisiei pentru afaceri externe ( A7-0362/2010 ),
1.
aprobă încheierea acordului;
2.
încredințează Președintelui sarcina de a transmite Consiliului, Comisiei, precum și guvernelor și parlamentelor statelor membre și ale Republicii Serbia poziția Parlamentului.
