Întrebarea pentru timpul afectat întrebărilor H-0636/2010
adresată Comisiei
Perioada de sesiune: ianuarie 2011
Articolul 116 din Regulamentul de procedură
Zigmantas Balčytis
(S&D) Subiect: Măsuri suplimentare de sprijin pentru IMM-uri în aplicarea politicii turismului
Industria turismului, ca orice alt sector economic, este din ce în ce mai expus la concurența mondială.
Pentru a rămâne competitivă în sectorul turismului, Uniunea Europeană a stabilit în Tratatul de la Lisabona obiectivul de a promova competitivitatea sectorului și de a crea un mediu favorabil dezvoltării întreprinderilor.
În acest sens, s-au prevăzut obiectivele următoare: promovarea inițiativei în sectorul turismului, îmbunătățirea calității serviciilor turistice și îmbunătățirea competențelor profesionale ale personalului.
Cu toate acestea, întreprinderile din sectorul turismului, care sunt în mare parte IMM-uri, nu vor putea să realizeze singure aceste obiective.
Acest lucru este explicat de mai mulți factori, precum resursele financiare limitate, lipsa lucrătorilor calificați și incapacitatea de a acționa rapid în fața schimbărilor, ceea ce implică în consecință o nevoie de resurse financiare suplimentare.
Consideră Comisia că este necesară dezvoltarea unei strategii coerente, precum și un plan de acțiune detaliat, care să cuprindă măsuri de sprijin specifice pentru IMM-uri și mecanisme de finanțare care ar putea contribui la depășirea dificultăților întâmpinate de acest sector?
