Mary Robinson despre drepturile omului la Parlamentul European
Drepturile omului
2008-06-11 - 10:46
Robinson: „Drepturile omului sunt importante în contextul schimbării climatice“ „Europa este regiunea cea mai puternică în domeniul drepturilor omului“, dar „potenţialul nu este folosit la maxim“ a spus luni Mary Robinson, fost Înalt Comisar ONU pentru drepturile omului.
Într-o reuniune din cadrul Subcomisiei parlamentare pentru Drepturile omului, doamna Robinson şi-a exprimat mulţumirea pentru faptul că „Parlamentul European are o voce din ce în ce mai puternică“.
„De multe ori oamenii care promovează drepturile omului se opun violatorilor şi brutelor […] dar drepturile omului sunt necesare şi pentru crearea unui mediu favorabil unei globalizări bazate pe valori“, a spus doamna Mary Robinson în cadrul reuniunii de la Subcomisia pentru Drepturile Omului.
În felul acesta, „cei săraci vor şti că au drepturi la rândul lor“, a continuat dumneaei.
Doamna Robinson a amintit faptul că Declaraţia Universală a Drepturilor Omului, semnată în 1948, nu se adresează numai statelor semnatare, ci trebuie să fie un ideal către care să tindă „toate popoarele şi toate naţiunile“.
„Orice ţară are probleme în domeniul drepturilor omului“
Deputatul european italian Marco Cappato (Grupul Alianţei Liberalilor şi Democraţilor pentru Europa) a întrebat-o pe doamna Robinson care sunt priorităţile dumneaei în cadrul reformei instituţionale, menţionând ideea lui John McCainn de a înfiinţa o Ligă a democraţiilor şi faptul că ONU are constrângeri precum dreptul de veto al statelor membre.
Doamna Robinson a spus că nu este în favoarea unei Ligi a democraţiilor în contextul instituţional: „definiţia democraţiei puternice are standarde duble şi este ambiguă“, a spus dumneaei. „Puterea ONU vine din faptul că include toate ţările […] Ca membru ONU câştigi experienţă; orice ţară are probleme în domeniul drepturilor omului, de aceea este mai bună abordarea globală“, a mai spus doamna Robinson, adăugând faptul că 85% din populaţia săracă se află „în afara oricăror legi“.
Influenţa asupra generaţiilor viitoare riscă să fie negativă
Stalinismul şi evaluarea corectă a istoriei au fost evocate de deputata europeană Katrin Saks (Grupul Socialist din Parlamentul European, Estonia), care a întrebat: „trebuie să renunţăm la acestea pentru că avem destule probleme diferite acum?“. „ Pentru a evolua “ , a spus doamna Robinson, „trebuie să spunem ce s-a întâmplat […] într-un mod structurat, care respectă şi recunoaşte durerea“.
Deputata europeană maghiară Kinga Gál (Grupul Partidului Popular European (Creştin-Democrat) şi al Democraţilor Europeni) a spus că în Ungaria există un comisar parlamentar responsabil cu generaţiile viitoare şi care abordează probleme precum ecologia, demografia şi drepturile omului - şi a întrebat dacă o iniţiativă similară ar putea fi posibilă la nivel internaţional.
„Este important să înţelegem că putem influenţa negativ generaţiile viitoare“, a spus doamna Robinson, „vocea şi viziunea drepturilor omului sunt importante în contextul schimbării climatice, de exemplu.“ Dumneaei s-a declarat mulţumită de faptul că abordarea acestei probleme s-a schimbat mult în ultimul an şi crede că „Parlamentul European ar putea face foarte multe în acest domeniu“.
Definiţia democraţiei puternice are standarde duble şi este ambiguă.
Mary Robinson
20080605STO30953 Realizing rights (în engleză) The Elders (în engleză) Declaraţia drepturilor omului - ONU (în engleză) Orice om are drepturi (în engleză) Subcomisia drepturile omului Raport referitor la Raportul anual 2007 privind drepturile omului în lume şi politica Uniunii Europene în această privinţă
RO
1
PHOTO
20080610PHT31193.jpg
RO
2
LINK
http://www.realizingrights.org/index.php?option=com_content&task=view&id=46&Itemid=88
RO
3
LINK
http://theelders.org/elders/
RO
4
LINK
http://www.un.org/Overview/rights.html
RO
5
LINK
http://www.everyhumanhasrights.org/
RO
6
LINK
/activities/committees/homeCom.do;jsessionid=F157B70B599775F8CDB2D4CCBACA9722.node1?body=DROI&language=RO
-//EP//TEXT REPORT A6-2008-0153 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
