A6-0388/2008
10.10.2008
*
RAPORT
referitor la propunerea de regulament al Consiliului de modificare a Regulamentului (CE) nr.
639/2004 privind gestionarea flotelor de pescuit înregistrate în regiunile ultraperiferice ale Comunităţii
(COM(2008)0444 – C6‑0298/2008 – 2008/0138(CNS))
Comisia pentru pescuit
Raportor:
Pedro Guerreiro
PE 409.752v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine .
În cazul actelor de modificare, fragmentele preluate ca atare dintr-o dispoziţie existentă pe care Parlamentul doreşte să o modifice, dar pe care Comisia nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidenţierea cu caractere cursive simple este o indicaţie pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................10
PROCEDURĂ...........................................................................................................................12
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de regulament al Consiliului de modificare a Regulamentului (CE) nr.
639/2004 privind gestionarea flotelor de pescuit înregistrate în regiunile ultraperiferice ale Comunităţii
( COM(2008)0444 – C6‑0298/2008 – 2008/0138(CNS) )
(Procedura de consultare)
Parlamentul European,
– având în vedere propunerea Comisiei prezentată Consiliului ( COM(2008)0444 ),
– având în vedere articolul 37 şi articolul 299 al doilea paragraf din Tratatul CE, în temeiul cărora a fost consultat de către Consiliu ( C6-0298/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru pescuit ( A6-0388/2008 ),
1. aprobă propunerea Comisiei astfel cum a fost modificată;
2. invită Comisia să-şi modifice propunerea în consecinţă, în conformitate cu articolul 250 alineatul (2) din Tratatul CE;
3. invită Consiliul să informeze Parlamentul, în cazul în care intenţionează să se îndepărteze de la textul aprobat de acesta;
4. solicită Consiliului să îl consulte din nou, în cazul în care intenţionează să modifice în mod substanţial propunerea Comisiei;
5. încredinţează Preşedintelui sarcina de a transmite Consiliului şi Comisiei poziţia Parlamentului.
Amendamentul
1
Propunere de regulament – act de modificare
Considerentul 3a (nou)
Textul propus de Comisie
Amendamentul
(3a) Pe deasupra, se constată că în regiunile ultraperiferice există flote constituite în majoritate din ambarcaţiuni învechite care datează uneori de peste 30 de ani, astfel încât este indispensabil să se garanteze un ajutor comunitar acordat pentru reînnoirea şi modernizarea acestor flote, în special a flotei artizanale, cu scopul de a ameliora condiţiile de conservare a peştelui, precum şi condiţiile de lucru şi de siguranţă a pescarilor din aceste regiuni;
Amendamentul
2
Propunere de regulament – act de modificare
Considerentul 4
Textul propus de Comisie
Amendamentul
(4) Prin urmare, este oportun să se prelungească , cu încă un an, termenul limită pentru derogarea prevăzută la articolul 2 punctul 5 din Regulamentul (CE) nr.
639/2004.
(4) Prin urmare, este oportun să se prelungească până în 2011 termenul limită pentru derogarea prevăzută la articolul 2 punctul 5 din Regulamentul (CE) nr.
639/2004.
Justificare
Acest amendament urmăreşte să ofere un termen mai realist pentru a putea atinge rezultatele urmărite prin propunerea Comisiei.
Ţinând seama de capacitatea limitată a şantierelor navale, prelungirea până la 31 decembrie 2009, propusă iniţial, pare insuficientă.
O prelungire cu încă trei ani (31 decembrie 2008 – 31 decembrie 2011) ar fi mai adecvată.
Amendamentul
3
Propunere de regulament – act de modificare
Articolul -1 (nou)
Regulamentul (CE) nr.
639/2004
Considerentul 7
Textul propus de Comisie
Amendamentul
Articolul -1
Considerentul 7 din Regulamentul (CE) nr.
639/2004 se elimină.
Justificare
Ţinând seama de constrângerile şi handicapurile structurale permanente înregistrate de regiunile ultraperiferice, recunoscute la articolul 299 din tratat, şi având în vedere Rezoluţia Parlamentului European din 28 septembrie 2005 privind un parteneriat mai puternic pentru regiunile ultraperiferice, măsurile specifice prevăzute de prezentul regulament trebuie să ţină seama de nevoile caracteristice sectorului pescuitului în aceste regiuni.
Amendamentul
4
Propunere de regulament – act de modificare
Articolul -1a (nou)
Regulamentul (CE) nr.
639/2004
Articolul 2 – punctul 2
Textul propus de Comisie
Amendamentul
Articolul -1a (nou)
Articolul 2 punctul 2 din Regulamentul (CE) nr.
639/2004 se înlocuieşte cu următorul text:
„ 2. prin derogare de la articolul 9 alineatul (1) litera (c) punctul (i) din Regulamentul (CE) nr.
2792/1999, se poate acorda un ajutor public pentru modernizarea flotei în ceea ce priveşte tonajul şi/sau puterea , în limitele nivelurilor specifice de referinţă prevăzute la articolul 1 .”
Justificare
Derogările trebuie să respecte nivelurile specifice de referinţă ale capacităţii de pescuit care sunt definite în regulament.
Amendamentul
5
Propunere de regulament – act de modificare
Articolul -1b (nou)
Regulamentul (CE) nr.
639/2004
Articolul 2 – punctul 3
Textul propus de Comisie
Amendamentul
Articolul -1b
Articolul 2 punctul 3 din Regulamentul (CE) nr.
639/2004 se elimină.
Justificare
Ţinând seama de constrângerile şi handicapurile structurale permanente înregistrate de regiunile ultraperiferice, recunoscute la articolul 299 din tratat, şi având în vedere Rezoluţia Parlamentului European din 28 septembrie 2005 privind un parteneriat mai puternic pentru regiunile ultraperiferice, măsurile specifice prevăzute de prezentul regulament trebuie să ţină seama de nevoile caracteristice sectorului pescuitului în aceste regiuni.
Amendamentul
6
Propunere de regulament – act de modificare
Articolul -1c (nou)
Regulamentul (CE) nr.
639/2004
Articolul 2 – punctul 4
Textul propus de Comisie
Amendamentul
Articolul -1c
Articolul 2 punctul 4 din Regulamentul (CE) nr.
639/2004 se înlocuieşte cu următorul text:
„ 4.
Prin derogare de la articolul 9 alineatul (1) litera (a) din Regulamentul (CE) nr.
2792/1999, se poate acorda un ajutor public pentru renovarea navelor de pescuit până la 31 decembrie 2009 .”
.
Amendamentul
7
Propunere de regulament – act de modificare
Articolul 1
Regulamentul (CE) nr.
639/2004
Articolul 2 – punctul 5
Textul propus de Comisie
Amendamentul
La articolul 2 punctul 5 din Regulamentul (CE) nr.
639/2004, data de 31 decembrie 2008 se înlocuieşte cu data de 31 decembrie 2009 .
La articolul 2 punctul 5 din Regulamentul (CE) nr.
639/2004, data de 31 decembrie 2008 se înlocuieşte cu data de 31 decembrie 2011 .
Justificare
Acest amendament urmăreşte să ofere un termen mai realist pentru a putea atinge rezultatele urmărite prin propunerea Comisiei.
Ţinând seama de capacitatea limitată a şantierelor navale, prelungirea până la 31 decembrie 2009, propusă iniţial, pare insuficientă.
O prelungire cu încă trei ani (31 decembrie 2008 – 31 decembrie 2011) ar fi mai adecvată.
Amendamentul
8
Propunere de regulament – act de modificare
Articolul 1a (nou)
Regulamentul (CE) nr.
639/2004
Articolul 6
Textul propus de Comisie
Amendamentul
Articolul 1a
Articolul 6 din Regulamentul (CE) nr.
639/2004 se înlocuieşte cu următorul text:
„Comisia înaintează Parlamentului European şi Consiliului un raport asupra punerii în aplicare a prezentului regulament înaintea expirării derogărilor prevăzute de acesta .
În ceea ce priveşte măsurile menţionate la articolul 2, Comisia propune, după caz, adaptările necesare, în funcţie de evoluţia nevoilor sociale şi economice ale regiunilor în cauză şi de starea resurselor halieutice respective ale acestora.”
EXPUNERE DE MOTIVE
Propunerea Comisiei
Regulamentul (CE) nr.
639/2004 al Consiliului din 30 martie 2004 privind gestionarea flotelor de pescuit înregistrate în regiunile ultraperiferice ale Comunităţii (RU) stabileşte derogări de la programul de intrare/ieşire prevăzut la articolul 13 din Regulamentul (CE) nr.
2371/2002 privind conservarea şi exploatarea durabilă a resurselor piscicole în conformitate cu politica comună în domeniul pescuitului şi de la interdicţia de a folosi fonduri publice pentru modernizarea sau reînnoirea flotei instituită prin Regulamentul (CE) nr.
2792/1999 din 17 decembrie 1999 de definire a modalităţilor şi condiţiilor pentru acţiunile structurale ale Comunităţii în sectorul pescuitului.
Termenul limită pentru respectivele derogări a fost deja prelungit cu un an
Regulamentul (CE) nr.
1646/2006 (JO L 309, 9.11.2006, p.
1). , în urma acordului politic la care a ajuns Consiliul la 19 iunie 2006 cu privire la Fondul European pentru Pescuit (FEP).
Cu toate acestea, din cauza adoptării tardive a instrumentului juridic al Comisiei, care permite statelor membre interesate să acorde ajutoare de stat
Orientări pentru examinarea ajutoarelor de stat pentru pescuit şi acvacultură (JO C 84, 3.4.2008, p.
10). , precum şi din cauza capacităţii limitate a şantierelor navale este imposibilă respectarea termenului limită de 31 decembrie 2008, prevăzut de Regulamentul (CE) nr.
639/2004, pentru intrarea în flotă a navelor de pescuit care beneficiază de ajutoare de stat pentru reînnoire.
Obiectivul propunerii Comisiei este de a prelungi respectivul termen limită cu un an.
Poziţia raportorului
Astfel cum se arată în Regulamentul (CE) nr.°639/2004, „Având în vedere că sectorul pescuitului în regiunile ultraperiferice ale Comunităţii („regiuni ultraperiferice”) este destul de important, ar trebui să se ţină seama de situaţia structurală, socială şi economică specială a acestora, în ceea ce priveşte gestionarea flotelor de pescuit.
În acest scop, dispoziţiile Regulamentului (CE) nr.
2371/2002 privind gestionarea regimurilor de intrare/ieşire şi retragerea obligatorie a capacităţilor, precum şi condiţiile de acces la ajutoarele publice pentru modernizarea şi reînnoirea flotei de pescuit trebuie adaptate la necesităţile acestor regiuni.”
Astfel, ţinând seama de constrângerile şi de handicapurile structurale care afectează regiunile ultraperiferice, recunoscute la articolul 299 din tratat, şi având în vedere poziţiile anterioare ale Parlamentului European, ca de exemplu Rezoluţia sa din 28 septembrie 2005 privind un parteneriat mai puternic pentru regiunile ultraperiferice, în care „reafirmă necesitatea de a sprijini pe viitor renovarea şi modernizarea flotei de pescuit pentru a garanta rentabilitatea şi competitivitatea sectorului”, raportorul sprijină propunerea Comisiei, însă consideră că măsurile specifice stabilite de Regulamentul (CE) n°639/2004 nu trebuie limitate în timp.
Prin urmare, respectându-se limitele specifice de referinţă ale capacităţilor de pescuit definite în regulamentul respectiv, raportorul consideră necesară menţinerea ajutorului pentru reînnoire şi modernizare acordat flotelor de pescuit din RU, în special în ceea ce priveşte flota artizanală, dat fiind faptul că flota din aceste regiuni este constituită în majoritate din ambarcaţiuni învechite care datează uneori de peste 30 de ani.
Continuitatea ajutorului pentru reînnoire şi modernizare acordat flotei este, prin urmare, o condiţie indispensabilă pentru ameliorarea condiţiilor de conservare a peştelui, precum şi a condiţiilor de lucru şi de siguranţă a pescarilor din aceste regiuni.
În avizul său adoptat la 3 aprilie 2008 intitulat „Strategia pentru regiunile ultraperiferice: realizări şi perspective”, Comisia pentru pescuit consideră „necesară luarea de noi măsuri, mai eficace şi independente de criteriile de limitare în timp sau de o evoluţie a stării de bogăţie care s-ar putea datora unor circumstanţe conjuncturale sau artificiale, pentru a promova capacitatea RU de a face faţă constrângerilor şi dezavantajelor structurale permanente la care sunt supuse, în special în sectorul pescuitului”.
Comisia a estimat, de asemenea, că „în ciuda îmbunătăţirilor constatate”, continuă să fie necesare noi investiţii „pentru a reînnoi şi moderniza flotele din regiunile ultraperiferice (RU)” şi că „sistarea alocării de ajutoare comunitare pentru renovarea flotelor va constitui o piedică în depăşirea decalajului faţă de structura flotelor de pe continentul european”.
Prin urmare, raportorul dumneavoastră propune ca regulamentul să fie modificat în consecinţă.
PROCEDURĂ
Titlu
Gestionarea flotelor de pescuit înregistrate în regiunile ultraperiferice
Referinţe
COM(2008)0444 – C6-0298/2008 – 2008/0138(CNS)
Data consultării PE
1.9.2008
Comisia competentă în fond
Data anunţului în plen
PECH
4.9.2008
Comisia (comisiile) sesizată(e) pentru avizare
Data anunţului în plen
REGI
4.9.2008
Avize care nu au fost emise
Data deciziei
REGI
10.9.2008
Raportor(i)
Data numirii
Pedro Guerreiro
15.7.2008
Data adoptării
7.10.2008
Rezultatul votului final
+:
–:
0:
19
1
1
Membri titulari prezenţi la votul final
Elspeth Attwooll, Iles Braghetto, Paulo Casaca, Zdzisław Kazimierz Chmielewski, Emanuel Jardim Fernandes, Carmen Fraga Estévez, Pedro Guerreiro, Heinz Kindermann, Rosa Miguélez Ramos, Marianne Mikko, Philippe Morillon, Seán Ó Neachtain, Maria Grazia Pagano, Struan Stevenson, Margie Sudre, Daniel Varela Suanzes-Carpegna
Membri supleanţi prezenţi la votul final
Vincenzo Aita, Ole Christensen, Constantin Dumitriu, María Isabel Salinas García, Thomas Wise
Data depunerii
10.10.2008
