A6-0214/2009
2.4.2009
*
RAPORT
referitor la propunerea de directivă a Consiliului privind obligaţia statelor membre de a menţine un nivel minimal de rezerve de petrol brut şi/sau de produse petroliere
(COM(2008)0775 – C6‑0511/2008 – 2008/0220(CNS))
Comisia pentru industrie, cercetare şi energie
Raportor:
Miloslav Ransdorf
PE 418.361v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine .
În cazul actelor de modificare, fragmentele preluate ca atare dintr-o dispoziţie existentă pe care Parlamentul doreşte să o modifice, dar pe care Comisia nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidenţierea cu caractere cursive simple este o indicaţie pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................33
AVIZUL Comisiei pentru afaceri economice Şi monetare ............................38
PROCEDURĂ...........................................................................................................................52
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de directivă a Consiliului privind obligaţia statelor membre de a menţine un nivel minimal de rezerve de petrol brut şi/sau de produse petroliere
( COM(2008)0775 – C6‑0511/2008 – 2008/0220(CNS) )
(Procedura de consultare)
Parlamentul European ,
– având în vedere propunerea Comisiei prezentată Consiliului ( COM(2008)0775 ),
– având în vedere articolul 100 din Tratatul CE, în temeiul căruia a fost consultat de către Consiliu ( C6–0511/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru industrie, cercetare şi energie şi avizul Comisiei pentru afaceri economice şi monetare ( A6–0214/2009 ),
1. aprobă propunerea Comisiei astfel cum a fost modificată;
2. invită Comisia să îşi modifice propunerea în consecinţă, în conformitate cu articolul 250 alineatul (2) din Tratatul CE;
3. invită Consiliul să informeze Parlamentul în cazul în care intenţionează să se îndepărteze de la textul aprobat de acesta;
4. solicită Consiliului să îl consulte din nou, în cazul în care intenţionează să modifice în mod substanţial propunerea Comisiei;
5. încredinţează Preşedintelui sarcina de a transmite Consiliului şi Comisiei poziţia Parlamentului.
Amendamentul
1
Propunere de directivă
Considerentul 1
Textul propus de Comisie
Amendamentul
(1) Aprovizionarea Comunităţii cu petrol brut şi cu produse petroliere rămâne o chestiune extrem de importantă, în special pentru sectorul transporturilor şi pentru industria chimică.
(1) Aprovizionarea Comunităţii cu petrol brut şi cu produse petroliere rămâne o chestiune extrem de importantă, în special pentru sectorul transporturilor şi pentru industria chimică şi cea energetică .
Perturbarea aprovizionării cu petrol brut şi cu produse petroliere sau existenţa unor stocuri insuficiente ar putea duce la pierderi financiare importante pentru întreprinderi şi ar putea paraliza alte sectoare economice, precum şi viaţa cotidiană a cetăţenilor UE.
Justificare
Perturbarea aprovizionării cu petrol brut şi cu produse petroliere şi/sau existenţa unor stocuri insuficiente vor avea un efect în lanţ puternic, afectând toate sectoarele.
Amendamentul
2
Propunere de directivă
Considerentul 1a (nou)
Textul propus de Comisie
Amendamentul
(1a) Petrolul brut este şi va rămâne pentru deceniile următoare una din cele mai importante surse de energie primară.
În acelaşi timp, va fi din ce în ce mai greu pentru statele membre să asigure aprovizionarea constantă cu petrol brut la un preţ rezonabil.
Justificare
Importanţa prezentei propuneri de consolidare a securităţii aprovizionării cu energie în cazuri de urgenţă nu ar trebui subestimată.
Chiar dacă atenţia publicului şi a canalelor media se concentrează, din diverse motive, mult mai mult pe alte surse de energie (nucleară, energie din surse regenerabile, gaz), petrolul rămâne cea mai importantă sursă de energie primară în UE.
Amendamentul
3
Propunere de directivă
Considerentul 2
Textul propus de Comisie
Amendamentul
(2) Concentrarea din ce în ce mai intensă a producţiei, diminuarea rezervelor petroliere, precum şi creşterea consumului mondial de produse petroliere contribuie la înmulţirea riscurilor de sincope în aprovizionare.
(2) Concentrarea din ce în ce mai intensă a producţiei, diminuarea rezervelor petroliere, precum şi creşterea constantă a consumului mondial de produse petroliere contribuie la proliferarea riscurilor de sincope în aprovizionare.
Justificare
Având în vedere creşterea neaşteptată a consumului mondial de produse petroliere, a cărei evoluţie în viitor este greu de prevăzut, este necesar să fie subliniat pericolul unor schimbări subite în echilibrul dintre stocurile de petrol şi consumul mondial.
Amendamentul
4
Propunere de directivă
Considerentul 2a (nou)
Textul propus de Comisie
Amendamentul
(2a) Pe lângă măsurile menite să creeze un climat favorabil investiţiilor destinate explorării şi exploatării rezervelor de petrol din interiorul Uniunii Europene şi din afara acesteia – element vital pentru asigurarea stocurilor de petrol pe termen lung -, constituirea unor rezerve de petrol constituie un mijloc dovedit pentru compensarea disfuncţionalităţilor pe termen scurt din aprovizionare.
Justificare
Este necesar să se facă o distincţie între asigurarea pe termen lung a aprovizionării şi pe termen lung şi soluţionarea disfuncţionalităţilor pe termen scurt din aprovizionare.
Prezenta directivă nu priveşte decât acest din urmă caz.
Amendamentul
5
Propunere de directivă
Considerentul 2b (nou)
Textul propus de Comisie
Amendamentul
(2b) Gradul de dependenţă al statelor membre de importurile de petrol, care servesc la satisfacerea nevoilor energetice ale acestora, este extrem de ridicat.
Justificare
Se impune adoptarea unor măsuri care să vizeze atingerea de către statele membre a celui mai înalt nivel posibil de independenţă energetică.
Sursele alternative de energie ar putea veni în susţinerea stocurilor în situaţii de urgenţă şi în perioade de criză.
Amendamentul
6
Propunere de directivă
Considerentul 4a (nou)
Textul propus de Comisie
Amendamentul
(4a) Uniunea Europeană este un actor global şi, prin urmare, politica acesteia de îmbunătăţire a siguranţei aprovizionării cu energie ar trebui să fie inclusă printre obiectivele de politică în relaţiile sale cu ţările candidate şi cu ţările vecine.
Justificare
Ţările candidate şi ţările vecine ar trebui, de asemenea, să aibă în vedere adoptarea unor măsuri preventive.
Amendamentul
7
Propunere de directivă
Considerentul 4b (nou)
Textul propus de Comisie
Amendamentul
(4b) Comisia ar trebui să se asigure că cele opt state membre ale UE care nu sunt membre ale Agenției Internaționale pentru Energie (AIE) 1 sunt implicate de pe poziţii egale în ceea ce privește deciziile şi măsurile luate de Uniunea Europeană în acord cu AIE.
1 Bulgaria, Cipru, Estonia, Letonia, Lituania, Malta, România şi Slovenia.
Justificare
Pentru a favoriza armonizarea sistemului comunitar şi a sistemului Agenţiei Internaţionale pentru Energie (AIE) ar trebui asigurată şi includerea acelor state membre care nu sunt membre ale AIE (Bulgaria, Estonia, Letonia, Lituania, Malta, România, Slovenia şi Cipru).
Amendamentul
8
Propunere de directivă
Considerentul 5a (nou)
Textul propus de Comisie
Amendamentul
(5a) Comisia ar trebui să reprezinte în mod adecvat şi să sprijine interesele statelor membre ale UE care nu sunt membre ale AIE.
Justificare
Interesele tuturor statelor membre ale UE ar trebui sprijinite în mod egal.
Amendamentul
9
Propunere de directivă
Considerentul 7
Textul propus de Comisie
Amendamentul
(7) Concluziile preşedinţiei Consiliului European de la Bruxelles din 8 şi 9 martie 2007 arată că devine din ce în ce mai important si presant ca Uniunea Europeană să instituie o politică integrată în domeniul energiei care să combine măsurile luate la nivel european cu cele luate la nivelul statelor membre.
Prin urmare, apropierea mecanismelor de stocare aplicate în diferitele state membre este esenţială.
(7) Concluziile preşedinţiei Consiliului European de la Bruxelles din 8 şi 9 martie 2007 arată că devine din ce în ce mai important si presant ca Uniunea Europeană să instituie o politică integrată în domeniul energiei care să combine măsurile luate la nivel european cu cele luate la nivelul statelor membre.
Prin urmare, asigurarea compatibilităţii dintre diferitele mecanisme de stocare aplicate în diferitele state membre este esenţială.
Justificare
Obiectivul legislaţiei UE ar trebui să constea în primul rând în asigurarea compatibilităţii, nu a deplinei uniformităţi.
Principiul unei Europe unite în diversitate încă se aplică!
Amendamentul
10
Propunere de directivă
Considerentul 7a (nou)
Textul propus de Comisie
Amendamentul
(7a) Concluziile preşedinţiei Consiliului European din 9 octombrie 2008 subliniază dorinţa Uniunii de a institui mecanisme de solidaritate între statele membre în caz de disfuncţionalităţi referitoare la aprovizionarea cu energie şi sugerează instituirea tuturor instrumentelor necesare în acest sens.
Un sistem eficient pentru menţinerea stocurilor de petrol brut şi/sau de produse petroliere, coordonat la nivel comunitar, este, de asemenea, o componentă importantă a procesului de aplicare a principiului solidarităţii energetice.
Justificare
Ar trebui să fie clar că prezenta propunere este unul dintre instrumentele Uniunii pentru a pune în practică solidaritatea în sectorul energetic.
Recenta criză a gazului dintre Ucraina şi Rusia a demonstrat cât de vulnerabile sunt unele state membre în caz de disfuncţionalitate în aprovizionare şi că doar un răspuns comun al UE la aceste provocări poate atenua efectele negative.
Amendamentul
11
Propunere de directivă
Considerentul 8
Textul propus de Comisie
Amendamentul
(8) Disponibilitatea stocurilor petroliere şi capacitatea de a garanta alimentarea cu energie constituie elemente esenţiale ale siguranţei publice în statele membre şi în Comunitate.
Existenţa în Comunitate a unor organisme sau servicii centrale de stocare contribuie la atingerea acestor obiective.
Pentru ca diferitele state membre să îşi poată utiliza în modul cel mai eficace normele de drept naţional pentru definirea statutului entităţilor centrale de stocare proprii fiecăruia, limitând în acelaşi timp sarcina financiară reprezentată de activităţile de stocare suportată de consumatorii finali , în contextul în care stocurile petroliere pot fi menţinute oriunde în Comunitate şi de către orice organism sau serviciu central înfiinţat în acest scop, este suficientă interzicerea scopului lucrativ al acestora .
(8) Disponibilitatea stocurilor petroliere şi capacitatea de a garanta alimentarea cu energie constituie elemente esenţiale ale siguranţei publice în statele membre şi în Comunitate.
Existenţa în Comunitate a unor organisme sau servicii centrale de stocare ar putea contribui la atingerea în mod rentabil a acestor obiective.
În cazul în care stocurile petroliere pot fi menţinute oriunde în Comunitate şi de către orice organism sau serviciu central înfiinţat în acest scop, statele membre ar trebui să îşi poată utiliza în modul cel mai eficace normele de drept naţional pentru definirea statutului entităţilor centrale de stocare proprii fiecăruia şi a condiţiilor în care delegă activităţile de stocare altor state membre sau altor entităţi , limitând în acelaşi timp sarcina financiară reprezentată de activităţile de stocare suportată de consumatorii finali.
Justificare
Misiunea Europei nu constă în a încuraja o anumită metodă, şi cu atât mai puţin în a promova centralismul, care ar submina principiul subsidiarităţii.
Principiul unei Europe unite în diversitate încă se aplică!
Amendamentul
12
Propunere de directivă
Considerentul 8a (nou)
Textul propus de Comisie
Amendamentul
(8a) Pentru a reduce sarcina financiară suportată de utilizatorii finali, statele membre ar trebui să prevadă o cooperare mai strânsă între entităţile centrale de stocare, precum şi înfiinţarea unor entităţi regionale de stocare.
Justificare
Menţinerea unui nivel minim de rezerve de petrol brut şi/sau de produse petroliere ar putea fi mai rentabilă dacă statele membre îşi intensifică cooperarea.
Instalaţiile comune de stocare pentru anumite regiuni ale UE (regiunea baltică, Cercul Atlantic, Marea Mediterană, Europa Centrală) ar putea fi o opţiune interesantă pentru economisirea banilor publici şi reducerea eforturilor impuse utilizatorului final pentru menţinerea stocurilor petroliere.
Amendamentul
13
Propunere de directivă
Considerentul 9
Textul propus de Comisie
Amendamentul
(9) Date fiind obiectivele legislaţiei comunitare privind stocurile petroliere, alături de preocupările în materie de securitate ale unor state membre, precum şi dorinţa de a creşte rigoarea şi transparenţa mecanismelor de solidaritate între statele membre, este necesară restrângerea la teritoriul naţional a sferei de acţiune a entităţilor centrale care operează fără intermediari.
eliminat
Justificare
Nu există motive pentru care Comisia ar trebui să limiteze o posibilă flexibilizare a obligaţiei de aprovizionare şi să ofere astfel un nou stimulent„entităţilor centrale”.
Amendamentul
14
Propunere de directivă
Considerentul 12
Textul propus de Comisie
Amendamentul
(12) Având în vedere aspectele impuse de instituirea unor politici pentru situaţiile de criză , de apropierea mecanismelor naţionale de stocare şi ţinând seama de imperativul asigurării unei vizibilităţi sporite cu privire la nivelul stocurilor, în special în situaţii de criză, este necesar ca statele membre şi Comunitatea să dispună de mijloace de intensificare a controlului acestor stocuri.
(12) Având în vedere aspectele impuse de instituirea unor politici pentru situaţiile de criză şi de asigurarea compatibilităţii dintre mecanismele naţionale de stocare şi ţinând seama de imperativul asigurării unei vizibilităţi sporite cu privire la nivelul stocurilor, în special în situaţii de criză, este necesar ca statele membre să dispună de mijloace de intensificare a controlului acestor stocuri.
Justificare
Este necesar să se clarifice încă o dată că obiectivul nu constă în uniformizare, ci în asigurarea compatibilităţii.
În plus, controlul nu ar trebui realizat de către Comunitate, acesta ţinând de competenţele statelor membre.
Amendamentul
15
Propunere de directivă
Considerentul 12a (nou)
Textul propus de Comisie
Amendamentul
(12a) În timp ce ar trebui să se asigure statelor membre o flexibilitate suficientă pentru ca să îşi poată alege cele mai potrivite acorduri de stocare în funcţie de specificităţile lor geografice şi organizatorice, ar trebui instituite toate mecanismele necesare pentru a permite în orice moment furnizarea către Comisie a unor date corecte şi sigure privind nivelurile stocurilor.
Justificare
Ar trebui să se clarifice faptul că propunerea vizează să se asigure statelor membre suficientă flexibilitate, conform principiului subsidiarităţii, pentru ca acestea să aleagă cele mai potrivite mecanisme pentru stocurile de petrol, dar, în acelaşi timp, pentru a asigura un sistem eficient şi sigur în caz de disfuncţionalitate neprevăzută în aprovizionare.
Amendamentul
16
Propunere de directivă
Considerentul 12b (nou)
Textul propus de Comisie
Amendamentul
(12b) Ar trebui consolidat rolul statelor membre în menţinerea şi gestionarea stocurilor obligatorii de petrol pentru situaţii de urgenţă.
Justificare
În prezent, doar câteva state membre deţin stocuri petroliere.
Cu toate acestea, experienţa în aceste state membre este pozitivă.
Amendamentul
17
Propunere de directivă
Considerentul 14
Textul propus de Comisie
Amendamentul
(14) Pentru a contribui la sporirea siguranței aprovizionării în Comunitate , este necesar ca nivelul stocurilor care intră în proprietatea statelor membre sau a entităților centrale, denumite „stocuri specifice”, stabilite în urma deciziilor statelor membre, să corespundă nevoilor reale în caz de criză .
Mai mult, acestea trebuie să beneficieze de statut juridic propriu, care să le garanteze disponibilitatea în caz de criză.
În acest scop, statele membre implicate trebuie să ia măsurile necesare în vederea protejării necondiţionate a stocurilor în cauză împotriva oricărei măsuri de executare forţată.
(14) Pentru a contribui la sporirea siguranţei aprovizionării în Comunitate, stocurile disponibile ar trebui, în conformitate cu prezenta directivă, să fie suficiente pentru a face faţă cererii cel puţin pe perioada specificată .
Mai mult, acestea trebuie să beneficieze de statut juridic propriu, care să le garanteze disponibilitatea în caz de criză.
În acest scop, statele membre implicate trebuie să ia măsurile necesare în vederea protejării necondiţionate a stocurilor în cauză împotriva oricărei măsuri de executare forţată.
Justificare
Necesităţile reale în caz de criză nu pot fi cunoscute ex ante, ci doar ex post, întrucât depind de natura şi, mai ales, de durata fiecărei crize în parte.
Mult mai decisivă este disponibilitatea efectivă a rezervelor.
Aceste cantităţi sunt suficiente pentru a depăşi toate disfuncţionalităţile imaginabile din aprovizionare care nu au o motivaţie politică.
În cazul unei disfuncţionalităţi în aprovizionare motivate de considerente de ordin politic şi care durează peste 90 de zile, criza mondială ar impune oricum alte soluţii.
Amendamentul
18
Propunere de directivă
Considerentul 15
Textul propus de Comisie
Amendamentul
(15) Cantităţile care intră în proprietatea acestor entităţi centrale sau a statelor membre trebuie stabilite în acest stadiu la un nivel fixat în mod independent şi voluntar de fiecare dintre statele membre implicate.
(15) Cantităţile care intră în proprietatea acestor entităţi centrale sau a statelor membre trebuie stabilite în acest stadiu la un nivel fixat în prealabil în mod independent şi voluntar de fiecare dintre statele membre implicate.
Justificare
Este necesar ca volumul stocurilor de petrol să fie determinat în prealabil pentru a evita situaţiile de deficit subit de petrol în caz de urgenţă.
Amendamentul
19
Propunere de directivă
Considerentul 18
Textul propus de Comisie
Amendamentul
(18) Frecvenţa întocmirii situaţiilor stocurilor, precum şi termenele în care acestea trebuie puse la dispoziţie, stabilite de Directiva 2006/67/CE, par să difere faţă de diversele sisteme de stocuri petroliere instituite în alte părţi ale lumii.
În rezoluţia cu privire la repercusiunile macroeconomice ale majorării preţului energiei, Parlamentul European şi-a manifestat sprijinul pentru adoptarea unei frecvenţe crescute de informare.
(18) Frecvenţa întocmirii situaţiilor stocurilor, precum şi termenele în care acestea trebuie puse la dispoziţie, stabilite de Directiva 2006/67/CE, par să difere faţă de diversele sisteme de stocuri petroliere instituite în alte părţi ale lumii.
În rezoluţia cu privire la repercusiunile macroeconomice ale majorării preţului energiei, Parlamentul European şi-a manifestat sprijinul pentru adoptarea unei frecvenţe crescute de informare.
În acelaşi timp, este necesar să se garanteze că datele sunt exacte şi nu necesită rectificări săptămânale sau lunare, cum încă se întâmplă frecvent în Uniunea Europeană.
Justificare
Experienţa în alte ţări a arătat, de asemenea, că exactitatea datelor este mai importantă decât publicarea lor săptămânală.
Priorităţile ar trebui stabilite în consecinţă.
Amendamentul
20
Propunere de directivă
Considerentul 21
Textul propus de Comisie
Amendamentul
(21) Aceste obiective impun totodată extinderea obligației de întocmire și de comunicare a situațiilor statistice și în cazul altor stocuri, nu doar al stocurilor de urgență și a stocurilor specifice, precum și necesitatea de a solicita prezentarea acestora pe bază săptămânală .
(21) Aceste obiective impun totodată extinderea obligaţiei de întocmire şi de comunicare a situaţiilor statistice şi în cazul altor stocuri, nu doar al stocurilor de urgenţă şi a stocurilor specifice, precum şi necesitatea de a solicita prezentarea acestora pe bază lunară .
Ţinând seama de rezultatele viitorului studiu de fezabilitate privind eficienţa raportării săptămânale a stocurilor petroliere comerciale, Comisia ar trebui să fie abilitată să solicite statelor membre să transmită săptămânal situaţiile repective, în măsura în care se poate garanta că vor fi necesare doar ajustări minime şi că acest lucru aduce avantaje distincte în ceea ce priveşte transparenţa pieţei.
Justificare
Ar trebui să se clarifice faptul că propunerea vizează să se asigure statelor membre suficientă flexibilitate, conform principiului subsidiarităţii, pentru ca acestea să aleagă cele mai potrivite mecanisme pentru stocurile de petrol, dar, în acelaşi timp, pentru a asigura un sistem eficient şi sigur în caz de disfuncţionalitate neprevăzută în aprovizionare.
Amendamentul
21
Propunere de directivă
Considerentul 23
Textul propus de Comisie
Amendamentul
(23) În situaţiile prezentate Comisiei s-ar putea strecura discrepanţe sau erori.
Este aşadar necesar ca persoanele angajate sau mandatate de către serviciile Comisiei să poată verifica situaţia reală a stocurilor şi documentele utilizate de autorităţile statelor membre.
(23) În situaţiile prezentate Comisiei s-ar putea strecura discrepanţe sau erori.
Este aşadar necesar ca persoanele angajate sau mandatate de către serviciile Comisiei să poată verifica , împreună cu autorităţile de control desemnate ale statului membru, în cazul în care există suspiciuni întemeiate, situaţia reală a stocurilor şi documentele utilizate de autorităţile statelor membre.
Justificare
Responsabilitatea asigurării respectării legislaţiei naţionale revine în primul rând statelor membre.
Prin urmare, Comisia ar trebui abilitată să procedeze la propriile investigaţii numai în cazul în care există motive întemeiate de suspiciune.
Amendamentul
22
Propunere de directivă
Considerentul 25
Textul propus de Comisie
Amendamentul
(25) Protecţia persoanelor fizice în ceea ce priveşte prelucrarea de către statele membre a datelor cu caracter personal este reglementată de Directiva 95/46/CE a Parlamentului European şi a Consiliului din 24 octombrie 1995 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date, în vreme ce protecţia persoanelor fizice în ceea ce priveşte prelucrarea de către Comisie a datelor cu caracter personal este guvernată de Regulamentul (CE) nr.
45/2001 al Parlamentului European şi al Consiliului din 18 decembrie 2000 privind protecţia persoanelor fizice cu privire la prelucrarea datelor cu caracter personal de către instituţiile şi organele comunitare şi privind libera circulaţie a acestor date.
Aceste acte prevăd prelucrarea datelor cu caracter personal doar într-un scop legitim, precum şi ştergerea imediată a datelor personale colectate accidental.
(25) Protecţia persoanelor fizice în ceea ce priveşte prelucrarea de către statele membre a datelor cu caracter personal este reglementată de Directiva 95/46/CE a Parlamentului European şi a Consiliului din 24 octombrie 1995 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date, în vreme ce protecţia persoanelor fizice în ceea ce priveşte prelucrarea de către Comisie a datelor cu caracter personal este guvernată de Regulamentul (CE) nr.
45/2001 al Parlamentului European şi al Consiliului din 18 decembrie 2000 privind protecţia persoanelor fizice cu privire la prelucrarea datelor cu caracter personal de către instituţiile şi organele comunitare şi privind libera circulaţie a acestor date.
Dispoziţiile prezentei directive se aplică fără a se aduce atingere dispoziţiilor cuprinse în Directiva 95/46/CE şi Regulamentul (CE) nr.
45/2001.
Justificare
Unii experţi (inclusiv autoritatea europeană pentru protecţia datelor) recomandă ca în considerent să se precizeze în mod explicit că dispoziţiile directivei nu aduc atingere actelor legislative menţionate.
Ultima frază este redundantă, întrucât există un principiu general conform căruia datele personale nu se păstrează pe o perioadă mai lungă decât este necesar pentru atingerea scopului care au fost colectate sau prelucrate.
Amendamentul
23
Propunere de directivă
Considerentul 29
Textul propus de Comisie
Amendamentul
(29) Având în vedere absența unui nivel minim obligatoriu uniform la nivel comunitar al stocurilor specifice, precum și numărul de mecanisme noi instituite prin prezenta directivă, aplicarea acesteia trebuie să facă obiectul unei evaluări într-un timp relativ scurt de la intrarea în vigoare.
(29) Având în vedere absența unui nivel minim obligatoriu uniform la nivel comunitar al stocurilor specifice şi ţinând seama de studiul actual referitor la rentabilitatea măsurilor de creştere a transparenţei pieţei de petrol, în special prin raportarea săptămânală a stocurilor comerciale de petrol , precum și numărul de mecanisme noi instituite prin prezenta directivă, aplicarea acesteia trebuie să facă obiectul unei evaluări cel târziu în termen de trei ani de la intrarea în vigoare.
Justificare
Comisia tocmai a lansat un studiu de fezabilitate privind prezentarea unui raport săptămânal privind stocurile petroliere comerciale, raport care analizează impactul potenţial al raportării săptămânale, precum şi cele mai bune modalităţi.
Rezultatele acestui studiu de fezabilitate ar trebui luate în calcul la revizuire.
Doar atunci ar trebui să se decidă dacă raportarea săptămânală devine obligatorie sau nu.
Amendamentul
24
Propunere de directivă
Articolul 2 – paragraful 1 – litera e
Textul propus de Comisie
Amendamentul
(e) „decizie internaţională efectivă de punere în circulaţie a stocurilor” se referă la orice decizie în vigoare a consiliului director al Agenţiei Internaţionale pentru Energie care are scopul de a asigura punerea în circulaţie a stocurilor de petrol sau de produse petroliere ale unui stat membru;
(e) „decizie internaţională efectivă de punere în circulaţie a stocurilor” se referă la orice decizie în vigoare a consiliului director al Agenţiei Internaţionale pentru Energie care are scopul de a asigura punerea în circulaţie a stocurilor de petrol sau de produse petroliere ale unui stat membru al AIE ;
Justificare
O decizie adoptată de AIE în vederea punerii în circulaţie a stocurilor reprezintă o decizie a celor douăzeci şi opt de state membre ale AIE, opt dintre acestea nefiind state membre ale UE.
Amendamentul
25
Propunere de directivă
Articolul 2 – paragraful 1 – litera la (nouă)
Textul propus de Comisie
Amendamentul
(la) „situaţii de urgenţă” sunt circumstanţele în care are loc o perturbare considerabilă a aprovizionării cu petrol brut şi/sau cu produse petroliere.
Justificare
Lipseşte definiţia „situaţiei de urgenţă”.
Amendamentul
26
Propunere de directivă
Articolul 3 – alineatul 4
Textul propus de Comisie
Amendamentul
(4) Normele şi metodele de calcul al obligaţiilor de stocare menţionate la prezentul articol pot fi modificate în conformitate cu procedura de reglementare menţionată la articolul 24 alineatul (2).
(4) Normele şi metodele de calcul al obligaţiilor de stocare menţionate la prezentul articol pot fi modificate în conformitate cu procedura de reglementare menţionată la articolul 24 alineatul (2) şi după consultarea experţilor şi a părţilor interesate .
Justificare
Metoda de calculare a obligaţiilor de stocare ar trebui inclusă într-o dispoziţie legislativă, iar modificările aduse acesteia ar trebui să se bazeze pe evaluările şi concluziile experţilor din domeniu.
Acest lucru nu este garantat în cazul modificărilor efectuate în temeiul procedurii de comitet menţionate la articolul 24 alineatul (2).
Amendamentul
27
Propunere de directivă
Articolul 4 – alineatul 3
Textul propus de Comisie
Amendamentul
(3) Normele şi metodele de calcul al nivelului stocurilor menţionate la alineatele (1) şi (2) pot fi modificate în conformitate cu procedura de reglementare menţionată la articolul 24 alineatul (2).
(3) Normele şi metodele de calcul al nivelului stocurilor menţionate la alineatele (1) şi (2) pot fi modificate în conformitate cu procedura de reglementare menţionată la articolul 24 alineatul (2) şi după consultarea experţilor şi a părţilor interesate .
Justificare
Metoda de calculare a obligaţiilor de stocare ar trebui inclusă într-o dispoziţie legislativă, iar modificările aduse acesteia ar trebui să se bazeze pe evaluările şi concluziile experţilor din domeniu.
Acest lucru nu este garantat în cazul modificărilor efectuate în temeiul procedurii de comitet menţionate la articolul 24 alineatul (2).
Amendamentul
28
Propunere de directivă
Articolul 5 – alineatul 1 – paragraful 1
Textul propus de Comisie
Amendamentul
(1) Statele membre asigură în permanență accesibilitatea din punct de vedere fizic și disponibilitatea stocurilor de urgență și a stocurilor specifice definite la articolul 9 care se găsesc pe teritoriile lor naționale.
Totodată, statele membre stabilesc norme cu privire la identificarea, contabilitatea şi controlul stocurilor menţionate, care să permită în orice moment verificarea acestora.
Contabilitatea se ține separat în cazul stocurilor de urgență și a stocurilor specifice care fac parte din stocurile deținute de operatorii economici sau care sunt combinate cu acestea.
(1) Statele membre asigură în permanență accesibilitatea din punct de vedere fizic și disponibilitatea stocurilor de urgență și a stocurilor specifice definite la articolul 9 care se găsesc pe teritoriile lor naționale.
Totodată, statele membre stabilesc norme cu privire la identificarea, contabilitatea şi controlul stocurilor menţionate, care să permită în orice moment verificarea acestora.
Aceste norme se stabilesc cu acordul prealabil al Comisiei.
Contabilitatea se ține separat în cazul stocurilor de urgență și a stocurilor specifice care fac parte din stocurile deținute de operatorii economici sau care sunt combinate cu acestea.
Justificare
Acordul prealabil cu privire la normele de responsabilitate ar duce la apropierea metodelor aplicate de diferitele state membre, fapt care va facilita controalele ulterioare.
Amendamentul
29
Propunere de directivă
Articolul 6 – alineatul 1 – paragraful 1
Textul propus de Comisie
Amendamentul
(1) Fiecare stat membru instituie un registru detaliat, actualizat permanent, al tuturor stocurilor de urgență menținute în beneficiul său și care nu constituie stocuri specifice în înțelesul articolului 9.
Acest registru conţine în principal toate informaţiile care permit localizarea precisă a stocurilor în cauză şi stabilirea cantităţilor, a proprietarului, precum şi natura exactă a acestora, prin referire la categoriile identificate în anexa C punctul 3.1 alineatul (1) din Regulamentul nr. ******** al Parlamentului European şi al Consiliului din ******** privind statisticile energetice.
(1) Fiecare stat membru instituie un registru detaliat, actualizat permanent, al tuturor stocurilor de urgență menținute în beneficiul său și care nu constituie stocuri specifice în înțelesul articolului 9.
Acest registru conţine în special informaţii privind depozitul, rafinăria sau locul de stocare în care se află stocurile în cauză, precum şi cantităţile de stocuri, proprietarul acestora şi natura lor exactă, cu trimitere la categoriile identificate în anexa C punctul 3.1 alineatul (1) din Regulamentul nr.
1099/2008 al Parlamentului European şi al Consiliului din 22 octombrie 2008 privind statisticile energetice*.
* JO L 304, 14.11.2008, p.1
Justificare
Experienţa statelor membre arată că rapoartele lunare şi localizarea la nivelul instalaţiei sunt suficiente pentru a atinge obiectivele de verificare şi transparenţă.
Amendamentul
30
Propunere de directivă
Articolul 6 – alineatul 1 – paragraful 2
Textul propus de Comisie
Amendamentul
În termen de 30 de zile de la încheierea fiecărui an calendaristic, statele membre transmit Comisiei o copie a registrului stocurilor care arată situaţia acestora în ultima zi a anului în cauză.
În termen de 45 de zile de la încheierea fiecărui an calendaristic, statele membre transmit Comisiei o copie a registrului stocurilor care arată situaţia acestora în ultima zi a anului în cauză.
Justificare
Datele cuprinse în registru sunt de o natură sensibilă din punct de vedere strategic şi, prin urmare, ar trebui să fie disponibile entităţii destinatare numai sub rezerva unui control minuţios.
Amendamentul
31
Propunere de directivă
Articolul 6 – alineatul 1 – paragraful 3a (nou)
Textul propus de Comisie
Amendamentul
Comisia asigură confidenţialitatea datelor individuale cuprinse în registre.
Justificare
Datele cuprinse în registru sunt de o natură sensibilă din punct de vedere strategic şi, prin urmare, ar trebui să fie disponibile entităţii destinatare numai sub rezerva unui control minuţios.
Amendamentul
32
Propunere de directivă
Articolul 7 – alineatul 3 – paragraful 2a (nou)
Textul propus de Comisie
Amendamentul
În cazul în care aceste obligaţii sunt delegate printr-un acord statului membru pe teritoriul căruia se află stocurile respective sau entităţii centrale de stocare instituite de acel stat membru, acordul respectiv va cuprinde dispoziţii care stabilesc:
(a) responsabilitatea statului membru sau a entităţii centrale de stocare de a asigura mereu informaţii corecte privind nivelul stocurilor;
(b) calendarul pentru livrarea acestor stocuri de urgenţă achiziţonate, constituite, întreţinute sau gestionate pe teritoriul său către statul membru care a delegat aceste sarcini;
(c) sancţiuni eficiente, proporţionale şi cu efect de descurajare, în cazul în care statul membru sau entitatea centrală de stocare nu îndeplineşte condiţiile specificate în acord.
Justificare
În trecut au existat îndoieli în privinţa eficacităţii şi siguranţei aplicării acordurilor dintre statele membre în caz de disfuncţionalitate gravă în materie de aprovizionare.
Legislaţia actuală are ca scop stabilirea unor norme clare pentru acorduri, prin care un stat membru îşi deleagă obligaţia unui alt stat membru.
În acest scop, orice acord trebuie să conţină dispoziţii clare privind anumite responsabilităţi, ceea ce va asigura o aplicare eficace şi sigură în cazul unei crize.
Amendamentul
33
Propunere de directivă
Articolul 7 – alineatul 4 – litera b
Textul propus de Comisie
Amendamentul
(b) de a publica cu cel puţin 6 luni în avans condiţiile în care oferă operatorilor economici aceste servicii.
(b) de a publica cu cel puţin 3 luni în avans condiţiile în care oferă operatorilor economici aceste servicii.
Amendamentul
34
Propunere de directivă
Articolul 8 – alineatul 1 – paragraful 1 – litera b
Textul propus de Comisie
Amendamentul
(b) uneia sau mai multor alte entităţi centrale de stocare care au capacitatea de a menţine astfel de stocuri sau
(b) uneia sau mai multor alte entităţi centrale de stocare care au capacitatea de a menţine astfel de stocuri , cu condiţia încheierii unui acord între statul membru respectiv şi statele membre în care urmează să se păstreze stocurile, sau
Justificare
Repartiţia geografică a stocurilor are un impact considerabil asupra siguranţei aprovizionării statelor membre, precum şi asupra rapidităţii şi eficacităţii acţiunilor luate în cazul apariţiei unor dezechilibre.
Statele membre ar trebui să îşi păstreze influenţa în luarea deciziilor cu privire la alocarea acestor stocuri.
Amendamentul
35
Propunere de directivă
Articolul 9 – alineatul 1 – paragraful 1
Textul propus de Comisie
Amendamentul
(1) Fiecare stat membru se poate angaja irevocabil să mențină un nivel minimal, calculat în număr de zile de consum, de stocuri petroliere care îndeplinesc condițiile de la prezentul articol (denumite „stocuri specifice”).
(1) Fiecare stat membru se poate angaja să menţină un nivel minimal, calculat în număr de zile de consum, de stocuri petroliere care îndeplinesc condiţiile de la prezentul articol (denumite „stocuri specifice”).
Justificare
Obligaţia irevocabilă de menţinere a unor stocuri specifice ar putea descuraja statele membre de la constituirea de stocuri specifice şi nu ţine seama de posibilele modificări ale condiţiilor externe de pe piaţa energetică.
Amendamentul
36
Propunere de directivă
Articolul 9 – alineatul 3 – partea introductivă
Textul propus de Comisie
Amendamentul
(3) Stocurile specifice se compun exclusiv din următoarele categorii de produse, definite în anexa B punctul 4 din Regulamentul (CE) nr. ******** al Parlamentului European și al Consiliului din ******** privind statisticile energetice :
(3) Stocurile specifice se pot compune exclusiv din următoarele categorii de produse, care trebuie să se conformeze legislaţiei comunitare, în special în privinţa normelor pentru carburanţi şi protecţia mediului, definite în anexa B punctul 4 din Regulamentul (CE) nr.
1099/2008 :
Justificare
Ar trebui să fie clar că stocurile dedicate pot acoperi doar produse care sunt în conformitate cu legislaţia UE.
Importurile care nu au fost încă procesate în vederea respectării normelor UE pentru carburanţi şi legislaţia în domeniul mediului nu pot fi utilizate în mod eficient în cazul unei crize, fără a pune în pericol funcţionarea pieţei comune şi aplicarea acquis-ului comunitar.
Amendamentul
37
Propunere de directivă
Articolul 9 – alineatul 5 – paragraful 1
Textul propus de Comisie
Amendamentul
(5) Fiecare stat membru care a decis să mențină stocuri specifice transmite Comisiei o notificare, care se publică în Jurnalul Oficial al Uniunii Europene, în care precizează, pentru fiecare categorie, nivelul stocurilor specifice pe care se angajează irevocabil să le mențină în permanență.
Nivelul minim astfel notificat este singurul obligatoriu și se aplică în mod identic pentru toate categoriile de stocuri specifice utilizate de statul membru.
(5) Fiecare stat membru care a decis să menţină stocuri specifice transmite Comisiei o notificare, care se publică în Jurnalul Oficial al Uniunii Europene, în care precizează, pentru fiecare categorie, nivelul stocurilor specifice pe care se angajează să le menţină în permanenţă , precum şi perioada pentru care îşi asumă acest angajament .
Nivelul minim astfel notificat este singurul obligatoriu și se aplică în mod identic pentru toate categoriile de stocuri specifice utilizate de statul membru.
Justificare
Obligaţia irevocabilă de menţinere a unor stocuri specifice ar putea descuraja statele membre de la constituirea de stocuri specifice şi nu ţine seama de posibilele modificări ale condiţiilor externe de pe piaţa energetică.
Amendamentul
38
Propunere de directivă
Articolul 10 – alineatul 1 – paragraful 1
Textul propus de Comisie
Amendamentul
(1) Fiecare stat membru instituie și actualizează în permanență un registru detaliat al tuturor stocurilor specifice pe care le deține pe teritoriul național.
Acest registru cuprinde în special toate informaţiile care permit localizarea exactă a stocurilor respective.
(1) Fiecare stat membru instituie şi actualizează în permanenţă şi lunar un registru detaliat al tuturor stocurilor specifice pe care le deţine pe teritoriul naţional.
Acest registru cuprinde în special informaţii privind depozitul, rafinăria sau locul de stocare în care se află stocurile respective.
Amendamentul
39
Propunere de directivă
Articolul 10 – alineatul 1 – paragraful 2
Textul propus de Comisie
Amendamentul
În termen de 8 zile de la o eventuală solicitare din partea serviciilor Comisiei, statele membre transmit Comisiei o copie a registrului.
Respectivele solicitări pot fi făcute în termen de maxim 10 ani de la data la care se referă datele solicitate.
În termen de 10 zile de la o eventuală solicitare din partea serviciilor Comisiei, statele membre transmit Comisiei o copie a registrului.
Respectivele solicitări pot fi făcute în termen de maxim trei ani de la data la care se referă datele solicitate.
Justificare
Rezervele obligatorii reprezintă un instrument utilizat pentru gestionarea crizelor şi nu necesită colectarea constantă a datelor.
În cazul în care Comisia doreşte să verifice respectarea obligaţiilor în ceea ce priveşte rezervele obligatorii, sunt suficiente informaţiile aferente ultimilor trei ani.
Comisia are datoria de a-şi actualiza verificările.
Amendamentul
40
Propunere de directivă
Articolul 11 – paragraful 1a (nou)
Textul propus de Comisie
Amendamentul
Orice acord între statele membre şi o entitate centrală de stocare conţine dispoziţii care stabilesc:
(a) responsabilitatea statului membru sau a entităţii centrale de stocare de a asigura mereu informaţii corecte privind nivelul stocurilor;
(b) calendarul pentru livrarea acestor stocuri de urgenţă achiziţonate, constituite, întreţinute sau gestionate pe teritoriul său către statul membru care a delegat aceste sarcini;
(c) sancţiuni eficiente, proporţionale şi cu efect de descurajare, în cazul în care statul membru sau entitatea centrală de stocare nu îndeplineşte condiţiile specificate în acord.
Justificare
În trecut au existat îndoieli în privinţa eficacităţii şi siguranţei aplicării acordurilor dintre statele membre în caz de disfuncţionalitate gravă în materie de aprovizionare.
Legislaţia actuală are ca scop stabilirea unor norme clare pentru acorduri, prin care un stat membru îşi deleagă obligaţia unui alt stat membru.
În acest scop, orice acord trebuie să conţină dispoziţii clare privind anumite responsabilităţi, ceea ce va asigura o aplicare eficace şi sigură în cazul unei crize.
Amendamentul
41
Propunere de directivă
Articolul 15
Textul propus de Comisie
Amendamentul
(1) Statele membre comunică Comisiei o situaţie statistică săptămânală referitoare la nivelurile stocurilor comerciale deţinute pe teritoriul naţional.
Totodată, statele membre se asigură că datele cu caracter sensibil sunt protejate şi se abţin de la a menţiona numele proprietarilor stocurilor în cauză.
(1) Statele membre comunică Comisiei o situaţie statistică lunară referitoare la nivelurile stocurilor comerciale deţinute pe teritoriul naţional.
Totodată, statele membre se asigură că datele cu caracter sensibil sunt protejate şi se abţin de la a menţiona numele proprietarilor stocurilor în cauză.
(2) Pe baza situaţiilor care îi sunt transmise de statele membre, Comisia publică o situaţie statistică săptămânală referitoare la stocurile comerciale din Comunitate, utilizând nivelurile agregate ale acestora.
(2) Pe baza situaţiilor care îi sunt transmise de statele membre, Comisia publică o situaţie statistică lunară referitoare la stocurile comerciale din Comunitate, utilizând nivelurile agregate ale acestora.
(3) Comisia adoptă normele de aplicare a alineatelor (1) şi (2) în conformitate cu procedura de reglementare menţionată la articolul 24 alineatul (2).
(3) Comisia adoptă normele de aplicare a alineatelor (1) şi (2) în conformitate cu procedura de reglementare menţionată la articolul 24 alineatul (2).
(3a) Comisia poate, în conformitate cu evaluarea prevăzută la articolul 23, să solicite statelor membre să transmită o situaţie săptămânală în locul unei situaţii lunare a nivelurilor stocurilor petroliere comerciale în cazul în care, în urma unei analize amănunţite a fezabilităţii şi eficacităţii situaţiilor statistice săptămânale, se constată că acestea aduc o contribuţie considerabilă la transparenţa pieţei şi că datele colectate astfel nu necesită ulterior rectificări de rutină semnificative.
Justificare
Este necesar să se evalueze consecinţele înainte de prezentarea dispoziţiilor propuse.
Nu s-a procedat la evaluarea efectului solicitării unei sinteze statistice săptămânale în locul uneia lunare.
În consecinţă, această modificare nu ar trebui să aibă loc înainte de a se cunoaşte rezultatele studiului, care trebuie neapărat luate în considerare.
Amendamentul
42
Propunere de directivă
Articolul 19 – alineatul 1
Textul propus de Comisie
Amendamentul
(1) Serviciile Comisiei pot decide în orice moment să angajeze acțiuni de control în statele membre cu privire la stocurile de urgență și la stocurile specifice.
La pregătirea acestora, serviciile Comisiei pot solicita avizul grupului de coordonare.
(1) Serviciile Comisiei pot decide , dacă există motive întemeiate de suspiciune, să angajeze acţiuni de control în statele membre cu privire la stocurile de urgenţă şi la stocurile specifice.
La pregătirea acestora, serviciile Comisiei pot solicita avizul grupului de coordonare.
Justificare
În conformitate cu principiul subsidiarităţii, monitorizarea este o responsabilitate a statelor membre, iar Comisia ar trebui să procedeze la propriile investigaţii numai în cazul în care există motive întemeiate de suspiciune.
Amendamentul
43
Propunere de directivă
Articolul 19 – alineatul 2
Textul propus de Comisie
Amendamentul
(2) Obiectivele acţiunilor de control vizate la alineatul (1) nu includ colectarea de date cu caracter personal.
Datele cu caracter personal găsite sau dezvăluite în timpul controalelor nu se colectează şi nici nu se iau în considerare, iar în caz de colectare accidentală, acestea se distrug fără întârziere.
(2) Obiectivele acţiunilor de control vizate la alineatul (1) nu includ prelucrarea datelor cu caracter personal.
Datele cu caracter personal găsite sau dezvăluite în timpul controalelor nu se colectează şi nici nu se iau în considerare, iar în caz de colectare accidentală, acestea se distrug fără întârziere.
Justificare
Pentru alinierea terminologiei la cea utilizată în legislaţia privind protecţia datelor şi pentru a împiedica eventualele interpretări eronate, se recomandă înlocuirea termenului „colectare” cu „prelucrare”.
Amendamentul
44
Propunere de directivă
Articolul 19 – alineatul 4
Textul propus de Comisie
Amendamentul
(4) Statele membre se asigură că, în cadrul desfășurării controalelor menționate la alineatul (1), persoanele responsabile cu menținerea și gestionarea stocurilor de urgență și a stocurilor specifice de pe teritoriile lor naționale colaborează cu angajații Comisiei sau cu persoanele mandatate de aceasta .
(4) Statele membre se asigură că, în cadrul desfăşurării controalelor menţionate la alineatul (1), persoanele responsabile cu menţinerea şi gestionarea stocurilor de urgenţă şi a stocurilor specifice de pe teritoriile lor naţionale colaborează cu angajaţii autorizaţi sau agenţii autorizaţi ai Comisiei.
Justificare
Având în vedere sensibilitatea informaţiilor privind stocurile petroliere de urgenţă, ar trebui să fie foarte clar că angajaţii Comisiei trebuie să fie autorizaţi în mod special pentru efectuarea vizitelor de control.
Amendamentul
45
Propunere de directivă
Articolul 19 – alineatul 7
Textul propus de Comisie
Amendamentul
(7) Statele membre iau măsurile necesare pentru a garanta conservarea datelor, situațiilor și documentelor referitoare la stocurile de urgență și la stocurile specifice pentru o perioadă de minim 10 ani .
(7) Statele membre iau măsurile necesare pentru a garanta conservarea datelor, situațiilor și documentelor referitoare la stocurile de urgență și la stocurile specifice pentru o perioadă de minim trei ani .
Justificare
Rezervele obligatorii reprezintă un instrument utilizat pentru gestionarea crizelor şi nu necesită colectarea constantă a datelor.
În cazul în care Comisia doreşte să verifice respectarea obligaţiilor în acest sens, este suficientă examinarea ultimilor trei ani.
Comisia are datoria de a-şi actualiza verificările.
Amendamentul
46
Propunere de directivă
Articolul 21 – alineatele 3 şi 4
Textul propus de Comisie
Amendamentul
(3) În situația existenței unei decizii internaționale efective de punere în circulație a stocurilor, statele membre implicate își pot utiliza stocurile de urgență și stocurile specifice în vederea îndeplinirii obligațiilor internaționale care decurg din respectiva decizie.
În această situaţie, statele membre în cauză informează imediat Comisia, care poate convoca grupul de coordonare sau poate proceda la consultarea membrilor acestuia pe cale electronică în vederea evaluării efectelor acestei puneri în circulaţie a stocurilor.
(3) Comisia acţionează în strânsă cooperare cu alte organizaţii internaţionale care au puterea de a lua o decizie privind punerea în circulaţie a stocurilor şi consolidează coordonarea multilaterală şi bilaterală a acestor aspecte pe plan mondial.
În situația existenței unei decizii internaționale efective de punere în circulație a stocurilor, statele membre implicate își pot utiliza stocurile de urgență și stocurile specifice în vederea îndeplinirii obligațiilor internaționale care decurg din respectiva decizie.
În această situaţie, statele membre în cauză informează imediat Comisia, care poate convoca grupul de coordonare sau poate proceda la consultarea membrilor acestuia pe cale electronică în vederea evaluării efectelor acestei puneri în circulaţie a stocurilor.
(4) În cazul în care intervin dificultăţi în aprovizionarea Comunităţii sau a unui stat membru cu petrol brut sau cu produse petroliere, Comisia convoacă grupul de coordonare în cel mai scurt timp posibil, la solicitarea unui stat membru sau din proprie iniţiativă.
Grupul de coordonare examinează situaţia.
Comisia stabileşte dacă există sau nu o disfuncţionalitate gravă în aprovizionare.
(4) În cazul în care intervin dificultăţi în aprovizionarea Comunităţii sau a unui stat membru cu petrol brut sau cu produse petroliere, Comisia convoacă grupul de coordonare în cel mai scurt timp posibil, la solicitarea unui stat membru sau din proprie iniţiativă.
Fiecare stat membru se asigură că poate fi reprezentat, fizic sau prin mijloace electronice, la o reuniune a grupului de coordonare în termen de 24 de ore de la convocarea reuniunii.
Grupul de coordonare examinează situaţia pe baza angajamentului faţă de principiul solidarităţii între statele membre şi a unei evaluări obiective a impactului economic şi social, iar Comisia stabileşte , pe baza evaluării făcute de grupul de coordonare, dacă există sau nu o disfuncţionalitate gravă în aprovizionare.
În cazul în care se constată existenţa unei disfuncţionalităţi grave în aprovizionare, Comisia poate autoriza punerea în circulaţie totală sau parţială a cantităţilor propuse în acest scop de către statele membre implicate.
În cazul în care se constată existenţa unei disfuncţionalităţi grave în aprovizionare, Comisia poate autoriza punerea în circulaţie totală sau parţială a cantităţilor propuse în acest scop de către statele membre implicate.
Justificare
Independent de respectarea principiului solidarităţii energetice pe bază confederală, niciun stat membru nu ar trebui să fie în niciun caz obligat, mai ales printr-o decizie adoptată de un organism neales, să renunţe la resursele petroliere fără deplinul său consimţământ prealabil.
Amendamentul
47
Propunere de directivă
Articolul 23
Textul propus de Comisie
Amendamentul
În termen de trei ani de la intrarea în vigoare a prezentei directive, Comisia procedează la o evaluare a implementării acesteia și examinează în special oportunitatea impunerii tuturor statelor membre a unui nivel minim obligatoriu al stocurilor specifice.
În termen de cel mult trei ani de la intrarea în vigoare a prezentei directive, Comisia procedează la o evaluare a implementării acesteia şi examinează în special:
(a) dacă informaţiile privind stocurile sunt corecte şi transmise la timp;
(b) dacă nivelurile stocurilor petroliere comerciale vor fi raportate săptămânal sau lunar;
(c) oportunitatea impunerii tuturor statelor membre a unui nivel minim obligatoriu al stocurilor specifice pe o perioadă mai mare de timp .
Justificare
Revizuirea trebuie să ia în considerare cea mai potrivită capacitate a stocurilor (90 sau 120 de zile), precum şi rezultatele studiului de fezabilitate procedurii de prezentare a unui raport săptămânal privind stocurile petroliere comerciale, care tocmai a fost lansat de Comisie.
În plus, trebuie să evalueze dacă problemele de raportare, care au fost principala cauză pentru care Comisia a propus o nouă legislaţie, au fost rezolvate în mod eficient.
Amendamentul
48
Propunere de directivă
Articolul 26 – alineatul 1 – paragraful 1
Textul propus de Comisie
Amendamentul
(1) Statele membre pun în aplicare actele cu putere de lege şi actele administrative necesare pentru a se conforma prezentei directive până cel târziu la 31 decembrie 20XX.
Statele membre comunică de îndată Comisiei textul dispoziţiilor respective şi un tabel de corespondenţă între respectivele dispoziţii şi prezenta directivă.
(1) Statele membre pun în aplicare actele cu putere de lege şi actele administrative necesare pentru a se conforma prezentei directive până cel târziu la 31 decembrie 20XX , cu excepţia statelor membre care beneficiază de o perioadă de tranziţie în ceea ce priveşte constituirea stocurilor de petrol şi/sau produse petroliere în temeiul Tratatului de aderare la Uniunea Europeană, pentru care termenul punerii în aplicare este cel al expirării perioadei de tranziţie .
Statele membre comunică de îndată Comisiei textul dispoziţiilor respective şi un tabel de corespondenţă între respectivele dispoziţii şi prezenta directivă.
Amendamentul
49
Propunere de directivă
Anexa III – paragraful 11
Textul propus de Comisie
Amendamentul
La calculul stocurilor menţinute, statele membre aplică o reducere de 10% cantităţilor calculate după una din metodele descrise anterior.
Această reducere se aplică tuturor cantităţilor incluse într-un anumit calcul.
La calculul stocurilor menţinute, statele membre aplică o reducere de 5 % cantităţilor calculate după una din metodele descrise anterior.
Această reducere se aplică tuturor cantităţilor incluse într-un anumit calcul.
Justificare
Caracteristicile tehnice ale echipamentului de stocare pentru produsele petroliere permit reducerea cu 2% a volumului pierderilor de petrol.
În situaţia în care reziduurile de ţiţei neprelucrat depăşesc pierderile minime produse în timpul deplasării produselor petroliere, costurile de stocare vor fi mai ridicate.
EXPUNERE DE MOTIVE
1.
Introducere
Petrolul reprezintă principala resursă energetică a Uniunii Europene.
Economia depinde de aprovizionarea continuă şi viabilă cu petrol la un preţ abordabil.
Având în vedere dependenţa în creştere de importuri, siguranţa aprovizionării reprezintă un aspect de o importanţă capitală.
Comisia estimează că cererea de petrol va continua să crească în UE – deşi doar cu 0,25% anual – până în 2030.
Petrolul va rămâne principala sursă de energie primară în Uniunea Europeană în 2030, reprezentând aproximativ 35% din consumul brut de energie.
Energy Information Administration, departamentul SUA de statistică în domeniul energiei, estimează că, în 2030, cererea la nivel mondial va fi cu peste o treime mai mare decât în 2006.
Dat fiind faptul că capacităţile de aprovizionare şi rafinare nu pot ţine pasul, în prezent, cu creşterea cererii, situaţia pieţei va rămâne tensionată.
Aceşti factori trebuie avuţi în vedere la elaborarea unei politici europene coerente şi realiste în domeniul energiei.
O parte a acestei politici trebuie să se refere la capacitatea UE de a reacţiona la orice posibile crize subite de aprovizionare.
Stocurile reprezintă un mijloc de amortizare important în cazul unor întreruperi neprevăzute a aprovizionării cu petrol.
În situaţii extreme, un stat ar putea fi nevoit să utilizeze la maximum stocurile disponibile pentru a evita o lipsă fizică deplină a produselor petroliere, care ar putea determina închiderea parţială sau totală a sectoarelor economiei şi ar putea compromite capacităţile sale militare.
În acest sens, menţinerea unor stocuri reprezintă o chestiune esenţială de securitate naţională şi de interes economic fundamental pentru întreaga UE.
UE a pus în aplicare, deja la sfârşitul anilor '60 şi începutul anilor '70, un cadru juridic pentru a face faţă crizelor pe termen scurt şi lung în aprovizionarea cu petrol:
- Directiva 2006/67/CE a Consiliului din 24 iulie 2006 privind obligaţia statelor membre de a menţine stocuri minime de ţiţei şi/sau produse petroliere
JO L 217, 8.8.2006, p.
8. ;
- Decizia 68/416/CEE a Consiliului din 20 decembrie 1968 privind încheierea şi punerea în aplicare a acordurilor individuale dintre guverne cu privire la obligaţia statelor membre de a menţine stocuri minime de ţiţei şi/sau produse petroliere
JO L 308, 23.12.1968, p.
19. ;
- Directiva 73/238/CEE a Consiliului din 24 iulie 1973 privind măsuri pentru atenuarea efectelor provocate de dificultăţile în aprovizionarea cu ţiţei şi produse petroliere
JO L 228, 16.8.1973, p.
1. .
Directiva propusă vizează înlocuirea celor trei acte legislative menţionate mai sus.
2.
Analiza problemelor
În ultimii ani, riscul unor disfuncţionalităţi în aprovizionarea cu petrol s-a accentuat din diverse motive, cum ar fi cererea mondială în creştere, capacitatea de producţie aproximativ egală cu cererea, concentrarea resurselor petroliere în doar câteva ţări (deseori instabile din punct de vedere politic), în special în Orientul Mijlociu, precum şi proliferarea conflictelor geopolitice care includ aspecte legate de energie.
Aceste tendinţe globale actuale, cuplate cu diminuarea resurselor petroliere interne al UE, sporesc importanţa îmbunătăţirii sistemului de menţinere a stocurilor europene de petrol.
Analiza actualului sistem relevă anumite slăbiciuni care ar putea să împiedice funcţionarea adecvată a acestuia în cazul unor disfuncţionalităţi în aprovizionare:
a.
Diverse forme de proprietate a stocurilor
În prezent, statele membre sunt libere să îşi stabilească propriile metode de gestionare a stocurilor.
Această libertate reflectă diferenţele naţionale în materie de caracteristici geografice, infrastructură, zona de acoperire a rafinăriilor şi situaţia aprovizionării.
Stocurile de petrol pot fi deţinute de companii şi/sau stat şi/sau agenţii.
Conform unui studiu al Comisiei, 62% din stocurile UE sunt deţinute de companii, 35% de agenţii, iar 3% de stat.
Numeroase stocuri sunt deţinute de sectorul privat în numele statului.
Totuşi, stocurile de petrol deţinute de companii ar putea fi utilizate în scop speculativ.
În momentul în care preţurile reale scad, aceasta descurajează menţinerea de stocuri în scopuri speculative, deoarece o tendinţă de scădere a preţurilor implică scăderea profiturilor rezultate din menţinerea stocurilor.
Raportorul consideră că anumite restricţii sau norme de reglementare mai bune pentru stocurile de urgenţă deţinute de sectorul privat ar putea îmbunătăţi situaţia.
Sistemul comunitar permite, de asemenea, ca un stat membru să menţină stocuri pe teritoriul altui stat membru, cu condiţia existenţei unui acord guvernamental bilateral.
De exemplu, în 2007, Danemarca, Irlanda şi Suedia menţineau o parte a stocurilor lor în Regatul Unit în temeiul unor acorduri bilaterale.
Se estimează, de asemenea, că aproximativ 11% din stocurile de urgenţă sunt menţinute prin acorduri „tichet”, prin care stocurile sunt deţinute şi depozitate fizic pe teritoriul altui stat.
Aceste „tichete” permit titularului să achiziţioneze stocuri în situaţii de urgenţă la preţul stabilit anterior în acord.
Acest sistem de „ticketing” poate constitui o metodă eficientă din punct de vedere al costurilor pentru a se conforma obligaţiei de menţinere a unor stocuri, deşi sistemul trebuie să permită o raportare detaliată a stocurilor de petrol şi un răspuns fiabil în cazul unor disfuncţionalităţi în aprovizionare.
Există anumite îndoieli legate de capacitatea tuturor sistemelor naţionale de a garanta că stocurile menţinute de urgenţă sunt pe deplin disponibile şi pot fi mobilizate în mod eficient în aceste situaţii.
b.
Riscul de parazitism
Menţinerea stocurilor înseamnă costuri băneşti, dar şi investiţii în infrastructura aferentă şi întreţinerea instalaţiilor.
De exemplu, se estimează că rezervele strategice de petrol ale SUA păstrate în caverne de sare necesită costuri de investiţii în infrastructură de ordinul a 6 USD pe baril
„Cum răspund stocurile petroliere pentru situaţii de urgenţă la provocarea generală a petrolului”, prof.
Paul Stevens. .
Punerea în circulaţie a stocurilor de petrol poate aduce beneficii tuturor ţărilor consumatoare de petrol, din moment ce piaţa petrolului este una globală.
Având în vedere faptul că beneficiile sunt colective, dar costurile revin ţării care deţine stocurile de petrol, există riscul de parazitism: statele membre care dispun de sisteme care se dovedesc mai puţin viabile pot conta pe ţările care beneficiază de acorduri solide.
Totuşi, această situaţie compromite gradul de pregătire pentru situaţii de urgenţă al întregii Uniuni Europene.
Pentru a garanta funcţionarea sistemului comunitar de stocuri de petrol în cazul unor disfuncţionalităţi în aprovizionare, raportorul consideră că este esenţial ca Comisia să deţină competenţe pentru a verifica punerea în aplicare adecvată a acestuia şi pentru a obliga statele membre să se conformeze legislaţiei UE în acest domeniu.
c.
Compatibilitatea cu metodologia AIE
Agenţia Internaţională a Energiei (AIE), creată în 1974, utilizează un sistem paralel.
Deşi, în general, pot fi folosite aceleaşi stocuri pentru a se conforma obligaţiilor de menţinere a stocurilor ale AIE şi ale UE, diferenţele legate de metodologia de calcul şi raportare reprezintă o sarcină administrativă suplimentară pentru statele membre care sunt, de asemenea, membre ale AIE.
d.
Clarificarea procedurilor pentru situaţiile de urgenţă
UE nu dispune de proceduri de intervenţie coordonate, ceea ce face ca luarea imediată a unor decizii şi acţiunile efective, care sunt cruciale în momente de criză, să fie foarte greu de pus în practică.
UE nu dispune de norme clare de utilizare a stocurilor şi nu există nici un proces decizional clar la nivel comunitar în acest domeniu.
În fapt, decizia rămâne la latitudinea guvernelor naţionale, iar în situaţii de urgenţă rolul Comisiei este doar unul consultativ.
Deşi un set bine determinat de criterii pentru utilizarea stocurilor de petrol în situaţii de urgenţă ar însemna transparenţă şi ar asigura o reacţie promptă, un astfel de sistem ar putea duce lipsă de flexibilitatea de reacţie necesară în cazul unor limitări de natură diferită ale aprovizionării.
Ar putea fi mai adecvată o decizie ad-hoc adaptată la contextul respectiv şi luată de un organism independent.
Totuşi, cadrul juridic trebuie să ofere un mecanism eficient de luare a deciziilor în cazul punerii în circulaţie a stocurilor de petrol.
În acest context, rolul şi procedurile UE în raport cu AIE trebuie să fie clarificate în legislaţia actuală.
e.
Asigurarea transparenţei pieţei petrolului
Există preocupări serioase legate de fiabilitatea datelor şi frecvenţa raportărilor.
Sunt necesare date exacte şi la momentul oportun pentru a creşte transparenţa pieţei.
Consumatorii trebuie să fie convinşi că preţul pe care îl plătesc la pompă este cel corect.
Datele inexacte ar putea duce la decizii eronate şi ar putea creşte volatilitatea preţurilor.
Comisia se plânge de raportările neregulate şi decalate ale statelor membre.
În acelaşi timp, există îndoieli serioase legate de cantitatea disponibilă efectiv în caz de urgenţă din stocurile „raportate” ca fiind disponibile şi de cantitatea necesară în scopuri operaţionale în cadrul sistemului şi, prin urmare, indisponibilă pentru consum.
Comisia propune ca statele membre să transmită raportări săptămânale, în loc de raportări lunare.
Aceasta ar asigura alinierea sistemului UE la cel utilizat în SUA.
Totuşi, companiile petroliere, precum şi unele state membre se tem de impunerea unei sarcini administrative suplimentare şi susţin că raportarea săptămânală a stocurilor de petrol va duce la creşterea nesiguranţei pieţelor, din moment ce rapoartele săptămânale sunt şi mai puţin exacte.
Experienţa SUA arată că datele săptămânale sunt deseori corectate retroactiv în momentul în care sunt disponibile date lunare mai precise.
Calitatea datelor ar trebui să primeze în faţa cantităţii.
3.
Opţiuni politice pentru îmbunătăţirea sistemului
La solicitarea Comisiei, s-a întreprins o analiză a impactului opţiunilor politice, verificându-se sistematic efectele asupra gradului de pregătire pentru situaţii de urgenţă, adică capacitatea UE de a face faţă eventualelor disfuncţionalităţi în aprovizionarea cu petrol, precum şi costurile administrative şi financiare ale statelor membre, ale industriei şi ale Comisiei.
Cele patru opţiuni politice evaluate au fost următoarele:
§ Opţiunea de politică 0: menţinerea status quo-ului, ceea ce nu ar atrage după sine niciun cost financiar sau administrativ suplimentar, dar care nu poate garanta un grad de pregătire real pentru situaţii de urgenţă la nivelul întregii UE;
§ Opţiunea de politică 1: înăsprirea controlului şi a mecanismelor de coordonare din cadrul sistemului existent;
§ Opţiunea de politică 2: crearea unui sistem comunitar centralizat în care proprietatea stocurilor de urgenţă să revină în mod obligatoriu statului/autorităţilor publice;
§ Opţiunea de politică 3: constituirea unor stocuri specifice pentru situaţii de urgenţă, ceea ce ar presupune obligativitatea ca statele membre să deţină parţial stocurile de urgenţă sub forma de proprietate a statului sau a unei agenţii – în cadrul unei versiuni revizuite a sistemului actual.
Opţiunea politică 3 este preferată de Comisie; totuşi, deocamdată nu este acceptabil, din punct de vedere politic, ca statele membre să fie obligate să constituie stocuri specifice.
Prin urmare, propunerea Comisiei ia această opţiune drept punct de plecare, însă, pentru moment, lasă constituirea de stocuri specifice la latitudinea statelor membre.
Se prevede totodată o clauză de revizuire care va permite Comisiei să stabilească, după un anumit timp, dacă statele membre care nu constituie stocuri specifice aplică alte soluţii alternative eficiente.
4.
Sugestiile raportorului privind posibile îmbunătăţiri
Raportorul susţine opţiunea politică 3.
Constituirea unor stocuri specifice pentru perioade de timp mai îndelungate, precum şi schimbarea bazei de calcul a standardelor AIE, restricţiile legate de utilizarea stocurilor comerciale, limitarea „ticketing”-ului şi îmbunătăţirea sistemului decizional în cazul unor crize reprezintă modul corect de a se asigura că sistemul comunitar poate face faţă viitoarelor provocări legate de aprovizionarea cu petrol.
În general, rolul statelor membre în menţinerea şi gestionarea stocurilor de petrol pentru situaţii de urgenţă ar trebui consolidat.
În spiritul acestei opţiuni politice, raportorul doreşte să introducă o serie de amendamente la propunere, care vizează:
§ îmbunătăţirea transparenţei pieţei petrolului, în general, şi, în special, a aspectelor referitoare la localizare, cantitate şi proprietarii stocurilor de petrol disponibile, pentru a stimula fiabilitatea sistemului dedicat situaţiilor de urgenţă;
§ asigurarea furnizării şi procesării unor date exacte şi la momentul oportun referitoare la toate stocurile constituite pentru situaţiile de urgenţă, în special stocurile nespecifice (articolul 6, articolul 15);
§ stabilirea unor norme clare pentru statele membre în ceea ce priveşte gestionarea stocurilor specifice care nu se găsesc pe teritoriul lor naţional (articolul 11);
§ stabilirea unui calendar şi a unui domeniu de aplicare adecvat pentru revizuirea legislaţiei în domeniu (articolul 23);
§ să permită Comisiei să verifice efectiv punerea în aplicare adecvată a acestei legislaţii (articolul 19; articolul 22);
§ crearea unui proces decizional clar şi rapid care să permită UE să ia măsuri în completarea politicilor AIE pentru situaţii de urgenţă şi care să asigure luarea unor decizii neinfluenţate politic şi lipsite de prejudecăţi, în spiritul solidarităţii UE în domeniul energiei (articolul 21);
§ să garanteze că orice sistem de conservare a stocurilor, cum ar fi sistemul de „ticketing”, permite raportarea exactă a stocurilor disponibile şi este extrem de fiabil în cazul unor disfuncţionalităţi în aprovizionarea cu energie (articolul 8 ,articolul 11).
25.3.2009
AVIZUL Comisiei pentru afaceri economice Şi monetare
destinat Comisiei pentru industrie, cercetare și energie
Propunere de directivă a Consiliului privind obligația statelor membre de a menține un nivel minimal de rezerve de petrol brut și/sau de produse petroliere
( COM(2008)0775 – C6-0511/2008 – 2008/0220(CNS) )
Raportor: Slavi Binev
JUSTIFICARE SUCCINTĂ
Propunerea de directivă a Consiliului prezentată de Comisie privind obligația statelor membre de a menține un nivel minimal de rezerve de petrol brut și/sau de produse petroliere este de o importanță esențială pentru menținerea stabilității economice și a dezvoltării sociale a statelor membre în perioade de criză și în situații de urgență.
Este necesar să fie depășite deficiențele și încălcările sistemului actual pentru a garanta securitatea, accesibilitatea, disponibilitatea și fiabilitatea pe termen lung a stocurilor de petrol brut și de produse petroliere în cazul unor perturbări ale aprovizionării cu energie.
Grava criză a gazelor cu care se confruntă în prezent unele state membre, devenind victime ale unor conflicte, scoate în evidență și mai mult necesitatea menținerii unui nivel minimal de rezerve energetice.
Raportorul pentru aviz este de acord cu abordarea Comisiei, însă dorește să prezinte anumite amendamente la propunerea acesteia.
Raportorul pentru aviz dorește, de asemenea, să sublinieze că perturbarea aprovizionării cu petrol brut și cu produse petroliere și/sau stocurile insuficiente vor avea un efect în lanț puternic, afectând toate sectoarele.
Nivelul de dependență energetică variază de la un stat membru la altul, fapt care împiedică, de asemenea, un răspuns rapid și adecvat în situații de urgență.
Prin urmare, nivelul de dependență ar trebui luat în considerare la calcularea stocurilor.
Este deosebit de important să se promoveze și să se stimuleze utilizarea surselor de energie alternative, fapt care ar consolida stocurile în perioade de criză.
Prezentarea lunară a situațiilor statistice va preveni orice creștere a sarcinii administrative.
Trebuie menționat faptul că nu toate statele membre ale Agenției Internaționale pentru Energie (AIE) sunt și state membre ale UE și că, prin urmare, cooperarea dintre Comisie și AIE este extrem de importantă pentru prevenirea unui tratament diferențiat al statelor membre ale UE.
Statele membre ar trebui să aibă dreptul de a alege singure una dintre cele două cantități (90 de zile de importuri nete sau 70 de zile de consum) ce urmează să fie folosită la calcularea stocurilor minimale obligatorii.
AMENDAMENTE
Comisia pentru afaceri economice și monetare recomandă Comisiei pentru industrie, cercetare și energie, competentă în fond, să includă în raportul său următoarele amendamente:
Amendamentul
1
Propunere de directivă
Considerentul 1
Textul propus de Comisie
Amendamentul
(1) Aprovizionarea Comunității cu petrol brut și cu produse petroliere rămâne o chestiune extrem de importantă, în special pentru sectorul transporturilor și pentru industria chimică.
(1) Aprovizionarea Comunității cu petrol brut și cu produse petroliere rămâne o chestiune extrem de importantă, în special pentru sectorul transporturilor și pentru industria chimică și cea energetică .
Perturbarea aprovizionării cu petrol brut și cu produse petroliere sau stocurile insuficiente ar putea duce la pierderi financiare importante pentru întreprinderi și ar putea paraliza alte sectoare ale economiei, precum și viața cotidiană a cetățenilor Uniunii.
Justificare
Perturbarea aprovizionării cu petrol brut și cu produse petroliere și/sau stocurile insuficiente vor avea un efect în lanț puternic, afectând toate sectoarele.
Amendamentul
2
Propunere de directivă
Considerentul 2
Textul propus de Comisie
Amendamentul
(2) Concentrarea din ce în ce mai intensă a producției, diminuarea rezervelor petroliere, precum și creșterea consumului mondial de produse petroliere contribuie la înmulțirea riscurilor de sincope în aprovizionare.
(2) Concentrarea din ce în ce mai intensă a producției, diminuarea rezervelor petroliere, precum și creșterea permanentă a consumului mondial de produse petroliere contribuie la înmulțirea importantă a riscurilor de sincope în aprovizionare.
Justificare
Având în vedere creșterea neașteptată a consumului mondial de produse petroliere, a cărei evoluție în viitor este greu de prevăzut, este necesar să fie subliniat pericolul unor schimbări subite în echilibrul dintre stocurile de petrol și consumul mondial.
Amendamentul
3
Propunere de directivă
Considerentul 2a (nou)
Textul propus de Comisie
Amendamentul
(2a) Gradul de dependență al statelor membre de importurile de petrol, care servesc pentru satisfacerea nevoilor energetice ale acestora, este extrem de ridicat.
Justificare
Se impune adoptarea unor măsuri care să vizeze atingerea de către statele membre a celui mai înalt nivel posibil de independență energetică.
Sursele alternative de energie ar putea veni în susținerea stocurilor în situații de urgență și în perioade de criză.
Amendamentul
4
Propunere de directivă
Considerentul 4a (nou)
Textul propus de Comisie
Amendamentul
(4a) Uniunea Europeană este un actor mondial și, prin urmare, politica acesteia de sporire a gradului de securitate a aprovizionării cu energie ar trebui să fie inclusă printre obiectivele de politică în relațiile sale cu țările candidate și cu țările vecine.
Justificare
Țările candidate și țările vecine ar trebui, de asemenea, să aibă în vedere adoptarea unor măsuri preventive.
Amendamentul
5
Propunere de directivă
Considerentul 4b (nou)
Textul propus de Comisie
Amendamentul
(4b) Comisia ar trebui să garanteze că cele opt state membre care nu fac parte din Agenția Internațională pentru Energie (AIE) 1 sunt incluse în aceeași măsură în cazul deciziilor adoptate și măsurilor luate de Uniunea Europeană în acord cu AIE.
Bulgaria, Cipru, Estonia, Letonia, Lituania, Malta, România și Slovenia.
Justificare
Pentru a face posibilă o armonizare a sistemului comunitar și a sistemului Agenției Internaționale pentru Energie (AIE) ar trebui asigurată și includerea acelor state membre care nu sunt membre ale AIE (Bulgaria, Estonia, Letonia, Lituania, Malta, România, Slovenia, Cipru).
Amendamentul
6
Propunere de directivă
Considerentul 4c (nou)
Textul propus de Comisie
Amendamentul
(4c) Comisia ar trebui să reprezinte și să sprijine în mod adecvat interesele statelor membre care nu sunt membre ale AIE.
Justificare
Interesele tuturor statelor membre ale UE ar trebui sprijinite în mod egal.
Amendamentul
7
Propunere de directivă
Considerentul 15
Textul propus de Comisie
Amendamentul
(15) Cantitățile care intră în proprietatea acestor entități centrale sau a statelor membre trebuie stabilite în acest stadiu la un nivel fixat în mod independent și voluntar de fiecare dintre statele membre implicate.
(15) Cantitățile care intră în proprietatea acestor entități centrale sau a statelor membre trebuie stabilite în acest stadiu la un nivel fixat în prealabil în mod independent și voluntar de fiecare dintre statele membre implicate.
Justificare
Este necesar ca volumul stocurilor de petrol să fie determinat în prealabil pentru a evita situațiile de deficit subit de petrol în caz de urgență.
Amendamentul
8
Propunere de directivă
Considerentul 21
Textul propus de Comisie
Amendamentul
(21) Aceste obiective impun totodată extinderea obligației de întocmire și de comunicare a situațiilor statistice și în cazul altor stocuri, nu doar al stocurilor de urgență și a stocurilor specifice, precum și necesitatea de a solicita prezentarea acestora pe bază săptămânală .
(21) Aceste obiective impun totodată extinderea obligației de întocmire și de comunicare a situațiilor statistice și în cazul altor stocuri, nu doar al stocurilor de urgență și a stocurilor specifice, precum și necesitatea de a solicita prezentarea acestora pe bază lunară .
Justificare
Prezentarea săptămânală a situațiilor statistice ar mări sarcina administrativă a statelor membre.
Amendamentul
9
Propunere de directivă
Articolul 2 – alineatul 1 – litera e
Textul propus de Comisie
Amendamentul
(e) „decizie internațională efectivă de punere în circulație a stocurilor” se referă la orice decizie în vigoare a consiliului director al Agenției Internaționale pentru Energie care are scopul de a asigura punerea în circulație a stocurilor de petrol sau de produse petroliere ale unui stat membru;
(e) „decizie internațională efectivă de punere în circulație a stocurilor” se referă la orice decizie în vigoare a consiliului director al AIE care are scopul de a asigura punerea în circulație a stocurilor de petrol sau de produse petroliere ale unui stat membru al AIE ;
Justificare
O decizie adoptată de AIE în vederea punerii în circulație a stocurilor reprezintă o decizie a celor douăzeci și opt de state membre ale AIE, opt dintre acestea nefiind state membre ale UE.
Amendamentul
10
Propunere de directivă
Articolul 2 – paragraful 1 – litera la (nouă)
Textul propus de Comisie
Amendamentul
(la) „situații de urgență” sunt circumstanțele în care are loc o perturbare considerabilă a aprovizionării cu petrol brut sau cu produse petroliere;
Justificare
Lipsește definiția „situației de urgență”.
Amendamentul
11
Propunere de directivă
Articolul 3 – alineatul 1
Textul propus de Comisie
Amendamentul
(1) Statele membre adoptă toate actele cu putere de lege sau actele administrative necesare pentru a asigura, cel târziu până la 31 decembrie 20XX, menținerea în permanență, pentru uz propriu, pe teritoriul Comunității, a unui nivel total al stocurilor petroliere cel puțin echivalent cu cea mai mare dintre cantitățile care corespund fie importurilor nete pe parcursul a 90 de zile, fie consumului pe parcursul a 70 de zile.
(1) Statele membre adoptă toate actele cu putere de lege sau actele administrative necesare pentru a asigura, cel târziu până la 31 decembrie 20XX, menținerea în permanență, pentru uz propriu, pe teritoriul Comunității, a unui nivel total al stocurilor petroliere care corespunde cel puțin fie importurilor nete pe parcursul a 90 de zile, fie consumului pe parcursul a 70 de zile.
Justificare
Calculul în paralel și compararea valorilor pentru 90 de zile de importuri nete și 70 de zile de consum va duce la creșterea activităților administrative.
Amendamentul
12
Propunere de directivă
Articolul 3 – alineatul 4
Textul propus de Comisie
Amendamentul
(4) Normele și metodele de calcul al obligațiilor de stocare menționate la prezentul articol pot fi modificate în conformitate cu procedura de reglementare menționată la articolul 24 alineatul (2).
(4) Normele și metodele de calcul al obligațiilor de stocare menționate la prezentul articol pot fi modificate în conformitate cu procedura de reglementare menționată la articolul 24 alineatul (2) și după consultarea experților și a părților interesate .
Justificare
Metoda de calculare a obligațiilor de stocare ar trebui inclusă într-o dispoziție legislativă, iar modificările aduse acesteia ar trebui să se bazeze pe evaluările și concluziile experților din domeniu.
Acest lucru nu este garantat în cazul modificărilor efectuate în temeiul procedurii de comitologie menționate la articolul 24 alineatul (2).
Amendamentul
13
Propunere de directivă
Articolul 4 – alineatul 3
Textul propus de Comisie
Amendamentul
(3) Normele și metodele de calcul al nivelului stocurilor menționate la alineatele (1) și (2) pot fi modificate în conformitate cu procedura de reglementare menționată la articolul 24 alineatul (2).
(3) Normele și metodele de calcul al nivelului stocurilor menționate la alineatele (1) și (2) pot fi modificate în conformitate cu procedura de reglementare menționată la articolul 24 alineatul (2) și după consultarea experților și a părților interesate .
Justificare
Metoda de calculare a obligațiilor de stocare ar trebui inclusă într-o dispoziție legislativă, iar modificările aduse acesteia ar trebui să se bazeze pe evaluările și concluziile experților din domeniu.
Acest lucru nu este garantat în cazul modificărilor efectuate în temeiul procedurii de comitet menționate la articolul 24 alineatul (2).
Amendamentul
14
Propunere de directivă
Articolul 5 – alineatul 1
Textul propus de Comisie
Amendamentul
(1) Statele membre asigură în permanență accesibilitatea din punct de vedere fizic și disponibilitatea stocurilor de urgență și a stocurilor specifice definite la articolul 9 care se găsesc pe teritoriile lor naționale.
Totodată, statele membre stabilesc norme cu privire la identificarea, contabilitatea și controlul stocurilor menționate, care să permită în orice moment verificarea acestora.
Contabilitatea se ține separat în cazul stocurilor de urgență și a stocurilor specifice care fac parte din stocurile deținute de operatorii economici sau care sunt combinate cu acestea.
(1) Statele membre asigură în permanență accesibilitatea din punct de vedere fizic și disponibilitatea stocurilor de urgență și a stocurilor specifice definite la articolul 9 care se găsesc pe teritoriile lor naționale.
Totodată, statele membre stabilesc norme cu privire la identificarea, contabilitatea și controlul stocurilor menționate, care să permită în orice moment verificarea acestora.
Statele membre depun eforturi pentru definirea respectivelor norme cu acordul prealabil al Comisiei Contabilitatea se ține separat în cazul stocurilor de urgență și a stocurilor specifice care fac parte din stocurile deținute de operatorii economici sau care sunt combinate cu acestea.
Justificare
Acordul prealabil cu privire la normele de responsabilitate ar duce la apropierea metodelor aplicate de diferitele state membre, fapt care va facilita controalele ulterioare.
Amendamentul
15
Propunere de directivă
Articolul 6 – alineatul 1 – paragraful 1
Textul propus de Comisie
Amendamentul
(1) Fiecare stat membru instituie un registru detaliat, actualizat permanent , al tuturor stocurilor de urgență menținute în beneficiul său și care nu constituie stocuri specifice în înțelesul articolului 9.
Acest registru conține în principal toate informațiile care permit localizarea precisă a stocurilor în cauză și stabilirea cantităților, a proprietarului, precum și natura exactă a acestora, prin referire la categoriile identificate în anexa C punctul 3.1 alineatul (1) din Regulamentul nr. ******** al Parlamentului European și al Consiliului din ******** privind statisticile energetice .
(1) Fiecare stat membru instituie un registru detaliat, actualizat lunar , al tuturor stocurilor de urgență menținute în beneficiul său și care nu constituie stocuri specifice în înțelesul articolului 9.
Acest registru conține în principal toate informațiile care permit localizarea precisă după depozite a stocurilor în cauză și stabilirea cantităților, a proprietarului, precum și natura exactă a acestora, prin referire la categoriile identificate în anexa C punctul 3.1 alineatul (1) din Regulamentul (CE) nr.
1099/2008 al Parlamentului European și al Consiliului din 22 octombrie 2008 privind statisticile în domeniul energiei 1 .
1 JO L 304, 14.11.2008, p.
1.
Justificare
Amendamentele servesc la concretizarea propunerii Comisiei.
Amendamentul
16
Propunere de directivă
Articolul 7 – alineatul 3
Textul propus de Comisie
Amendamentul
(3) Nicio entitate centrală de stocare nu poate achiziționa, constitui, menține sau gestiona stocuri de securitate în afara teritoriului național al statului membru care a instituit-o decât prin intermediul unei delegări acordate statului membru pe teritoriul căruia se află stocurile respective sau entității centrale de stocare instituită de acest stat, prin acord cu acestea .
(3) O entitate centrală de stocare poate achiziționa, constitui, menține sau gestiona stocuri de securitate în afara teritoriului național al statului membru care a instituit-o.
Niciun stat membru nu poate achiziționa, constitui, menține sau gestiona stocuri de urgență în afara teritoriului său național decât prin intermediul unei delegări acordate statului membru pe teritoriul căruia se află stocurile respective sau entității centrale de stocare instituite de acesta din urmă, prin acord cu acestea .
Un stat membru poate achiziționa, constitui, menține sau gestiona stocuri de urgență în afara teritoriului său național.
Justificare
O autoritate de stocare își poate îndeplini sarcinile prin delegarea acestora către întreprinderi din propria țară, însă nu prin delegare către întreprinderi din alte state UE.
De asemenea, aceasta sau statul membru pot deține stocuri de urgență în alte state membre doar în mod limitat.
Conform propunerii Comisiei acest lucru ar fi posibil numai prin intermediul unei autorități de stocare aflate la fața locului sau al unor acorduri bilaterale, ceea ce ar conduce la poveri administrative și întârzieri considerabile.
Amendamentul
17
Propunere de directivă
Articolul 9 – alineatul 1 – paragraful 1
Textul propus de Comisie
Amendamentul
(1) Fiecare stat membru se poate angaja irevocabil să mențină un nivel minimal, calculat în număr de zile de consum, de stocuri petroliere care îndeplinesc condițiile de la prezentul articol (denumite „stocuri specifice”).
(1) Fiecare stat membru se poate angaja să mențină un nivel minimal, calculat în număr de zile de consum, de stocuri petroliere care îndeplinesc condițiile de la prezentul articol (denumite „stocuri specifice”).
Justificare
O angajare irevocabilă nu conferă statului membru suficientă flexibilitate pentru a putea reacționa la schimbări de natură externă și la fluctuațiile pieței.
Amendamentul
18
Propunere de directivă
Articolul 9 – alineatul 3 – partea introductivă
Textul propus de Comisie
Amendamentul
(3) Stocurile specifice se compun exclusiv din următoarele categorii de produse, definite în anexa B punctul 4 din Regulamentul (CE) nr. ******** al Parlamentului European și al Consiliului din ******** privind statisticile energetice :
(3) Stocurile specifice se pot compune din următoarele categorii de produse, definite în anexa B punctul 4 din Regulamentul (CE) nr.
1099/2008 :
Justificare
Pentru a conferi mai multă flexibilitate în constituirea stocurilor, lista nu ar trebui să fie una exclusivă.
Toate stocurile de produse, ce îndeplinesc condițiile prevăzute, ar trebui să poată fi declarate ca stocuri specifice.
Amendamentul
19
Propunere de directivă
Articolul 9 – alineatul 5 – paragraful 1
Textul propus de Comisie
Amendamentul
(5) Fiecare stat membru care a decis să mențină stocuri specifice transmite Comisiei o notificare, care se publică în Jurnalul Oficial al Uniunii Europene, în care precizează , pentru fiecare categorie, nivelul stocurilor specifice pe care se angajează irevocabil să le mențină în permanență.
Nivelul minim astfel notificat este singurul obligatoriu și se aplică în mod identic pentru toate categoriile de stocuri specifice utilizate de statul membru.
(5) Fiecare stat membru care a decis să mențină stocuri specifice transmite Comisiei o notificare, care se publică în Jurnalul Oficial al Uniunii Europene, în care precizează nivelul stocurilor specifice pe care se angajează să le mențină în permanență.
Justificare
Declararea numai a unui stoc minim, în funcție de numărul de zile de aprovizionare pentru toate categoriile de produse ce constituie stocuri specifice, presupune că produsul cu perioada cea mai scurtă de stocare reprezintă în mod irevocabil plafonul stabilit pentru toate produsele.
Amendamentul
20
Propunere de directivă
Articolul 15 – alineatele 1 și 2
Textul propus de Comisie
Amendamentul
(1) Statele membre comunică Comisiei o situație statistică săptămânală referitoare la nivelurile stocurilor comerciale deținute pe teritoriul național.
Totodată, statele membre se asigură că datele cu caracter sensibil sunt protejate și se abțin de la a menționa numele proprietarilor stocurilor în cauză.
(1) Statele membre comunică Comisiei o situație statistică lunară referitoare la nivelurile stocurilor comerciale deținute pe teritoriul național.
Totodată, statele membre se asigură că datele cu caracter sensibil sunt protejate și se abțin de la a menționa numele proprietarilor stocurilor în cauză.
(2) Pe baza situațiilor care îi sunt transmise de statele membre, Comisia publică o situație statistică săptămânală referitoare la stocurile comerciale din Comunitate, utilizând nivelurile agregate ale acestora.
(2) Pe baza situațiilor care îi sunt transmise de statele membre, Comisia publică o situație statistică lunară referitoare la stocurile comerciale din Comunitate, utilizând nivelurile agregate ale acestora.
Justificare
Prezentarea săptămânală a situației statistice referitoare la nivelurile stocurilor comerciale deținute pe teritoriul național al statelor membre va conduce la o creștere a poverii administrative.
Elementul-cheie pentru transparența și securitatea piețelor de petrol este comportamentul responsabil al destinatarilor și respectarea strictă a obligațiilor ce decurg din prezenta directivă.
Amendamentul
21
Propunere de directivă
Articolul 23
Textul propus de Comisie
Amendamentul
În termen de trei ani de la intrarea în vigoare a prezentei directive, Comisia procedează la o evaluare a implementării acesteia și examinează în special oportunitatea impunerii tuturor statelor membre a unui nivel minim obligatoriu al stocurilor specifice .
În termen de trei ani de la intrarea în vigoare a prezentei directive, Comisia procedează la o evaluare a implementării acesteia.
Justificare
O clauză generală de revizuire este preferabilă unei clauze de revizuire, în cazul căreia rezultatul este deja decis.
PROCEDURĂ
Titlu
Nivel minimal de rezerve de petrol brut și/sau de produse petroliere
Referințe
COM(2008)0775 – C6-0511/2008 – 2008/0220(CNS)
Comisia competentă în fond
ITRE
Aviz emis de către
Data anunțului în plen
ECON
18.12.2008
Raportor pentru aviz :
Data numirii
Slavi Binev
17.12.2008
Examinare în comisie
20.1.2009
23.3.2009
Data adoptării
23.3.2009
Rezultatul votului final
+:
–:
0:
17
Membri titulari prezenți la votul final
Mariela Velichkova Baeva, Zsolt László Becsey, Pervenche Berès, Slavi Binev, Sharon Bowles, Udo Bullmann, Elisa Ferreira, Jean-Paul Gauzès, Sophia in ‘t Veld, Wolf Klinz, Gay Mitchell, Eoin Ryan, Antolín Sánchez Presedo, Peter Skinner, Margarita Starkevičiūtė, Ieke van den Burg
Membri supleanți prezenți la votul final
Eva-Riitta Siitonen
PROCEDURĂ
Titlu
Nivelul minim al rezervelor de ţiţei şi/sau produse petroliere
Referinţe
COM(2008)0775 – C6-0511/2008 – 2008/0220(CNS)
Data consultării PE
16.12.2008
Comisia competentă în fond
Data anunţului în plen
ITRE
18.12.2008
Comisia (comisiile) sesizată(e) pentru avizare
Data anunţului în plen
BUDG
18.12.2008
ECON
18.12.2008
ENVI
18.12.2008
TRAN
18.12.2008
Avize care nu au fost emise
Data deciziei
BUDG
1.12.2008
ENVI
2.12.2008
TRAN
8.12.2008
Raportor(i)
Data numirii
Miloslav Ransdorf
2.12.2008
Examinare în comisie
17.2.2009
19.3.2009
Data adoptării
31.3.2009
Rezultatul votului final
+:
–:
0:
47
Membri titulari prezenţi la votul final
Šarūnas Birutis, Jan Březina, Jorgo Chatzimarkakis, Giles Chichester, Dragoş Florin David, Pilar del Castillo Vera, Den Dover, Adam Gierek, Fiona Hall, Rebecca Harms, Erna Hennicot-Schoepges, Ján Hudacký, Romana Jordan Cizelj, Werner Langen, Pia Elda Locatelli, Eugenijus Maldeikis, Eluned Morgan, Antonio Mussa, Angelika Niebler, Reino Paasilinna, Atanas Paparizov, Aldo Patriciello, Anni Podimata, Miloslav Ransdorf, Herbert Reul, Teresa Riera Madurell, Mechtild Rothe, Paul Rübig, Catherine Trautmann, Claude Turmes, Nikolaos Vakalis, Adina-Ioana Vălean, Alejo Vidal-Quadras
Membri supleanţi prezenţi la votul final
Ivo Belet, Danutė Budreikaitė, Zdzisław Kazimierz Chmielewski, Juan Fraile Cantón, Robert Goebbels, Edit Herczog, Gunnar Hökmark, Toine Manders, Bernhard Rapkay, Esko Seppänen, Hannes Swoboda, Silvia-Adriana Ţicău, Vladimir Urutchev, Lambert van Nistelrooij
Data depunerii
2.4.2009
