A7-0058/2009
12.11.2009
*
RAPORT
referitor la propunerea de decizie a Consiliului de modificare a Deciziei 2006/326/CE pentru a introduce o procedură de punere în aplicare a articolului 5 alineatul (2) din Acordul dintre Comunitatea Europeană şi Regatul Danemarcei privind comunicarea şi notificarea actelor judiciare şi extrajudiciare în materie civilă şi comercială
(COM(2009)0100 – C6‑0108/2009 – 2009/0031(CNS))
Comisia pentru afaceri juridice
Raportoare:
Lidia Joanna Geringer de Oedenberg
PE 428.217v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este indicat prin caractere cursive aldine .
Evidenţierea cu caractere cursive simple este o indicaţie pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
PROCEDURĂ.............................................................................................................................9
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului de modificare a Deciziei 2006/326/CE pentru a introduce o procedură de punere în aplicare a articolului 5 alineatul (2) din Acordul dintre Comunitatea Europeană şi Regatul Danemarcei privind comunicarea şi notificarea actelor judiciare şi extrajudiciare în materie civilă şi comercială
( COM(2009)0100 – C6‑0108/2009 – 2009/0031(CNS) )
(Procedura de consultare)
Parlamentul European ,
– având în vedere propunerea Comisiei prezentată Consiliului ( COM(2009)0100 ),
- având în vedere articolul 61 litera (c) şi articolul 300 alineatul (2) primul paragraf din Tratatul CE,
– având în vedere articolul 300 alineatul (3) primul paragraf din Tratatul CE, în temeiul căruia a fost consultat de către Consiliu ( C6-0108/2009 ),
– având în vedere articolul 55 din Regulamentul său de procedură,
– având în vedere raportul Comisiei pentru afaceri juridice ( A7-0058/2009 ),
1. aprobă propunerea Comisiei;
2. invită Consiliul să informeze Parlamentul, în cazul în care intenţionează să se îndepărteze de la textul aprobat de acesta;
3. solicită Consiliului să îl consulte din nou, în cazul în care acesta intenţionează să modifice în mod substanţial propunerea Comisiei;
4. încredinţează Preşedintelui sarcina de a transmite Consiliului şi Comisiei poziţia Parlamentului.
EXPUNERE DE MOTIVE
Rezumatul chestiunii
Parlamentul este consultat cu privire la procedura prin care Comunitatea poate autoriza Danemarca să devină parte la anumite acorduri internaţionale în domeniul procedurii civile europene.
Context
Danemarca nu participă la adoptarea măsurilor propuse în conformitate cu titlul din Tratat care include cooperarea judiciară în materie civilă
Protocolul 5 anexat la Tratatul CE şi la Tratatul UE privind poziţia Danemarcei (1997), articolul 1. „ Danemarca nu participă la adoptarea de către Consiliu a măsurilor care intră sub incidenţa titlului IV din Tratatul de instituire a Comunităţii Europene .” .
Prin urmare, instrumentele adoptate în domeniul cooperării judiciare în materie civilă nu sunt obligatorii pentru Danemarca şi nu se aplică acesteia, Danemarca fiind considerată din acest motiv ţară terţă.
Până în prezent, Comunitatea a încheiat două acorduri internaţionale cu Danemarca, prin care era extinsă aplicarea în cazul acestei ţări a două instrumente esenţiale în domeniul dreptului civil, şi anume:
· Regulamentul Bruxelles I
Regulamentul (CE) nr.
44/2001 al Consiliului privind competenţa judiciară, recunoaşterea şi executarea hotărârilor în materie civilă şi comercială, JO L 12, 16.1.2001, p.
1. , şi
· Regulamentul privind notificarea sau comunicarea actelor
Regulamentul (CE) nr.
1393/2007 al Consiliului din 29 mai 2000 privind notificarea şi comunicarea în statele membre a actelor judiciare şi extrajudiciare în materie civilă sau comercială, JO L 324, 10.12.2007, p.79. .
În cele două acorduri internaţionale se prevede că Danemarca are nevoie de acordul Comunităţii (cu excepţia Danemarcei) înainte a deveni parte la un acord internaţional viitor care poate afecta sau modifica domeniul de aplicare al celor două instrumente comunitare.
Acordurile internaţionale au fost încheiate prin Decizia nr.
2006/325/CE a Consiliului , JO L 120, 5.5.2006, p.22 şi Decizia nr.
2006/326/CE a Consiliului, JO L 120, 5.5.2006, p.
23.
Articolul 5 alineatul (2) din ambele acorduri internaţionale prevede:
„Danemarca se va abţine să încheie acorduri internaţionale care pot afecta sau modifica domeniul de aplicare a Regulamentului Bruxelles I anexat la prezentul acord, cu excepţia cazului în care acest lucru este efectuat cu acordul Comunităţii şi au fost prevăzute modalităţi satisfăcătoare în ceea ce priveşte relaţia dintre prezentul acord şi acordul internaţional în cauză.”
A se vedea, prin analogie, hotărârea judecătorească în cauza C-22/70 Comisia c.
Consiliu (Acordul european privind transportul rutier - AETR),
Culegere [1971] 263.
Totuşi, în niciun instrument nu este prevăzută o procedură pentru exprimarea unui astfel de acord.
Comisia consideră că lipsa unei astfel de proceduri de exprimare a acordului „necesită urgent o soluţie”
COM(2009)100 final, expunere de motive, p.3. .
În loc să încerce modificarea acordului internaţional, pe care o consideră o procedură complicată, Comisia propune modificarea celor două decizii ale Consiliului referitoare la încheierea de către Comunitate a acordurilor internaţionale, fără implicarea Danemarcei.
Cele două propuneri au la bază acelaşi temei juridic ca şi deciziile iniţiale ale Consiliului, şi anume articolul 61 litera (c), articolul 300 alineatul (2) litera (i) şi articolul 300 alineatul (3) litera (i).
Conţinutul celor două propuneri identice
Comisia propune două proceduri.
Prima procedură prevede că numai Comisia ar avea competenţa să prezinte Danemarcei acordul Comunităţii.
Această procedură s-ar aplica în cazul în care statele membre au fost deja autorizate să încheie, în interesul Comunităţii, acordul internaţional la care Danemarca solicită să devină parte, sau în cazul în care Comunitatea însăşi a încheiat deja un astfel de acord.
În acest sens, ar trebui reamintit că a fost convenit recent un mecanism de negociere şi încheiere a acordurilor bilaterale între statele membre (cu excepţia Danemarcei) şi ţările terţe
Regulamentul (CE) nr.
662/2009 al Parlamentului European şi al Consiliului din 13 iulie 2009 de stabilire a unei proceduri pentru negocierea şi încheierea acordurilor între statele membre şi ţări terţe privind anumite aspecte referitoare la legea aplicabilă obligaţiilor contractuale şi necontractuale, JO L 200, 31.7.2009, p.
25. .
Totuşi, acest mecanism nu se aplică în prezent în cazul Regulamentului Bruxelles I
A se vedea considerentul 21 din viitorul raport al Comisiei privind aplicarea Regulamentului care conţine o referinţă indirectă (prin trimitere la considerentul 5) la posibila extindere a acestui mecanism în cazul Regulamentului Bruxelles I. A se vedea, de asemenea, declaraţia din procesul-verbal al Consiliului: „Consiliul invită Comisia, în momentul pregătirii raportului său în temeiul articolului 10, să examineze cu atenţie dacă, având în vedere experienţa acumulată cu privire la punerea în aplicare a regulamentului, acesta ar trebui înlocuit în momentul expirării sale cu unul nou, al cărui domeniu de aplicare să cuprindă aceleaşi aspecte sau şi alte aspecte care fac obiectul altor instrumente comunitare.
În contextul raportului referitor la punerea în aplicare a Regulamentului privind legea aplicabilă, Comisia ar trebui să examineze în special dacă un posibil nou regulament ar trebui să acopere recunoaşterea şi executarea în temeiul Regulamentului (CE) nr.
44/2001.” şi răspunsul Comisiei: „Comisia ia act de această invitaţie şi o va examina cu atenţie în cadrul raportului său referitor la punerea în aplicare a regulamentului, fără a aduce atingere propriilor sale competenţe.” şi, prin urmare, nu există un instrument care să compenseze faptul că, conform Curţii de Justiţie, Comunitatea deţine competenţa exclusivă de a încheia acorduri internaţionale în domeniul competenţei judiciare, al recunoaşterii şi al executării hotărârilor în materie civilă şi comercială
Avizul 1/03 din 7 februarie 2006 (Competenţa Comunităţii de a încheia noua Convenţie de la Lugano privind competenţa judiciară, recunoaşterea şi executarea hotărârilor în materie civilă şi comercială) [2006] Culegere I-1145. .
Cea de-a doua procedură este identică cu prima, la ea adăugându-se o procedură consultativă de comitologie
Articolul 3 din Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei, JO L 184, 17.7.1999, p.
23. .
Această procedură s-ar aplica în cazurile în care nu se aplică prima procedură.
Justificarea acestei duble proceduri este faptul că în prima categorie de cazuri se va evalua deja existenţa unui eventual impact al acordurilor internaţionale asupra măsurilor comunitare.
Abordarea raportoarei
Un prim schimb de opinii cu privire la ambele propuneri a avut loc la 21 aprilie 2009, în cadrul Comisiei pentru afaceri juridice cu fostul raportor, dl Manuel Medina Ortega.
În principiu, raportoarea, dna Lidia Joanna Geringer de Oedenberg, ţinând cont de:
· importanţa integrităţii acquis -ului în domeniul spaţiului de libertate, securitate şi justiţie şi, în special, faptul că ar fi de dorit ca cele două instrumente esenţiale ale procedurii civile europene să se aplice pe întreg teritoriul Uniunii,
· importanţa garantării faptului că Danemarca face obiectul aceluiaşi nivel de control ca orice alt stat membru atunci când vizează încheierea de acorduri internaţionale care afectează Regulamentul Bruxelles I şi Regulamentul privind notificarea şi comunicarea actelor,
· marja restrânsă de decizie oferită de procedura de consultare,
intenţionează să susţină cele două propuneri şi recomandă un vot favorabil cu privire la acestea.
Totuşi, raportoarea are anumite rezerve pe care ar dori să le discute în comisie cu reprezentanţii Comisiei, înainte de continuarea procedurii de vot privind prezentul raport.
Observaţie complementară
Cele două propuneri ar trebui, de asemenea, să fie considerate în contextul modificării situaţiei Danemarcei în domeniul cooperării judiciare în materie civilă, ca urmare a posibilei ratificări a Tratatului de la Lisabona.
Într-adevăr, Protocolul privind poziţia Danemarcei în ceea ce priveşte Spaţiul de libertate, securitate şi justiţie ar fi modificat pentru a include mai degrabă o „clauză pasarelă” în cadrul unui sistem „opt-in”, după modelul celui aplicabil în prezent Regatului Unit şi Irlandei, decât clauza de excludere voluntară existentă
A se vedea articolul 8 şi anexa la Protocolul nr.
22 privind poziţia Danemarcei, anexat la Tratatul privind Uniunea Europeană şi la Tratatul privind funcţionarea Uniunii Europene. .
Prin aceasta ar putea eventual fi înlăturată necesitatea mecanismului analizat mai sus, în cazul în care Danemarca alege să participe la oricare dintre măsurile specifice, cum ar fi Regulamentul Bruxelles I sau Regulamentul privind notificarea şi comunicarea actelor.
PROCEDURĂ
Titlu
Comunicarea și notificarea actelor judiciare și extrajudiciare în materie civilă și comercială (modificarea Deciziei 2006/326/CE)
Referinţe
COM(2009)0100 – C6-0108/2009 – 2009/0031(CNS)
Data consultării PE
27.3.2009
Comisia competentă în fond
Data anunţului în plen
JURI
2.4.2009
Raportor(i)
Data numirii
Lidia Joanna Geringer de Oedenberg
2.9.2009
Examinare în comisie
5.10.2009
Data adoptării
10.11.2009
Rezultatul votului final
+:
–:
0:
19
Membri titulari prezenţi la votul final
Raffaele Baldassarre, Luigi Berlinguer, Sebastian Valentin Bodu, Lidia Joanna Geringer de Oedenberg, Klaus-Heiner Lehne, Antonio López-Istúriz White, Jiří Maštálka, Bernhard Rapkay, Evelyn Regner, Francesco Enrico Speroni, Alexandra Thein, Diana Wallis, Cecilia Wikström, Tadeusz Zwiefka
Membri supleanţi prezenţi la votul final
Sergio Gaetano Cofferati, Edit Herczog, Edvard Kožušník, Kurt Lechner
Membri supleanţi [articolul 187 alineatul (2)] prezenţi la votul final
Sajjad Karim
Data depunerii
13.11.2009
