P6_TA(2008)0338
Programe de acțiune anuale pentru Brazilia şi pentru Argentina (2008)
B6-0336/2008
Rezoluţia Parlamentului European din 9 iulie 2008 privind proiectul de decizie a Comisiei de stabilire a programelor de acțiune anuale pentru Brazilia şi pentru Argentina pentru anul 2008
Parlamentul European
, –
având în vedere Regulamentul (CE) nr.
1905/2006 al Parlamentului European şi al Consiliului din 18 decembrie 2006 de stabilire a unui instrument de finanţare a cooperării pentru dezvoltare JO L 378, 27.12.2006, p.
41.
,
–
având în vedere proiectul de decizie a Comisiei de stabilire a programelor de acțiune anuale pentru Brazilia şi pentru Argentina pentru anul 2008 (CMTD-2008-0263 - D000422-01, CMTD-2008-0263 - D000421-01),
–
având în vedere avizul prezentat la 10 iunie 2008 de comitetul prevăzut la articolul 35 alineatul (1) din Regulamentul (CE) nr.
1905/2006 ("Comitetul de gestionare a instrumentului de cooperare pentru dezvoltare (ICD)"),
–
având în vedere articolul 8 din Decizia 1999/468/CE a Consiliului din 28 iunie 1999 de stabilire a modalităţilor de exercitare a competenţelor de executare conferite Comisiei JO L 184, 17.7.1999, p.
23, modificată prin Decizia 2006/512/CE a Consiliului din 17 iulie 2006, JO L 200, 22.7.2006, p.
11-13.
,
–
având în vedere Acordul între Parlamentul European şi Consiliu din 3 iunie 2008 privind normele de punere în aplicare a Deciziei 1999/468/CE a Consiliului de stabilire a normelor privind exercitarea competenţelor de executare conferite Comisiei, modificată prin Decizia 2006/512/CE JO C 143, 10.6.2008, p.
1.
,
–
având în vedere articolul 81 din Regulamentul său de procedură,
A.
întrucât, la 10 iunie 2008, comitetul de gestionare a ICD a votat în favoarea proiectelor de programe de acțiune anuale (PAA) pentru anul 2008 pentru Brazilia şi Argentina (CMTD-2008-0263 - D000422-01, CMTD-2008-0263 - D000421-01);
B.
întrucât, în conformitate cu articolul 7 alineatul (3) din Decizia 1999/468/CE şi punctul 1 din Acordul din 3 iunie 2008 menţionat anterior, Parlamentul European a primit proiectul de măsuri de punere în aplicare, prezentat comitetului de gestionare a ICD, precum şi rezultatele votului;
C.
întrucât în articolul 2 alineatul (1) din Regulamentul (CE) nr.
1905/2006 se stipulează că "obiectivul primordial și predominant al cooperării prevăzute de prezentul regulament constă în eradicarea sărăciei în ţările şi regiunile partenere, în cadrul dezvoltării durabile";
D.
întrucât articolul 2 alineatul (4) din Regulamentul (CE) nr.
1905/2006 prevede că "Măsurile prevăzute la articolul 1 alineatul (1) Articolul 1 alineatul (1): "Comunitatea finanțează măsuri menite să sprijine cooperarea cu țările, teritoriile și regiunile în curs de dezvoltare (...)".
sunt concepute astfel încât să satisfacă criteriile aplicabile asistenței oficiale pentru dezvoltare (AOD) instituite de Comitetul de asistenţă pentru dezvoltare al Organizaţiei pentru Cooperare şi Dezvoltare Economică (OCDE/CAD)";
E.
întrucât, în documentul său intitulat "Directive privind stabilirea formularelor pentru sistemul de notificare a ţărilor creditoare" (DCD/CAD (2002)21), OCDE/CAD defineşte AOD ca fluxuri financiare către ţările de pe lista CAD a beneficiarilor de asistenţă stabilită de acest comitet, pentru care, inter alia, "fiecare tranzacţie este efectuată în scopul principal de a promova dezvoltarea economică şi bunăstarea ţărilor în curs de dezvoltare",
Brazilia
1.
constată că proiectul PAA pentru Brazilia pentru anul 2008 include programul de mobilitate în domeniul învăţământului pentru Brazilia 2008-2010 (care reprezintă "Fereastra de cooperare externă" Erasmus Mundus Brazilia) ca unică acţiune şi că această acţiune se încadrează în sectorul de prioritate I "Intensificarea relaţiilor bilaterale, acţiunea 2: Programul de învăţământ superior pentru Brazilia" din documentul de strategie de ţară şi că fondurile puse la dispoziţie pentru a încuraja mobilitatea studenţilor şi a personalului didactic resortisanţi ai UE (care reprezintă până la 30% din finanţarea totală pusă la dispoziţie pentru a încuraja mobilitatea individuală a studenţilor şi a personalului didactic) reprezintă un element important al PAA pentru Brazilia pentru anul 2008;
Argentina
2.
constată că proiectul PAA pentru Argentina pentru anul 2008 include "Fereastra de cooperare externă" Erasmus Mundus pentru Argentina ca unică acţiune şi că această acţiune se încadrează în sectorul de prioritate "Intensificarea relaţiilor bilaterale şi a înţelegerii reciproce dintre CE şi Argentina" din documentul de strategie de ţară şi că fondurile puse la dispoziţie pentru a încuraja mobilitatea studenţilor şi a personalului didactic resortisanţi ai UE (care reprezintă până la 30% din finanţarea totală pusă la dispoziţie pentru a încuraja mobilitatea individuală a studenţilor şi a personalului didactic) reprezintă un element important al PAA pentru Argentina pentru anul 2008;
o
o o
3.
consideră că, în acest mod, Comisia, prin PAA pentru Brazilia pentru anul 2008 şi prin PAA pentru Argentina pentru anul 2008, îşi depăşeşte competenţelor de executare stabilite în actul de bază, având în vedere că elementele mai sus menţionate nu sunt în conformitate cu articolul 2 alineatul (1) şi alineatul (4) din Regulamentul (CE) nr.
1905/2006, deoarece obiectivul principal al acestora nu constă în eradicarea sărăciei şi acestea nu îndeplinesc criteriile pentru AOD instituite de OCDE/CAD respectiv, ca "fiecare tranzacţie este efectuată în scopul principal de a promova dezvoltarea economică şi bunăstarea ţărilor în curs de dezvoltare" (fişa OCDE/CAD din octombrie 2006 "Este AOD?", p.
1).
;
4.
invită Comisia să îşi retragă proiectele de decizie privind stabilirea PAA pentru pentru Brazilia pentru anul 2008 şi pentru Argentina pentru anul 2008, şi să înainteze comitetului de gestionare a ICD noi proiecte de decizie, care să respecte pe deplin dispoziţiile Regulamentului (CE) nr.
1905/2006;
5.
încredinţează Preşedintelui sarcina de a transmite prezenta rezoluţie Consiliului, Comisiei, precum şi guvernelor şi parlamentelor statelor membre.
