Facebook, Twitter, Youtube: o altfel de comunicare pentru Europa
Informare
2010-06-30 - 12:10
Conform unui raport al PE, rolul internetului în generarea unor conversaţii interactive pe teme europene şi în explicarea Uniunii Europene ar trebui să fie extins.
Raportul menţionează succesul campaniei online pentru alegerile europene din 2009 a Parlamentului şi pagina sa de Facebook, care a reuşit să mobilizeze mai mulţi tineri în politica europeană.
Aceste noi mijloace de comunicare socială permit o mare interacţiune între alegători şi eurodeputaţi.
Pe 23 iunie, Comisia PE pentru cultură şi educaţie a aprobat rezoluţia privind jurnalismul şi noile mijloace de comunicare socială.
În cadrul raportului său, Morten Løkkegaard (Grupul Alianţei Liberalilor şi Democraţilor pentru Europa, Danemarca) a subliniat importanţa noilor platforme sociale, amintind Parlamentul ca fiind unul din utilizatorii reţelelor sociale de media - prin instrumente interactive de web si aplicaţii precum Facebook, Twitter şi MySpace.
„Televiziunea a avut nevoie de 13 ani pentru a ajunge la 50 de milioane de telespectatori", a spus Freddy Neumann, responsabilul proiectului pentru tineretul online din Danemarca, în timpul prezentării din aprilie a raportului. „Facebook a atins 100 de milioane de utilizatori în doar câteva luni".
În rezoluţia adoptată, eurodeputaţii europeni încurajează Parlamentul European şi Comisia Europeană să îşi „consolideze în continuare activitatea din acest domeniu".
Cu toate acestea, „fiabilitatea lor ca şi sursă nu poate fi întotdeauna garantată în mod suficient iar ele nu pot fi considerate mass-media profesionale", aşadar „este nevoie de prudenţă în utilizarea noilor instrumente".
Jurnaliştii independenţi
Raportul domnului Løkkegaard pune totodată accentul pe mass-media tradiţională şi încurajează statele membre ale Uniunii Europene să asigure acoperirea şi difuzarea problemelor europene în cadrul posturilor publice de televiziune şi radio.
De asemenea, raportul sprijină ideea formării unui grup de jurnalişti independenţi cu sediul la Bruxelles care să acopere ştirile europene.
Nu în ultimul rând, eurodeputaţii sugerează înfiinţarea unor birouri pe teme europene care să explice implicaţiile locale, naţionale şi regionale ale politicilor UE şi introducerea istoriei şi funcţionării Uniunii Europene în curriculumul şcolar.
Pentru a deveni poziţia oficială a PE, raportul va trebui adoptat în cadrul sesiunii plenară din iulie sau septembrie.
20100625STO76792 Proiect de raport (în engleză) Comunicat de presă (în engleză) Noi mijloace de comunicare socială pentru noi grupuri de cetăţeni
-//EP//TEXT COMPARL PE-439.380 01 NOT XML V0//RO
-//EP//TEXT IM-PRESS 20100621IPR76434 0 NOT XML V0//RO
-//EP//TEXT IM-PRESS 20100430STO73839 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
