ÎNTREBARE ORALĂ H-0500/09
pentru timpul afectat întrebărilor din perioada de sesiune ianuarie 2010
în conformitate cu articolul 116 din Regulamentul de procedură
de
Silvia-Adriana Ţicău
Consiliul
Subiect: Protecţia infrastructurilor de comunicaţii electronice şi a datelor cu caracter personal
Consiliul Ministerial Transporturi, Telecomunicaţii şi Energie din 17-18 decembrie 2009 a inclus, în concluziile sale, necesitatea de a dezvolta o nouă agendă digitală pentru Uniunea Europeană, care să urmeze planului i2010.
Astfel, Consiliul UE a subliniat importanţa dezvoltării de soluţii pentru identificarea electronică a utilizatorilor de mijloace şi servicii electronice, care să asigure atât protecţia datelor cu caracter personal, cât şi protecţia vieţii private.
Aş dori să întreb Consiliul care sunt măsurile pe care le are în vedere pentru a fi incluse în viitoarea agendă digitală a UE cu orizont 2020 şi, mai ales, care sunt măsurile pe care le are în vedere pentru protecţia infrastructurilor de comunicaţii electronice şi pentru dezvoltarea unor soluţii de identificare electronică, care să asigure atât protecţia datelor cu caracter personal, cât şi protecţia vieţii private ?
