Răspuns dat de dna Vassiliou în numele Comisiei
(27 mai 2010)
Comisia împărtășește pe deplin opinia distinsului parlamentar conform căreia capitalele culturale europene au devenit în ultimii ani o inițiativă de mare amploare.
Eficiența și gradul de atractivitate a capitalelor au fost de altfel accentuate încă o dată cu ocazia Conferinței organizate la Bruxelles la 23 și 24 martie 2010 în vederea celebrării a 25 de ani de existență a inițiativei la care Parlamentul a fost asociat.
Având în vedere faptul că Decizia 1622/2006/CE JO L 304, 3.11.2006 conține ordinea în care statele membre sunt abilitate să desemneze o capitală culturală europeană în perioada 2007-2019, Comisia va trebui într-adevăr să adreseze o propunere Parlamentului și Consiliului privind perioada următoare.
Cu toate acestea, Comisia informează distinsul parlamentar că nu a fost început deocamdată procesul de elaborare a respectivei propuneri sau, eventual, a unei noi ordini a țărilor și că nu a fost încă stabilit un calendar exact.
În conformitate cu procedurile specifice, înainte de a elabora propunerea respectivă, Comisia va consulta în timp util toate părțile implicate, printre care, bineînțeles, Parlamentul.
