Răspuns dat de dl Verheugen în numele Comisiei
(18 ianuarie 2010)
Comisia îl invită pe distinsul membru să consulte răspunsurile sale la întrebările scrise E-1731/05 din partea dnei Marian Harkin, E-0182/09 din partea dlui Luca Romagnoli și E-4123/09 din partea dnei Catherine Stihler http://www.europarl.europa.eu/QP-WEB/home.jsp .
În realitate, a fost realizată o armonizare parțială.
Fișa Euro concepută pentru tensiuni de până la 250 V și curent electric de până la 2,5 A este definită în standardul european EN 50075 și folosită deja în majoritatea statelor membre.
Armonizarea completă a fișelor de curent ar putea reduce o parte din costurile suportate de producători și consumatori, însă forțarea armonizării nu ar fi economică, având în vedere numărul foarte mare de prize instalate.
