Sesiunea de la Strasbourg, 12-15 martie 2007
Instituţii
2007-03-09 - 17:40
Evaluarea Consiliului European din 8-9 martie - pe ordinea de zi a PE
Deputaţii europeni vor dezbate, săptămâna viitoare, la Strasbourg, rezultatele summitului european de la 8-9 martie şi Strategia Anuală a Politicilor Comisiei pentru 2008.
Printre subiectele ce se vor afla pe ordinea de zi a sesiunii din martie se mai numără: muzica on-line, biotehnologia - perspective pentru agricultura europeană, egalitatea de gen, munca maritimă, dezarmarea nucleară şi politica regională.
Dezbatere pe tema Declaraţiei de la Berlin Deputaţii europeni vor avea, miercuri, la Strasbourg, o dezbatere pe tema viitoarei Declaraţii de la Berlin, împreună cu ministrul german de Externe, Frank Walter Steinmeier, din partea Consiliului, şi cu Margot Wallström, vicepreşedinte al Comisiei Europene.
Evaluarea Consiliului European de la 8-9 martie Deputaţii europeni vor dezbate, miercuri, la Strasbourg, rezultatele summitului european de la 8-9 martie, împreună cu reprezentanţi ai Comisiei şi ai Consiliului.
Summitul are pe agenda de lucru în principal probleme economice, cum ar fi progresele realizate în cadrul Strategiei de la Lisabona, şi obiective vizând schimbările climatice.
Strategia Politicilor Comisiei - 2008 Deputaţii europeni vor dezbate, săptămâna viitoare, la Strasbourg, Strategia Anuală a Politicilor Comisiei, pentru 2008, după ce vor fi audiat declaraţii ale Comisiei Europene în această privinţă.
Muzica on-line: pledoarie pentru o legislaţie comunitară mai strictă Comisia pentru Probleme Juridice din cadrul Parlamentului European estimează că ar trebui luate măsuri mai stricte în ce priveşte piaţa muzicii on-line, pentru a se putea menţine diversitatea culturală europeană.
Comisia parlamentară critică atât procedura cât şi substanţa propunerii Executivului de a deschide spre competiţie piaţa muzicii on-line.
Biotehnologia: Perspective şi provocări pentru agricultura europeană Parlamentul European va discuta problema controversată a utilizării în agricultură a biotehnologiilor şi a organismelor modificate genetic (OMG).
Comisia pentru Agricultură estimează că utilizarea biotehnologiilor ar trebui încurajată, însă cu prudenţă.
Pentru aplicarea efectivă a principiului egalităţii de gen Comisia pentru Drepturile Femeii şi Egalitate de Gen, din cadrul Parlamentului European, solicită Executivului European să asigure aplicarea efectivă a prevederilor privind egalitatea de gen.
Deputaţii europeni doresc remunerare egală pentru muncă egală, încurajarea concediului de paternitate, acţiuni împotriva violenţei, o mai bună integrare în societate a femeilor imigrante şi promovarea respectării drepturilor femeii în relaţiile externe ale Uniunii.
Progrese în ce priveşte structurile de primire a copiilor În contextul discuţiilor despre egalitatea de şanse, deputaţii europeni vor adresa Consiliului şi Comisiei întrebări privind progresele realizate în ce priveşte structurile de primire pentru copii, aşa cum au stabilit şefii de stat şi de guvern în 2002, la Barcelona.
Apel la ratificarea rapidă a Convenţiei privind Munca Maritimă Parlamentul va vota un raport care solicită Statelor Membre să ratifice cât mai curând Convenţia Consolidată privind Munca Maritimă, adoptată de Organizaţia Internaţională a Muncii (OIM) în 2006.
Convenţia vizează îmbunătăţirea condiţiilor de muncă pentru marinari.
Servicii sociale de interes general în Uniunea Europeană În raportul său privind "serviciile sociale de interes general în Uniunea Europeană", Comisia pentru Locuri de Muncă şi Probleme Sociale salută iniţiativa Comisiei Europene de a furniza un cadru legal şi conceptual pentru acest sector.
Comisia parlamentară solicită Executivului să ia în considerare serviciile de sănătate şi sociale.
Neproliferare şi dezarmare nucleară Deputaţii europeni vor discuta, săptămâna viitoare, la Strasbourg, problema neproliferării şi a dezarmării nucleare, după ce vor fi audiat declaraţiile în materie ale Comisiei şi Consiliului.
Parlamentul va vota apoi o rezoluţie pe această temă.
Agenţia Europeană de Siguranţă a Aviaţiei trebuie să garanteze un nivel uniform de siguranţă în trafic Pasagerii europeni trebuie să fie asiguraţi că toate aeronavele pe care se îmbarcă, indiferent dacă aparţin liniilor aeriene ale Uniunii sau nu, beneficiază de aceleaşi măsuri de siguranţă în trafic.
Până acum, Uniunea nu a reuşit să stabilească un nivel uniform de siguranţă în ce priveşte operarea aeronavelor în scopuri comerciale de transport aerian şi licenţele pentru echipajul de bord.
Cer deschis între Uniunea Europeană şi Statele Unite ale Americii Deputaţii europeni vor dezbate acordul de liberalizare a transportului aerian transatlantic, încheiat săptămâna trecută de Comisia Europeană, acord ce va fi discutat în curând în cadrul Consiliului Uniunii Europene.
Ei vor adopta apoi o rezoluţie în această privinţă.
Politica regională: Insule şi zone geografice marginalizate Comisia Europeană ar trebui să ia în considerare alocarea unor ajutoare de stat pentru regiunile insulare unde "costurile energetice compromit competitivitatea comunităţilor locale" - subliniază un raport întocmit de Francesco MUSOTTO (PPE-DE, IT), din partea Comisiei pentru Dezvoltare Regională.
20070309STO03966 Transmisia în direct a sesiunii de la Strasbourg Avanpremieră 12-15 martie 2007, Strasbourg Cum puteţi urmări şedinţele plenare online
RO
1
PHOTO
20070309PHT04023.jpg
RO
2
LINK
/eplive/public/freetext_page_direct/20061120FTX00012-2101/default_ro.htm
-//EP//TEXT IM-PRESS 20070228BRI03712 FULL-TEXT NOT XML V0//RO
-//EP//TEXT IM-PRESS 20060904STO10269 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
