Răspuns dat de dna Malmström în numele Comisiei
(15 iulie 2011)
Conform informațiilor de care dispune Comisia, inițiativa menționată de către distinșii membri este o prezentare a unui expert al delegației Ungariei cu titlul „Către un spațiu informatic european unic și sigur” („ Towards the single Secure European Cyberspace ”) cu ocazia unei reuniuni comune a Grupului de lucru pentru aplicarea legii și a Grupului de lucru pentru cooperare vamală din cadrul Consiliului Uniunii Europene.
Aceasta nu reprezintă o propunere specifică de acțiune propusă sau aprobată de către Consiliu, Secretariatul General al Consiliului sau de către Președinție.
Comisia consideră că nu este necesar să formuleze comentarii cu privire la detaliile specifice ale prezentării în cauză și nici cu privire la ideile care l-au putut inspira pe autorul acestei prezentări.
În general, Comisia nu lucrează cu privire la „o frontieră virtuală Schengen” sau la o „listă neagră a UE” și nici nu intenționează acest lucru.
