Răspuns dat de dna Ferrero-Waldner în numele Comisiei
(3 iulie 2008)
Fondul mondial pentru eficiență energetică și energie regenerabilă (FGEREE) va accelera transferul, dezvoltarea și utilizarea tehnologiilor ecologice și astfel va contribui la furnizarea de rezerve energetice sigure populaţiei din regiunile mai sărace ale globului.
FGEREE va investi în fonduri regionale, structuri financiare comerciale, care asigură finanţare prin capital propriu proiectelor regionale mici și mijlocii în domeniul energiilor regenerabile și eficienţei energetice.
Subfonduri eligibile pentru finanţare în cadrul FGEREE ar putea fi avute în vedere pentru statele din Africa, zona Caraibilor și Pacific (ACP), Nordul Africii, ţările din Europa de Est care nu sunt membre ale UE, America Latină și Asia, fiind vizate cu precădere zonele geografice ale ţărilor ACP.
Proiectele trebuie să se deruleze într-o ţară care îndeplinește condiţiile de eligibilitate pentru asistenţa pentru administrarea dezvoltării teritoriilor de peste mări (ODA).
Deci proiectele derulate în România nu ar fi eligibile.
Totuși, în România ar putea fi localizate subfonduri pentru investiţii în ţările eligibile.
Totodată, prin politica de coeziune se acordă sprijin financiar substanţial pentru proiectele în domeniul eficienţei energetice și a energiilor regenerabile, cu o atenţie deosebită acordată noilor state membre din estul Europei ale căror intensităţi energetice raportate la produsul intern brut (PIB) sunt mai mari.
În România, aproximativ 1,2 miliarde de euro au fost destinaţi unor asemenea acţiuni în cadrul programelor operaţionale pentru mediu și competitivitate, cu sprijin financiar provenind din Fondul european pentru dezvoltare regională (FEDR).
FGEREE nu acordă sprijin guvernelor, el funcţionează mai degrabă ca un instrument financiar al cărui obiectiv este de contribui la depășirea barierelor investiţionale prin asigurarea unor noi posibilităţi de partajare a riscurilor și de cofinanţare, în vederea mobilizării investiţiilor comerciale internaţionale și locale.
În monitorizarea preconizată pentru FGEREE, va fi evaluat impactul în patru domenii cruciale: dezvoltare, rentabilitate financiară, energii regenerabile și eficienţă energetică și mediu.
Crearea de locuri de muncă ar putea fi încadrată la domeniul impactul asupra dezvoltării, dacă este relevantă în mod special pentru un proiect; totuși, rapoartele nu vor include în mod special numărul de locuri de muncă create la nivel naţional, pentru toate ţările respective, și nici pe criterii de gen.
Raportarea se va axa pe informaţiile primite din partea intermediarilor financiari, subfondurile.
Auditurile și raportarea se vor derula conform standardelor internaţionale.
Impunerea unor condiţii suplimentare ar putea descuraja investitorii din sectorul privat.
