30.8.2007
PROIECT DE RECOMANDARE ADRESATĂ CONSILIULUI
depusă în conformitate cu articolul 114 alineatul (1) din Regulamentul de procedură
de Ana Maria Gomes
în numele Grupului PSE
privind rolul Uniunii Europene în Irak
Recomandarea Parlamentului European adresată Consiliul privind rolul Uniunii Europene în Irak
Parlamentul European,
–
având în vedere articolul 114 alineatul (1) din Regulamentul său de procedură,
A.
întrucât Irakul are un rol esenţial în realizarea stabilităţii întregii regiuni şi a Orientului Mijlociu în general;
B.
întrucât au loc în continuare violenţe inter şi intracomunitare;
C.
întrucât nu există o soluţie militară posibilă, cu atât mai puţin una impusă de forţe străine;
D.
întrucât este necesară crearea unei forţe naţionale de menţinere a ordinei, care să reunească toate comunităţile şi să poată beneficia de încrederea acestora;
E.
întrucât este necesar ca toţi actorii politici, aparţinând tuturor comunităţilor, să fie cooptaţi în găsirea unei soluţii durabile;
F.
întrucât este necesar să fie alinate, în continuare, suferinţele populaţiilor civile irakiene, în special cele ale persoanele deplasate sau refugiate în ţările vecine;
G.
întrucât „Conferinţa donatorilor” şi-a luat angajamente în acest sens;
H.
întrucât Parlamentul European este coresponsabil în domeniul bugetar european;
I.
întrucât, între 2003 şi 2006, Uniunea Europeană a acordat Irakului un ajutor de 718,5 milioane de euro;
J.
întrucât fondurile Uniunii Europene au fost utilizate fără a se realiza un control european real asupra acestora, vărsându-se fonduri, în special prin intermediul ONU şi al Băncii Mondiale, în beneficiul „Fondului Internaţional de Reconstrucţie pentru Irak ” (IRFFI);
1.
adresează Consiliului recomandările următoare:
a) să continue sprijinul acordat de Uniunea Europeană în vederea creării unui stat unit, stabil, democratic, laic şi care să respecte libertatea religioasă;
b) să multiplice iniţiativele care să permită apropierea dintre diferitele comunităţi, în special în domeniul reformei constituţionale şi al împărţirii puterii;
c) să dezvolte, în strânsă cooperare cu ONU, cu ceilalţi actori internaţionali şi cu autorităţile irakiene, un plan coerent pe termen lung pentru reformarea domeniului securităţii, bazat pe principiul responsabilităţii democratice a forţelor armate şi punând accentul pe demobilizarea miliţiilor;
d) să sprijine Irakul în obţinerea de beneficii din resursele sale minerale;
e) să realizeze un „audit” independent privind utilizarea fondurilor europene prin intermediul ONU şi al Băncii Mondiale,
2.
încredinţează Preşedintelui sarcina de a transmite prezenta recomandare Consiliului, precum şi Comisiei, Guvernului irakian, Consiliului Reprezentanţilor din Irak, ONU şi Băncii Mondiale, spre informare.
