6.4.2011 PROPUNERE COMUNĂ DE REZOLUŢIE depusă în conformitate cu articolul 122 alineatul (5) din Regulamentul de procedură
în locul propunerilor de rezoluție depuse de următoarele grupuri:
ECR ( B7‑0263/2011 )
Verts/ALE ( B7‑0264/2011 )
ALDE ( B7‑0266/2011 )
S&D ( B7‑0268/2011 )
PPE ( B7‑0270/2011 )
referitoare la interzicerea desfășurării alegerilor pentru un guvern al Tibetului în exil în Nepal
José Ignacio Salafranca Sánchez-Neyra
,
Thomas Mann
,
Mario Mauro
,
Cristian Dan Preda
,
Jarosław Leszek Wałęsa
,
Csaba Sógor
,
Bernd Posselt
,
Tunne Kelam
,
Filip Kaczmarek
,
Monica Luisa Macovei
,
Eija-Riitta Korhola
,
Elena Băsescu
,
Sari Essayah
,
Bogusław Sonik
,
Tadeusz Zwiefka
,
László Tőkés
în numele Grupului PPE
Véronique De Keyser
,
Lidia Joanna Geringer de Oedenberg
în numele Grupului S&D
Kristiina Ojuland
,
Norica Nicolai
,
Marielle De Sarnez
,
Ramon Tremosa i Balcells
,
Leonidas Donskis
,
Marietje Schaake
,
Sonia Alfano
în numele Grupului ALDE
Eva Lichtenberger
,
Heidi Hautala
,
Nicole Kiil-Nielsen
,
Raül Romeva i Rueda
în numele Grupului Verts/ALE
Charles Tannock
,
Geoffrey Van Orden
,
Roberts Zīle
,
Tomasz Piotr Poręba
,
Ryszard Antoni Legutko
,
Marek Henryk Migalski
,
Michał Tomasz Kamiński
,
Adam Bielan
în numele Grupului ECR
Fiorello Provera
PE459.800v01-00 } PE459.801v01-00 } PE459.803v01-00 } PE459.805v01-00 } PE459.807v01-00 } RC1 Rezoluția Parlamentului European referitoare la interzicerea desfășurării alegerilor pentru un guvern al Tibetului în exil în Nepal
Parlamentul European,
– având în vedere Rezoluția sa din 17 iunie 2010 referitoare la Nepal Texte adoptate, P7_TA(2010)0245 .
și Rezoluția sa din 26 octombrie 2006 referitoare la Tibet JO C 313 E, 20.12.2006, p.
463.
,
– având în vedere Declarația Universală a Drepturilor Omului din 1948,
– având în vedere Pactul internațional cu privire la drepturile civile și politice (PIDCP) din 1966,
– având în vedere declarația din 29 mai 2010 a Secretarului General al ONU, Ban Ki-moon, cu privire la situația politică din Nepal,
– având în vedere articolul 122 alineatul (5) din Regulamentul de procedură,
A. întrucât peste 82 000 de tibetani exilați în întreaga lume au fost invitați la urne la data de 20 martie 2011 pentru a-l alege pe noul Kalon Tripa (prim-ministru) al guvernului Tibetului aflat în exil;
B. întrucât autoritățile nepaleze de la Kathmandu le-au interzis să voteze câtorva mii de tibetani din Nepal, ca urmare a presiunii din ce în ce mai mari exercitate de guvernul chinez;
C. întrucât, încă din timpul unui scrutin anterior, desfășurat în Nepal la 3 octombrie 2010, poliția din Kathmandu a confiscat urnele de votare și a închis secțiile de votare ale comunității tibetane;
D. întrucât, la 10 martie 2011, Dalai Lama a anunțat că va renunța în mod oficial la rolul său de lider politic în cadrul guvernului tibetan din exil, care are sediul la Dharamsala, în India, cu scopul de a consolida structura democratică a mișcării tibetane în ajunul exprimării opțiunilor electorale pentru alegerea unei noi generații de lideri politici tibetani;
E. întrucât guvernul Nepalului susține că protestele tibetanilor încalcă politica sa privind „o singură Chină”, reiterându-și angajamentul de a nu permite desfășurarea pe teritoriul său a „activităților anti-Beijing” și impunând, astfel, o interdicție generală a activităților grupurilor de tibetani, în încercarea de a mulțumi autoritățile chineze;
F. întrucât există numeroase relatări privind faptul că autoritățile nepaleze, în special poliția, încalcă drepturi fundamentale ale omului, cum ar fi libertatea de exprimare, de întrunire și de asociere a tibetanilor aflați în exil în Nepal; întrucât aceste drepturi sunt garantate pentru toate persoanele din Nepal de convențiile internaționale privind drepturile omului la care este parte Nepalul, inclusiv de Pactul internațional cu privire la drepturile civile și politice;
G. întrucât situația multor refugiați din Nepal, în special a tibetanilor, generează motive de preocupare;
H. întrucât UE și-a reiterat angajamentul de a sprijini guvernanța democratică și participativă în cadrul relațiilor externe ale UE, prin adoptarea la 17 noiembrie 2009 a Concluziilor Consiliului privind sprijinirea democrației în relațiile externe ale UE,
1. subliniază dreptul de a lua parte la alegeri democratice ca drept fundamental al tuturor cetățenilor care trebuie susținut, protejat și garantat în orice stat democratic;
2. solicită guvernului Nepalului să sprijine drepturile democratice ale poporului tibetan, care desfășoară un proces electoral intern unic, ce există încă din 1960, organizând și luând parte la alegeri democratice;
3. subliniază importanța alegerilor democratice pașnice pentru consolidarea și menținerea identității tibetane atât pe teritoriul Tibetului, cât și în afara granițelor sale;
4. îndeamnă autoritățile nepaleze să respecte drepturile tibetanilor aflați în Nepal la libertatea de exprimare, de întrunire și de asociere, astfel cum li se garantează tuturor persoanelor din Nepal de convențiile internaționale privind drepturile omului, la care Nepalul este parte;
5. invită autoritățile să nu efectueze arestări preventive și să nu impună restricții privind demonstrațiile și libertatea de exprimare, care ar reprezenta o încălcare a dreptului la exprimare și întrunire pașnică și legitimă, în timpul activităților întreprinse de comunitatea tibetană pe teritoriul său și îndeamnă guvernul Nepalului să includă aceste drepturi și să asigure libertatea religioasă în noua constituție a Nepalului, care urmează să intre în vigoare la 28 mai 2011;
6. invită autoritățile nepaleze să respecte obligațiile internaționale privind drepturile omului și propriile legi interne în relațiile sale cu comunitatea tibetană și îndeamnă guvernul să se împotrivească presiunii ferme exercitate de guvernul chinez pentru a reduce la tăcere comunitatea tibetană din Nepal, impunând restricții care nu sunt numai nejustificate, dar și ilegale, în conformitate cu dreptul intern și internațional;
7. consideră esențială continuarea aplicării depline a „convenției tacite” privind refugiații tibetani de către autoritățile nepaleze, în vederea menținerii contactului dintre UNHCR și comunitățile tibetane;
8. invită Serviciul European de Acțiune Externă, prin intermediul delegației sale la Kathmandu, să monitorizeze îndeaproape situația politică din Nepal, în special modul de tratare a refugiaților tibetani și gradul de respectare a drepturilor lor consacrate prin constituție și la nivel internațional și îndeamnă Înaltul Reprezentant al Uniunii să abordeze în discuțiile cu autoritățile nepaleze și chineze preocupările cu privire la măsurile luate de guvernul nepalez în vederea blocării alegerilor tibetane;
9. încredințează Președintelui sarcina de a transmite prezenta rezoluție Consiliului, Comisiei, statelor membre, Vicepreședintelui Comisiei/Înaltului Reprezentant al Uniunii pentru afaceri externe si politica de securitate, guvernului nepalez și Secretarului General al Organizației Națiunilor Unite.
