P6_TA(2007)0260
Blănurile de pisică şi de câine ***I
A6-0157/2007
Rezoluţia legislativă a Parlamentului European din 19 iunie 2007 privind propunerea de regulament al Parlamentului European şi al Consiliului de interzicere a comercializării şi a importului în Comunitate sau exportului din Comunitate a blănurilor de pisică şi de câine şi a produselor care conţin asemenea blănuri ( COM(2006)0684 – C6-0428/2006 – 2006/0236(COD) )
(Procedura de codecizie: prima lectură)
Parlamentul European,
–
având în vedere propunerea Comisiei înaintată Parlamentului European şi Consiliului ( COM(2006)0684 ) Nepublicată încă în JO.
,
–
având în vedere articolul 251 alineatul (2) şi articolele 95 şi 133 din Tratatul CE, în temeiul cărora propunerea a fost prezentată de către Comisie ( C6-0428/2006 ),
–
având în vedere articolul 51 din Regulamentul său de procedură,
–
având în vedere raportul Comisiei pentru piaţa internă şi protecţia consumatorilor şi avizul Comisiei pentru comerţ internaţional, precum şi cel al Comisiei pentru agricultură şi dezvoltare rurală ( A6-0157/2007 ),
1.
aprobă propunerea Comisiei astfel cum a fost modificată;
2.
solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
3.
încredinţează Preşedintelui sarcina de a transmite Consiliului şi Comisiei poziţia Parlamentului.
P6_TC1-COD(2006)0236
Poziţia Parlamentului European adoptată în primă lectură la 19 iunie 2007 în vederea adoptării Regulamentului (CE) nr. ... /2007 al Parlamentului European şi al Consiliului de interzicere a introducerii pe piaţă şi a importului în Comunitate sau exportului din Comunitate a blănurilor de pisică şi de câine şi de produse care conţin asemenea blănuri
(Întrucât s-a ajuns la un acord între Parlament şi Consiliu, poziţia Parlamentului în primă lectură corespunde cu actul legislativ final, Regulamentul (CE) nr. … 2007.)
