Întrebarea pentru timpul afectat întrebărilor H-000113/2011
adresată Consiliului
Perioada de sesiune: aprilie 2011
Articolul 116 din Regulamentul de procedură
Silvia-Adriana Ţicău
(S&D) Subiect: Măsuri pentru reducerea impactului crizei alimentare
Agenția ONU pentru alimentație și agricultură a semnalat la 3 februarie 2011 faptul că în luna ianuarie, după șapte luni consecutive de creștere, prețurile alimentelor au ajuns la un maximum istoric pentru această lună și că această creștere va continua în următoarele luni.
Având în vedere recenta reuniune a miniștrilor responsabili pentru agricultură din 21 februarie 2011, aș dori să întreb Consiliul care sunt măsurile concrete pe care acesta le are în vedere pentru ca statele membre să investească în agricultură și în special în culturile de cereale, astfel încât populația UE să nu fie afectată de criza alimentară mondială și prețurile alimentelor de bază să rămână accesibile pentru cetățenii europeni?
Care sunt măsurile pe care Consiliul le are în vedere pentru ca UE să sprijine, prin exporturi de cereale, țările cele mai afectate de criza alimentară?
