Răspuns dat de dl Dalli în numele Comisiei
(17 august 2010)
Comisia ar recomanda drept referință pentru distinsul membru răspunsul său la întrebarea scrisă E-2800/04 înaintată de Proinsias De Rossa (PSE) http://www.europarl.europa.eu/sides/getAllAnswers.do?reference=E-2004-2800&language=EN .
Noul Regulament (CE) nr.1334/2008 Regulamentul (CE) nr.
1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr.
1601/91 al Consiliului, a Regulamentelor (CE) nr.
2232/96 și (CE) nr.
110/2008 și a Directivei 2000/13/CE (Text cu relevanță pentru SEE), JO L 354, 31.12.2008 . al Parlamentului și al Consiliului privind aromele și anumite ingrediente alimentare cu proprietăți aromatizante destinate utilizării în și pe produsele alimentare abrogă Directiva 88/388/CEE a Consiliului și Directiva 91/71/CEE a Comisiei, începând cu 20 ianuarie 2011.
Regulamentul în cauză confirmă faptul că mandatul de evaluare a riscului al Autorității Europene pentru Siguranța Alimentară (AESA) în ceea ce privește aromele este limitat la evaluarea riscului de siguranță pentru sănătatea consumatorilor.
Acest lucru nu înseamnă că lucrătorii sunt lăsați fără protecție deoarece cadrul legislativ al UE privind securitatea lucrătorilor prevede evaluarea și gestionarea riscurilor la care sunt expuși lucrătorii.
Problemele respiratorii care rezultă din expunerea lucrătorilor la o gamă largă de substanțe chimice la locurile de muncă din industria alimentară sunt bine cunoscute, iar afecțiunile pulmonare legate de utilizarea diacetilului aromatizant, la care distinsul membru face referire, se datorează inhalării vaporilor de diacetil la locul de muncă.
Pentru a preveni apariția oricărui tip de afecțiune cauzată de expunerea profesională la substanțe chimice și, în special, la diacetil, este foarte important ca angajatorii din sectorul industriei alimentare să respecte cerințele naționale care pun în aplicare directivele UE privind sănătatea și siguranța la locul de muncă.
În special, Directiva 98/24/CE privind protecția lucrătorilor împotriva expunerii la agenții chimici periculoși solicită angajatorilor să evalueze riscurile pentru sănătatea lucrătorilor, să elimine riscurile identificate și, în cazul în care nu este posibil acest lucru, să reducă riscurile la minimum prin aplicarea de măsuri de prevenire și protecție în conformitate cu riscul identificat.
Aceste măsuri pot include introducerea de sisteme locale de ventilație și de evacuare, utilizarea de echipamente de protecție individuale, formarea lucrătorilor cu privire la metodele sigure de lucru și efectuarea de controale medicale de rutină.
În vederea furnizării de asistență statelor membre în ceea ce privește aplicarea corectă a Directivei 98/24/CE, Comisia a adoptat orientări practice privind aspectele cheie ale directivei respective.
În plus, substanța respectivă a fost evaluată de către Comitetul științific în materie de limite de expunere profesională (CSLEP) și, la momentul actual, un proiect de recomandare a acestuia a fost trimis punctelor de contact ale sale în vederea prezentării de observații științifice.
Rezultatul acestei activități ar putea fi o recomandare a unei valori limită de expunere profesională referitoare la sănătate pentru diacetil care va fi adoptată în cadrul Directivei 98/24/CE.
