ÎNTREBARE ORALĂ URMATĂ DE O DEZBATERE O-0012/09
în conformitate cu articolul 108 din Regulamentul de procedură
de
Marco Cappato
,
Marco Pannella
şi
Janusz Onyszkiewicz
, în numele Grupului ALDE ,
Monica Frassoni
şi
Eva Lichtenberger
, în numele Grupului Verts/ALE
Comisiei
Subiect: Cea de-a 50-a aniversare a revoltei tibetane și a dialogului dintre Dalai Lama și guvernul chinez
– Având în vedere că la 10 martie va fi cea de-a 50-a aniversare a revoltei naționale tibetane împotriva autorităților chineze;
– având în vedere eșuarea negocierilor dintre autoritățile chineze și Sfinția Sa Dalai Lama;
– având în vedere rezoluția PE ( P6_TA(2008)0119 ) din 10 aprilie 2008 privind Tibetul prin care Parlamentul European:
– a solicitat efectuarea, sub auspiciile ONU, a unei anchete deschise și independente privind recentele revolte și represiuni din Tibet(...);
– a invitat Consiliul (...) să urmărească îndeaproape evoluțiile din regiune și să garanteze adoptarea de către UE a unei poziții comune coerente, precum și punerea în aplicare în mod corespunzător a deciziilor luate în temeiul respectivei poziții comune (...);
– și-a reiterat apelul către Consiliu de a numi un trimis special pe probleme tibetane, pentru a facilita dialogul între părți (...);
– (...) a solicitat deschiderea, fără condiții prealabile, a unui dialog constructiv în vederea ajungerii la un acord politic global, care să ofere modalități durabile de soluționare a problematicii autonomiei culturale și politice a Tibetului și a libertății religioase și acordării unor veritabile drepturi ale minorităților poporului tibetan din alte provincii chineze învecinate.
Ce măsuri va lua Comisia pentru ca negocierile dintre guvernul chinez și Sfinția Sa Dalai Lama să fie reluate?
În ce fel a dat Comisia curs rezoluției Parlamentului European?
Ce măsuri a luat Comisia pentru a constata cine a fost responsabil pentru eșuarea negocierilor?
În special, consideră Comisia că „Memorandumul privind o autonomie reală pentru poporul tibetan” este o propunere pentru o autonomie reală (așa cum afirmă guvernul tibetan aflat în exil) sau pentru „o independență deghizată” (așa cum afirmă guvernul chinez)?
