Întrebarea cu solicitare de răspuns scris E-010180/2010
adresată Comisiei
Articolul 117 din Regulamentul de procedură
Daciana Octavia Sârbu (S&D)
(8 decembrie 2010)
Subiect: Bazinele de decantare
Bazinele de decantare sunt utilizate în mod obișnuit pentru depozitarea deșeurilor provenite din industriile extractive.
Atunci când au loc accidente, daunele pot avea dimensiuni catastrofale, după cum o dovedește accidentul de la Baia Mare din România, în 2000, și, mai recent, cel din Ungaria.
Din acest motiv, unele state membre, cum ar fi Franța și Germania, nu mai folosesc bazine de decantare.
Care sunt eforturile întreprinse pentru a încuraja operatorii din industriile extractive să recurgă la metode alternative de gestionare a deșeurilor?
În ce măsură sunt promovate cele mai bune tehnici disponibile astfel încât bazinele de decantare să fie înlocuite cu metode alternative?
Consideră Comisia că bazinele de decantare prezintă un risc ecologic transfrontalier destul de serios pentru a garanta o interdicție la nivel european a utilizării acestora?
