Statistici mai eficiente pentru învăţare continuă
Educaţie
2007-09-25 - 18:34
Parlamentul a adoptat, marţi, un raport referitor la un nou regulament care să asigure statistici mai eficiente pentru educaţie şi învăţare continuă.
Deputaţii au insistat, însă, ca Parlamentul să aibă o influenţă mai mare, o dată cu noile proceduri de aplicare a regulamentului.
Raportorul Parlamentului pentru acest dosar a fost Nikolaus Sifunakis (PSE, GR).
Baza noului regulament o constituie decizia Consiliului European din Primăvara 2005 de a relansa Strategia de la Lisabona şi de a se îndrepta o atenţie sporită asupra capitalului uman.
Statisticile şi indicatorii în domeniul educaţiei, al calificării şi al învăţării continue sunt din ce în ce mai necesare pentru o coordonare mai eficientă a politicilor de învăţare continuă în Statele Membre.
În ultimele decenii, statisticile privind educaţia şi cursurile de perfecţionare s-au dezvoltat prin acorduri amicale între statele implicate.
Când măsurile prevăzute în noul regulament vor trebui puse în aplicare (de exemplu definirea datelor ce vor trebui colectate şi asigurarea că datele statistice sunt colectate şi transmise în mod corect), Executivul va fi asistat de specialişti din Comisia pentru Programe de Statistică, conform procedurii de comitologie.
Parlamentul subliniază că această activitate ar trebui realizată conform noilor reguli privind comitologia, aşa-numita "procedură obişnuită de scrutin", ce acordă Parlamentului dreptul de veto.
Noua procedură a intrat în vigoare în iulie 2006, prin decizie a Consiliului.
20070823IPR09786
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
