Schimbările climatice: noi măsuri împotriva încălzirii globale a planetei
Mediu
2008-05-21 - 16:28
Schimbările climatice: noi măsuri împotriva încălzirii globale a planetei
Potrivit cunoştinţelor ştiinţifice acumulate până în prezent, cauzele ce stau la baza încălzirii globale sunt produse de om, se afirmă în raportul elaborat de Comisia temporară privind schimbările climatice.
Parlamentul European solicită măsuri mai ambiţioase de diminuare a gazelor cu efect de seră (GES) deoarece acţiunile actuale sunt insuficiente, încurajând promovarea cercetării cu privire la efectele producţiei de biocombustibili şi sensibilizarea publicului.
În raportul redactat de Karl-Heinz FLORENZ (PPE-DE, Germania) şi adoptat cu o largă majoritate (566 voturi pentru, 61 împotrivă şi 24 abţineri) se subliniază, în primul rând, că, cunoştinţele ştiinţifice atestă perturbarea antropogenă a atmosferei terestre.
În lumina evaluării realizate a riscurilor, se solicită acţiuni urgente.
În cazul în care nu se adoptă măsuri rapide de încetinire sau chiar stopare a creşterilor de emisii de CO 2, cercetările bazate pe observaţii şi modelări arată că există "riscul unui impact serios asupra planetei".
Deputatul european Karl-Heinz FLORENZ a declarat, în cadrul dezbaterii prezentului raport, că schimbările climatice sunt o provocare, dar în acelaşi timp o oportunitate (crearea de noi tehnologii şi locuri de muncă), subliniind că în prezent "avem nevoie de a treia revoluţie industrială."
Pentru deputaţii europeni, politicile actuale menite să diminueze efectele schimbărilor climatice şi practicile privind dezvoltarea durabilă asociate acestora "sunt insuficiente pentru a reduce emisiile globale de gaze cu efect de seră în următoarele decenii".
Concomitent se ia notă de progresele înregistrate de toate statele membre în eforturile de a respecta obiectivele de la Kyoto, însă după 2012, aceste obiective trebuie să fie mai ambiţioase - nivelul emisiilor globale de GES trebuie să fie cel puţin înjumătăţit până în 2050 pentru a evita riscuri serioase.
Europarlamentarii nu sunt de acord cu eforturile de prezentare a rezultatelor studiilor privind cauzele şi efectele schimbărilor climatice ca fiind îndoielnice, nesigure sau contestabile, însă recunoaşte totuşi că "progresul ştiinţific a fost întotdeauna marcat de incertitudini, eliminarea progresivă a acestora şi căutarea unor explicaţii sau modele dincolo de cercurile ştiinţifice consacrate".
Potrivit deputaţilor europeni, este esenţială continuarea cercetărilor ce vizează o mai bună înţelegere a cauzelor şi consecinţelor încălzirii globale pentru a asigura un proces decizional responsabil.
Europarlamentarii reafirmă că există un consens politic la nivelul UE privind importanţa vitală a realizării obiectivului strategic de limitare a creşterii globale medii a temperaturii la maximum 2°C peste nivelurile preindustriale, întrucât temperatura globală a crescut deja cu 0,76°C în secolul trecut.
Este considerată a fi necesară continuarea cercetării asupra impactului politicii de promovare a bio-combustibililor şi repercusiunile acestora asupra creşterii defrişărilor pentru creşterea suprafeţelor agricole cultivate şi asupra ofertei alimentare la nivel mondial.
Comunicarea rezultatelor ştiinţifice cu privire la impactul uman asupra climei globale trebuie să constituie "elementul principal" al unui efort mai larg de sensibilizare a opiniei publice şi de obţinere ulterioară a sprijinului acesteia pentru măsurile politice de reducere a emisiilor de carbon.
Date de background
Mandatul şi competenţele comisiei temporare pentru schimbările climatice
La 25 aprilie 2007, Parlamentul European a decis constituirea unei comisii temporare pentru schimbările climatice, cu următoarele atribuţii:
formularea de propuneri privind viitoarea politică integrată a Uniunii Europene în materie de schimbări climatice şi coordonarea poziţiei Parlamentului European în ceea ce priveşte negocierea cadrului internaţional al politicii climatice după 2012;
analizarea şi evaluarea situaţiei schimbărilor climatice şi elaborarea de propuneri de acţiuni adecvate, la toate nivelurile, însoţite de evaluări ale impactului lor financiar şi ale eventualelor costuri în absenţa acţiunilor respective;
constituirea unui inventar cât mai complet posibil al evoluţiilor recente şi al perspectivelor în materie de luptă împotriva schimbărilor climatice, astfel încât să ofere Parlamentului analiza detaliată necesară a acestora pe baza cărora să îşi poată asuma responsabilităţi politice;
studierea impactului de mediu, juridic, economic, social, geopolitic, regional şi de sănătate publică al acestor evoluţii recente şi perspective;
analizarea şi evaluarea modului în care legislaţia comunitară în domeniu a fost aplicată până în prezent;
în acest sens, crearea de contacte adecvate şi organizarea de audieri cu parlamentele şi guvernele statelor membre şi ale ţărilor terţe, cu instituţiile europene şi cu organizaţiile internaţionale, precum şi cu reprezentanţi ai comunităţii ştiinţifice, ai întreprinderilor şi ai societăţii civile, inclusiv cu reţelele de autorităţi locale şi regionale.
Comisa este prezidată de deputatul italian Guido SACCONI (PSE, Italia).
În februarie 2008, Parlamentul a decis prelungirea cu nouă luni a mandatului comisiei temporare, începând cu 10 mai 2008.
20080520IPR29460 Textul aprobat al raportului, va putea fi accesat aici Comunicarea Comisiei Europene - Progrese înregistrate în vederea îndeplinirii obiectivelor protocolului de la Kyoto Site-ul comisiei temporare pentru schimbări climatice
RO
1
PHOTO
20080516PHT29067.jpg
RO
2
LINK
/activities/plenary/ta/calendar.do?language=RO
RO
3
LINK
http://eur-lex.europa.eu/LexUriServ/LexUriServ.do?uri=COM:2007:0757:FIN:RO:PDF
RO
4
LINK
/activities/committees/homeCom.do?body=CLIM&language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
